**Rīgas pašvaldības sabiedrība ar ierobežotu atbildību “Rīgas satiksme”**

APSTIPRINĀTS
Iepirkuma komisijas
2022.gada 19. septembra sēdē

*GROZĪJUMI: 2022. gada 29. septembrī*

**Atklāta konkursa**

**Būvuzraudzības nodrošināšana objektā “11.novembra krastmalas un 13.janvāra ielas krustojuma pielāgošana zemās grīdas tramvaja parametriem.”**

Identifikācijas Nr. RS/2022/62

**NOLIKUMS**

**Rīga**

**2022**

1. **VISPĀRĪGĀ INFORMĀCIJA**
2. **Iepirkuma priekšmets, iepirkuma procedūras veids**
	1. Iepirkuma priekšmets – būvuzraudzības nodrošināšana objektā “11.novembra krastmalas un 13.janvāra ielas krustojuma pielāgošana zemās grīdas tramvaja parametriem”.
	2. Iepirkuma nomenklatūras CPV kods – 71520000-9 (Celtniecības uzraudzības pakalpojumi).
	3. Iepirkuma procedūras veids – atklāts konkurss saskaņā ar Sabiedrisko pakalpojumu sniedzēju iepirkumu likumu.
	4. Iepirkuma paredzamā kopējā līguma cena: 65 000EUR (sešdesmit pieci tūkstoši *euro* un 00 centi) bez PVN.
	5. Iepirkumā paredzēto darbu finansēšanai plānots piesaistīt Eiropas Savienības Kohēzijas fonda līdzfinansējumu (projekts Nr. 4.5.1.1/I/22/001 “Rīgas tramvaja infrastruktūras pielāgošana zemās grīdas tramvaja parametriem”)
3. **Iepirkuma identifikācijas numurs:** Iepirkuma identifikācijas numurs - RS/2022/62.
4. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību “Rīgas satiksme”

Reģ. LR Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800; fakss 67104802.

1. **Pasūtītāja kontaktpersona:**

Alena Kamisarova, tel. +371 67104791, e-pasts – alena.kamisarova@rigassatiksme.lv.

1. **Paziņojums par līgumu**

Paziņojums par līgumu tiek publicēts Iepirkumu uzraudzības tīmekļvietnē [www.iub.gov.lv](http://www.iub.gov.lv) un Eiropas Savienības oficiālajā vēstnesī

1. **Piedāvājumu iesniegšanas un atvēršanas vieta, datums, laiks un kārtība**
	1. Piedāvājumi atklātā konkursā ir iesniedzami tikai elektroniski, izmantojot Valsts reģionālās attīstības aģentūras uzturētā tīmekļvietnē [www.eis.gov.lv](http://www.eis.gov.lv) pieejamo Elektronisko iepirkumu sistēmas e-konkursu apakšsistēmu. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem atklāta konkursa nolikuma prasībām.
	2. Piedāvājumu iesniegšanas termiņš ir līdz 2022. gada 28. oktobra, plkst. 12.00.
	3. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Piedāvājuma grozījumi vai atsaukums jāiesniedz tikai elektroniski, izmantojot Valsts reģionālās attīstības aģentūras uzturētā tīmekļvietnē [www.eis.gov.lv](http://www.eis.gov.lv) pieejamo Elektronisko iepirkumu sistēmas e-konkursu apakšsistēmu.
	4. Iepirkuma komisija atver iesniegtos piedāvājumus tūlīt pēc piedāvājumu iesniegšanas termiņa beigām – 2022. gada 28. oktobra, plkst. 12.00.
	5. Piedāvājumu atvēršana notiek, izmantojot Valsts reģionālās attīstības aģentūras uzturētā tīmekļvietnē [www.eis.gov.lv](http://www.eis.gov.lv) pieejamos rīkus piedāvājumu elektroniskai saņemšanai. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
2. **Piedāvājuma nodrošinājums**
	1. Piedāvājuma nodrošinājums tiek noteikts **1 300,00 EUR**(viens tūkstotis trīs simti *euro* un 00 centi). Piedāvājuma nodrošinājums jāiesniedz kā viens no zemāk minētajiem variantiem:
		1. bankas garantija (paraugs nolikuma pielikumā Nr.1) par nodrošinājuma summas izmaksāšanu par labu Pasūtītājam, ja iestājas nolikuma 7.5.punktā minētie apstākļi. Piedāvājuma nodrošinājumam ir jābūt spēkā no nolikuma 6.4.punktā minētās piedāvājuma atvēršanas dienas līdz nolikuma 7.4.punktā noteiktajam termiņam.
		2. apdrošināšanas polise, kurā obligāti jābūt iekļautiem šādiem nosacījumiem:
			1. apdrošinātājs apņemas samaksāt piedāvājuma nodrošinājuma apmēram atbilstošu naudas summu 3 (trīs) darba dienu laikā pēc attiecīgas prasības no Pasūtītāja saņemšanas nolikuma 7.5.punktā norādītajos gadījumos. Pasūtītājam nav nepieciešams pierādīt vai dot pamatojumu, vai iemeslus savai prasībai, un pretendentam nav tiesību apspriest šo prasību;
			2. apdrošināšanas polise ir spēkā līdz nolikuma 7.4.punktā norādītajam termiņam;
			3. nav noteikts pašrisks piedāvājuma nodrošinājuma summas izmaksas Pasūtītājam gadījumā;
			4. apdrošinātājs apliecina, ka pretendents ir veicis apdrošināšanas prēmijas samaksu pilnā apmērā. Ja apdrošināšanas polisē šāds apliecinājums nav iekļauts, pretendentam kopā ar polisi jāiesniedz dokuments, kas apliecina apdrošināšanas prēmijas samaksu pilnā apmērā (bankas vai apdrošināšanas polises izdevēja apliecinājums par prēmijas samaksu pilnā apmērā vai apdrošināšanas polises izdevēja apliecinājums par polises spēkā esamību);
		3. bankas apliecinājums par naudas iemaksu RP SIA “Rīgas satiksme” kontā Nr. LV56PARX0006048641565, maksājuma uzdevumā norādot “Piedāvājuma nodrošinājums atklātam konkursam “Būvuzraudzības nodrošināšana objektā “11.novembra krastmalas un 13.janvāra ielas krustojuma pielāgošana zemās grīdas tramvaja parametriem””, identifikācijas Nr. RS/2022/62;
	2. Ja pretendents izvēlējies iesniegt piedāvājuma nodrošinājumu nolikuma 7.1.1. vai 7.1.2.punktā norādītajā veidā, tad piedāvājuma nodrošinājums Elektronisko iepirkumu sistēmas e-konkursu apakšsistēmā iesniedzams kā e-dokuments ar drošu elektronisko parakstu un laika zīmogu.
	3. Ja pretendents ir vairāku personu apvienība, tad nolikuma 7.1.punkta prasībām atbilstošu piedāvājuma nodrošinājumu var iesniegt viens vai vairāki apvienības dalībnieki ar nosacījumu, ka kopējai apvienības nodrošinājumu summai jāatbilst nolikuma 7.1.punktā paredzētajam apmēram.
	4. Piedāvājuma nodrošinājumam ir jābūt spēkā līdz īsākajam no šādiem termiņiem:
* **6 (sešus) mēnešus**, skaitot no nolikuma 6.4.punktā minētās piedāvājumu atvēršanas dienas;
* līdz iepirkuma līguma noslēgšanai.
	1. Nodrošinājuma devējs (banka, apdrošinātājs) izmaksā Pasūtītājam vai Pasūtītājs ietur pretendenta iemaksāto piedāvājuma nodrošinājuma summu, ja pretendents atsauc savu piedāvājumu laikā, kamēr ir spēkā piedāvājuma nodrošinājums, vai ja saskaņā ar piedāvājumu izvēles kritēriju izraudzītais pretendents nenoslēdz līgumu nolikuma 32.punktā noteiktajā termiņā.

**II PIEDĀVĀJUMU NOFORMĒŠANAS, IESNIEGŠANAS KĀRTĪBA, INFORMĀCIJAS APMAIŅA**

1. Prasības attiecībā uz piedāvājuma noformējumu un iesniegšanu:
	1. Atklāta konkursa piedāvājums jāiesniedz elektroniski Elektronisko iepirkumu sistēmas e-konkursu apakšsistēmā (turpmāk - Apakšsistēma), ievērojot šādas pretendenta izvēles iespējas:
		1. Apakšsistēmas piedāvātos rīkus, aizpildot minētās sistēmas Apakšsistēmā konkursa sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
		3. elektroniski sagatavoto piedāvājumu šifrējot ārpus Apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
	2. Sagatavojot piedāvājumu, pretendents ievēro, ka:
		1. Piedāvājuma dokumenti jāpievieno tam paredzētajā konkursa profila sadaļā;
		2. iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektroniskās iepirkumu sistēmas piedāvāto elektronisko parakstu.
	3. Piedāvājuma dokumenti jāparaksta pretendenta pārstāvim (-jiem) ar pārstāvības tiesībām vai tā pilnvarotai (-ām) personai (-ām). Gadījumā, ja pārstāvības tiesības nav konstatējamas no Uzņēmumu reģistra datiem, piedāvājumam jāpievieno dokuments, kas apliecina pretendenta pārstāvja (-u) pārstāvības (paraksta) tiesības.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas Apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jānodrošina iesniegtā piedāvājuma atšifrēšana.
	5. Piedāvājuma dokumenti sastāv no pieteikuma (paraugs nolikuma 2.pielikumā) pretendenta atlases dokumentiem un pretendenta piedāvājuma (tehniskais un finanšu piedāvājums).
	6. Pretendenti piedāvājuma dokumentus sagatavo atbilstoši atklāta konkursa nolikumā izvirzītajām prasībām.
	7. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 6.septembra noteikumiem Nr.558 „Dokumentu izstrādāšanas un noformēšanas kārtība”.
	8. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
	9. Pretendents sedz visas izmaksas, kas saistītas ar piedāvājuma sagatavošanu un iesniegšanu Pasūtītājam.
	10. Piedāvājuma variantu iesniegšanu Pasūtītājs nepieļauj.
2. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā, rakstiski.
	2. Iepirkuma komisijai ir tiesības pieprasīt papildus informāciju, lai precizētu datus par iesniegtajiem pretendentu atlases dokumentiem un tehnisko vai finanšu piedāvājumu, kā arī pieprasīt pretendentam uzrādīt iesniegto dokumentu kopiju oriģinālus.
	3. Ieinteresētie piegādātāji var saņemt iepirkuma procedūras dokumentus un ar tiem iepazīties Pasūtītāja interneta vietnē www.rigassatiksme.lv, sadaļā “Iepirkumi un izsoles” un elektronisko iepirkumu sistēmā apakšsistēmā „e-konkursi” <https://www.eis.gov.lv/EKEIS/Supplier>.
	4. Iepirkuma komisija pēc iespējamā pretendenta rakstveida pieprasījuma, ja šis pieprasījums saņemts laikus, sagatavo papildus informāciju par konkursa nolikumu un 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām, nosūta šo informāciju iespējamam pretendentam, kurš pieprasījis informāciju. Vienlaikus ar papildus informācijas nosūtīšanu iespējamam pretendentam, šī informācija tiek ievietota Elektronisko iepirkumu sistēmas tīmekļa vietnē [www.eis.gov.lv](http://www.eis.gov.lv) un Pasūtītāja interneta vietnē [www.rigassatiksme.lv](http://www.rigassatiksme.lv).
	5. Iepirkuma komisija var izdarīt grozījumus konkursa nolikumā, par tiem nosūtot paziņojumus Iepirkumu uzraudzības birojam. Ne vēlāk kā vienu dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai, informācija par grozījumiem tiek ievietota Elektronisko iepirkumu sistēmas tīmekļa vietnē [www.eis.gov.lv](http://www.eis.gov.lv) un Pasūtītāja interneta vietnē [www.rigassatiksme.lv](http://www.rigassatiksme.lv).

**III INFORMĀCIJA PAR IEPIRKUMA PRIEKŠMETU**

1. **Piegādes priekšmets un apjoms**
	1. **Iepirkuma priekšmets** ir Būvuzraudzības nodrošināšana objektā 11.novembra krastmalas un 13.janvāra ielas krustojuma pielāgošana zemās grīdas tramvaja parametriem (turpmāk – Objekts), pamatojoties uz būvprojektu “Tramvaja infrastruktūras pielāgošana zemās grīdas tramvaja parametriem. 11.novembra krastmalas un 13.janvāra ielas krustojums”, (turpmāk - būvprojekts).
	2. **Tehniskās specifikācijas –** būvuzraudzība tiek veikta saskaņā ar Būvuzraudzības darba uzdevumu (pielikums Nr.5), Objekta būvprojektu (pielikums Nr.8), iepirkuma līgumu (projekts pielikumā Nr.6), Būvdarbu līgumu (projekts pielikumā Nr.7) un ievērojot Latvijas Republikas normatīvo aktu (tajā skaitā standartu) prasības.
	3. **Veicamo darbu apjoms** – darbu veidi noteikti Būvuzraudzības darba uzdevumā (nolikuma 5.pielikums).
	4. **Iepirkuma līguma izpildes** laiks – no līguma noslēgšanas dienas līdz Objekta nodošanai ekspluatācijā (provizoriskais būvdarbu termiņš **ne ilgāk kā 10 (desmit) mēneši** no atzīmes par būvdarbu uzsākšanas nosacījumu izpildi saņemšanas būvatļaujā).
	5. Norēķini starp Pasūtītāju un izpildītāju par būvuzraudzības darbiem tiek veikti šādā kārtībā:
		1. apmaksa par Objekta būvuzraudzības darbiem tiek veikta saskaņā ar iepirkuma līguma (projekts nolikuma pielikumā Nr.6) 3.2.punktā noteikto kārtību.
		2. ja tiek pagarināts sākotnēji noteiktais Objekta būvdarbu periods, būvuzraudzības darbu apmaksa tiek veikta saskaņā ar iepirkuma līguma (projekts nolikuma pielikumā Nr.6) 3.4.punktā noteikto kārtību.
2. Līguma izpildes vieta – Rīga.
3. Piedāvājuma variantu iesniegšanu Pasūtītājs nepieļauj.
4. Pasūtītājs, atbilstoši Sabiedrisko pakalpojumu sniedzēju iepirkumu likuma 66.panta piektajai daļai, atkarībā no līguma izpildei piešķirtā finansējuma apjoma, darbu nepieciešamības vai citiem objektīviem apstākļiem var izmainīt plānoto darbu apjomu, ar nosacījumu, ka minēto izmaiņu apjoms nesasniedz 10% (desmit procentus) no iepirkuma līguma summas. Par darbu daudzumu izmaiņām Pasūtītājs savlaicīgi informē izpildītāju un izpildītājam šis paziņojums ir saistošs.

**IV PRETENDENTU ATLASES PRASĪBAS**

1. **Pretendentu izslēgšanas noteikumi**
	1. Pasūtītājs izslēdz pretendentu no dalības konkursā, ja uz pretendentu ir attiecināms jebkurš no Sabiedrisko pakalpojumu sniedzēju iepirkumu likuma 48.panta pirmajā daļā noteiktajiem gadījumiem.
	2. Papildus nolikuma 14.1.punktā minētajam, Pasūtītājs ir tiesīgs izslēgt pretendentu no dalības konkursā saskaņā ar Sabiedrisko pakalpojumu sniedzēju iepirkumu likuma 48.panta otrās daļas 1.punktu.
	3. Pasūtītājs izslēdz pretendentu no dalības konkursā, ja uz pretendentu ir attiecināms jebkurš no Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
	4. Nolikuma 14.1. un 14.2. punktā minētie izslēgšanas nosacījumi attiecas uz visiem piegādātāju apvienības dalībniekiem vai personālsabiedrības biedriem (ja pretendents ir piegādātāju apvienība vai personālsabiedrība) un personām, uz kuru iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām. Uz apakšuzņēmējiem, kuru sniedzamo pakalpojumu vērtība ir vismaz 10% (desmit procenti) no kopējās iepirkuma līguma vērtības, attiecas nolikuma 14.1. un 14.2. minētie izslēgšanas nosacījumi, izņemot Sabiedrisko pakalpojumu sniedzēju iepirkumu likuma 48.panta pirmās daļas 1.punktā minēto izslēgšanas nosacījumu.
2. **Prasības profesionālās darbības veikšanai**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir fiziskā persona, tad jābūt reģistrētam kā saimnieciskās darbības veicējam, vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
	2. Ja pretendents ir apvienība, tad apvienības dalībniekiem ir jābūt noslēgtai vienošanās par katram apvienības dalībniekam nododamo izpildāmo darbu daļu procentos no piedāvātās kopējās līguma summas un šo darbu raksturojumu. Ja apvienība nolikumā noteiktajā kārtībā tiek atzīta par konkursa uzvarētāju un iegūst tiesības slēgt iepirkuma līgumu, tad apvienības dalībniekiem pirms iepirkuma līguma noslēgšanas jāizveido personālsabiedrība (pilnsabiedrība) **vai** jānoslēdz sabiedrības līgums, vienojoties par apvienības dalībnieku atbildības sadalījumu.
	3. Pretendentam vai, ja pretendents ir apvienība, tad visiem apvienības dalībniekiem kopā, ir jābūt tiesībām veikt darbus (saskaņā ar Būvniecības likumu) ceļu būvdarbu būvuzraudzības, ūdensapgādes un kanalizācijas sistēmu būvdarbu būvuzraudzības, ieskaitot ugunsdzēsības sistēmas, un elektroietaišu (līdz 1 kV) izbūves darbu būvuzraudzības sfērā (jomā). Ja pretendents ir apvienība, tad katram apvienības dalībniekam, ir jābūt tiesībām veikt darbus tajās jomās (sfērās), kurās, saskaņā ar noslēgto vienošanos starp apvienības dalībniekiem, apvienības dalībnieks ir apņēmies veikt. Tiesības veikt darbus attiecīgajās jomās (sfērās) apliecina reģistrācija Latvijas Republikas Būvkomersantu reģistrā saskaņā ar Būvniecības likuma 22.panta pirmo daļu un Ministru kabineta 2014.gada 25.februāra noteikumu Nr.116 „Būvkomersantu reģistrācijas noteikumi” prasībām. Ja pretendents (pretendenta dalībnieks) nav reģistrēts Latvijas Republikas Būvkomersantu reģistrā, bet konkursā iegūst tiesības slēgt līgumu, tad šim pretendentam (pretendenta dalībniekam, kurš veiks iepirkuma priekšmetā ietilpstošos Būvuzraudzības darbus) līdz iepirkuma līguma slēgšanai jāreģistrējas Latvijas Republikas Būvkomersantu reģistrā.
	4. Ja pretendents vai apvienības dalībnieks ir ārvalstu persona, tam jābūt reģistrētam atbilstoši attiecīgās valsts normatīvo aktu prasībām, kas dod tiesības veikt darbus ceļu būvdarbu būvuzraudzības, ūdensapgādes un kanalizācijas sistēmu būvdarbu būvuzraudzības, ieskaitot ugunsdzēsības sistēmas, un elektroietaišu (līdz 1 kV) izbūves darbu būvuzraudzības sfērā (jomā). Ja pretendents (pretendenta dalībnieks) ir ārvalstu persona, un nav reģistrēts Latvijas Republikas Būvkomersantu reģistrā, bet konkursā iegūst tiesības slēgt līgumu, tad šim pretendentam (pretendenta dalībniekam, kurš veiks iepirkuma priekšmetā ietilpstošos būvuzraudzības darbus) līdz iepirkuma līguma slēgšanai jāreģistrējas Latvijas Republikas Būvkomersantu reģistrā.
3. **Prasības attiecībā uz pretendenta saimniecisko un finansiāli stāvokli**
	1. Pretendentam jābūt stabiliem finanšu un saimnieciskās darbības rādītājiem, kurus, piemērojot vispārpieņemtos finanšu analīzes paņēmienus, kā arī pamatojoties uz pēdējā apstiprinātā gada (2021.gada vai 2020.gada, ja uz piedāvājuma iesniegšanas brīdi saskaņā ar normatīvajiem aktiem vēl nav apstiprināts 2021.gada pārskats) pārskata rezultātiem, raksturo:
		1. likviditātes koeficients (apgrozāmie līdzekļi/īstermiņa saistības) ir lielāks par 1,00 vai vienāds ar 1,00;
		2. pozitīvs pašu kapitāls.

Pretendentiem, kuri dibināti vēlāk un kuriem neviens gada pārskats nav apstiprināts, finanšu un saimnieciskās darbības rādītāju atbilstību nolikuma 16.1.1.punktam un 16.1.2.punktam norādītajam nosaka, pamatojoties uz pretendenta operatīvās bilances un peļņas vai zaudējumu aprēķinu par visu pretendenta saimnieciskās darbības laiku.

Ja pretendents ir apvienība, tad katram no apvienības dalībniekiem, uz kura (-u) finansiālajām spējām pretendents balstās un kurš (-i) būs finansiāli atbildīgs (-i) par iepirkuma līguma izpildi, ir jāatbilst nolikuma 16.1.punkta prasībām.

1. **Prasības tehniskajām un profesionālajām spējām**
	1. Pretendentam ne vairāk kā 7 (septiņos) iepriekšējos gados (kā arī periodā līdz pieteikumu iesniegšanas brīdim) ir pieredze apdzīvotas vietas[[1]](#footnote-1) ielu pārbūves vai izbūves būvdarbu būvuzraudzības veikšanā attiecīgos objektos, kuri ir pilnībā pabeigti un nodoti ekspluatācijā, no kuriem:
		1. vismaz 1 (vienā) objektā ir veikta slēgtas lietus ūdens kanalizācijas ar diametru vismaz 200 mm izbūves vai pārbūves būvuzraudzība;
		2. vismaz 1 (vienā) objektā ir veikta ar luksoforu regulējama krustojuma izbūves vai pārbūves būvuzraudzība.

Pretendenta pieredze tiks atzīta par atbilstošu 17.1.punktam arī tad, ja nolikuma 17.1.1. un 17.1.2.punktā norādītie būvuzraudzības darbi būs veikti vienā un tajā pašā objektā.

* 1. Pretendenta vai, ja pretendents ir apvienība, tad vismaz viena apvienības dalībnieka rīcībā jābūt:
		1. Būvuzraugam, kurš veiks atbildīgā būvuzrauga pienākumu un kuram ir spēkā esošs būvprakses sertifikāts un pieredze ne vairāk kā 7 (septiņos) iepriekšējos gados (kā arī periodā līdz piedāvājuma iesniegšanas brīdim) apdzīvotas vietasielu pārbūves vai izbūves būvdarbu būvuzraudzības veikšanā kā atbildīgajam būvuzraugam 2 (divos) objektos ar nosacījumu, ka vismaz 1 (vienā) objektā ir veikta ar luksoforu regulējama krustojuma izbūves vai pārbūves būvuzraudzība. Objekti ir pilnībā pabeigti un nodoti ekspluatācijā.

Atbildīgais būvuzraugs šī punkta izpratnē ir objekta būvatļaujā vai apliecinājuma kartē norādītā persona, kura ir iesniegusi būvvaldē saistību rakstu[[2]](#footnote-2) vai, kuru būvkomersants ir rakstiski noteicis kā atbildīgo būvuzraugu[[3]](#footnote-3) (attiecībā uz ārvalstīs veiktiem būvuzraudzības darbiem personai jābūt norādītai būvniecības dokumentos, kā atbildīgajam būvuzraugam, atbilstoši attiecīgās valsts normatīvo aktu prasībām).

* + 1. Būvuzraugam, kuram ir būvprakses sertifikāts ūdensapgādes un kanalizācijas sistēmu, būvdarbu būvuzraudzībā, ieskaitot ugunsdzēsības sistēmas, un pieredze ne vairāk kā 7 (septiņos) iepriekšējos gados (kā arī periodā līdz piedāvājumu iesniegšanas brīdim) slēgtas lietus ūdens kanalizācijas ar diametru vismaz 200 mm izbūves vai pārbūves darbu būvuzraudzībā vismaz 1 (vienā) objektā, kurš ir pilnībā pabeigts un nodots ekspluatācijā;
		2. Būvuzraugam, kuram ir būvprakses sertifikāts elektroietaišu (spriegums līdz 1 kV) izbūves darbu būvuzraudzībā.
	1. Pretendenta vai, ja pretendents ir apvienība, tad visu apvienības dalībnieku kopā, rīcībā jābūt tehniskajam personālam un aprīkojumam (iekārtām, instrumentiem u.c.), kas nepieciešams kvalitatīvai un sekmīgai līguma izpildei.
	2. Ja pretendents (arī apvienība) plāno piesaistīt konkursa priekšmetā ietilpstošo darbu izpildei apakšuzņēmēju, kura veicamo būvuzraudzības darbu vērtība ir vismaz 10% no kopējās iepirkuma līguma vērtības, jābūt savstarpēji noslēgtai vienošanās, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju.
	3. Ja pretendents (arī apvienība), lai apliecinātu, ka tā kvalifikācija atbilst nolikumā noteiktajām prasībām, balstās uz citas personas iespējām, jābūt šīs personas apliecinājumam vai vienošanās par sadarbību konkrētā līguma izpildē vai par nepieciešamo resursu nodošanu pretendenta rīcībā. Ja šajā punktā minētā persona ir ārvalstu persona, tai ir jābūt reģistrētai atbilstoši attiecīgās valsts normatīvo aktu prasībām.
	4. Ja apakšuzņēmējs vai persona, uz kuru iespējām pretendents balstās, lai apliecinātu tā kvalifikācijas atbilstību nolikumā noteiktajām prasībām, veiks iepirkuma priekšmetā ietilpstošos būvuzraudzības darbus (saskaņā ar Būvniecības likumu), tam jābūt reģistrētam Latvijas Republikas Būvkomersantu reģistrā (kas dod tiesības veikt būvuzraudzības darbus attiecīgajā būvuzraudzības sfērā (jomā)), saskaņā ar Būvniecības likuma 22.panta pirmo daļu un Ministru kabineta 2014.gada 25.februāra noteikumu Nr.116 „Būvkomersantu reģistrācijas noteikumi” prasībām. Ja apakšuzņēmējs vai persona, uz kuru iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, ir ārvalstu persona, tam jābūt reģistrētam atbilstoši attiecīgās valsts normatīvo aktu prasībām, kas dod tiesības veikt būvuzraudzības darbus attiecīgajā būvuzraudzības jomā (sfērā) un gadījumā, ja pretendents tiks atzīts par konkursa uzvarētāju, līdz iepirkuma līguma slēgšanai jāreģistrējas Būvkomersantu reģistrā.

**V PRETENDENTA ATBILSTĪBAS PĀRBAUDE**

**(ATLASES DOKUMENTI)**

1. Lai Pasūtītājs izvērtētu pretendentu un pretendents apliecinātu savu atbilstību nolikuma IV sadaļā paredzētajām prasībām, pretendentam jāiesniedz šādi dokumenti:
	1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, vai, piemēram, norādot publiski pieejamu reģistru, kur Pasūtītājs varētu pārliecināties par attiecīgās personas reģistrāciju, ja attiecīgie valsts normatīvie akti paredz šādu ziņu publisku reģistru, kas apliecina atbilstību nolikuma 15.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 15.1.punktam pārliecinās attiecīgo informāciju iegūstot publiskajā datubāzē;
	2. ja pretendents ir apvienība – apvienības dalībnieku noslēgtās vienošanās kopija, kurā ir norādīts katram apvienības dalībniekam nododamo izpildāmo darbu daļa procentos no piedāvātās kopējās līguma cenas un šo darbu raksturojums. Gadījumā, ja vismaz viena apvienības dalībnieka finanšu rādītāji neatbilst nolikuma 16.1.punkta prasībām, vienošanās jānorāda apvienības dalībnieks (-i), kurš (-i) būs finansiāli atbildīgs (-i) par iepirkuma līguma izpildi;
	3. pretendentam (pretendenta dalībniekam), kurš reģistrēts Latvijas Republikā, bet nav reģistrēts Latvijas Republikas Būvkomersantu reģistrā, jāiesniedz apliecinājums, ka gadījumā, ja pretendents tiks atzīts par konkursa uzvarētāju, tad pretendents (pretendenta dalībnieks) apņemas reģistrēties Latvijas Republikas Būvkomersantu reģistrā līdz iepirkuma līguma noslēgšanai.

Attiecībā uz Latvijas Republikas Būvkomersantu reģistrā reģistrētiem pretendentiem Pasūtītājs par šo pretendentu atbilstību nolikuma 15.3.punkta prasībai pārliecinās attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv)));

* 1. ārvalstu personai, ja tā nav reģistrēta Latvijas Republikas Būvkomersantu reģistrā, jāiesniedz atbilstoši attiecīgās valsts normatīvajiem aktiem izsniegts dokuments, kas apliecina tiesības veikt ceļu būvdarbu, ūdensapgādes un kanalizācijas sistēmu būvdarbu, ieskaitot ugunsdzēsības sistēmas, un elektroietaišu (līdz 1 kV) izbūves darbu būvuzraudzības darbus vai, piemēram, norādot publiski pieejamu reģistru, kur Pasūtītājs varētu pārliecināties par attiecīgās personas reģistrāciju un tiesībām veikt attiecīgos būvuzraudzības darbus, ja attiecīgie valsts normatīvie akti paredz šādu ziņu publisku reģistru un šīs personas apliecinājums, ka gadījumā, ja pretendents tiks atzīts par konkursa uzvarētāju, tad tas apņemas reģistrēties Latvijas Republikas Būvkomersantu reģistrā līdz iepirkuma līguma noslēgšanai.
	2. apliecinājums par pretendenta likviditātes koeficienta un pašu kapitāla rādītājiem pēdējā apstiprinātajā gada pārskatā un pretendenta pēdējā apstiprinātā gada pārskata sastāvdaļas – bilanču, peļņas vai zaudējumu aprēķinu un zvērināta revidenta ziņojuma, ja uz pretendentu attiecas pienākums iesniegt gada pārskatu zvērinātam revidentam pārbaudei saskaņā ar Gada pārskatu un konsolidēto gada pārskatu likumu, kopijas. Vēlāk dibinātiem pretendentiem, kuriem neviens gada pārskats nav apstiprināts, ir jāiesniedz operatīvā bilance un peļņas vai zaudējumu aprēķina kopijas par pretendenta visu saimnieciskās darbības laiku.
	3. ja pretendents ir apvienība, tad katram no apvienības dalībniekiem, uz kura (-u) finansiālajām spējām pretendents balstās un kurš (-i) būs finansiāli atbildīgs (-i) par iepirkuma līguma izpildi jāiesniedz 18.5.punktā norādītā informācija.
	4. informācija par pretendenta veiktajiem darbiem, saskaņā ar nolikuma 17.1.punktā noteiktajām prasībām, norādot darbu pasūtītāju, objekta nosaukumu, darba veidu, darbu izpildes vietu, darbu izpildes periodu, norādot arī datumu, kad objekts nodots ekspluatācijā (būvuzraudzības darba saraksta paraugs nolikuma pielikumā Nr.4), un **obligāti pievienojot** darbu pasūtītāju izziņas (atsauksmes) par visiem būvuzraudzības sarakstā norādītajiem objektiem, kurās apliecināta pretendenta pieredze nolikuma 17.1.punktā minēto darbu veikšanā (ja pretendents objektīvu iemeslu dēļ nevar iesniegt būvuzraudzības pasūtītāja izziņas, jāiesniedz citi dokumenti, kas apliecina pretendenta pieredzes atbilstību nolikuma prasībām);
	5. informācija, kas apliecina nolikuma 17.2.1. un 17.2.2.punktā norādīto speciālistu pieredzi, norādot darbu pasūtītāju, objekta nosaukumu, darbu veidu, darbu izpildes vietu, darbu izpildes periodu, norādot arī datumu, kad objekts nodots ekspluatācijā (būvuzraudzības darba saraksta paraugs nolikuma pielikumā Nr.4), **obligāti pievienojot** darbu pasūtītāju izziņas (atsauksmes) par visiem būvuzraudzības sarakstā norādītajiem objektiem, kurās tiek apliecināta pretendenta piedāvāto speciālistu pieredze nolikuma 17.2.1. un 17.2.2.punktā minēto darbu veikšanā (ja pretendents objektīvu iemeslu dēļ nevar iesniegt darbu pasūtītāja izziņas, jāiesniedz citi dokumenti, kas apliecina speciālistu pieredzes atbilstību nolikuma prasībām), **kā arī** **pievienojot** nolikuma 17.2.1., 17.2.2. un 17.2.3.punktā norādīto speciālistu apliecinājumus par gatavību veikt attiecīgā speciālista pienākumus iepirkuma līguma ietvaros, ja pretendents tiek atzīts par konkursa uzvarētāju un pretendentam jānorāda, kāds būs tiesisko attiecību veids (darba līgums, uzņēmuma līgums, vai tml.) starp pretendentu un nolikuma 17.2.1., 17.2.2. un 17.2.3.punktā norādītajiem speciālistiem;
	6. Attiecībā uz ārvalstu speciālistu:
* kura mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts - ārvalstu pretendenta personāla kvalifikācijai ir jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai. Pretendentam ir jāiesniedz apliecinājums, ka tā piesaistītie ārvalstu speciālisti ir tiesīgi sniegt nolikuma 17.2.1.-17.2.3.punktā norādītos pakalpojumus, un gadījumā, ja ar pretendentu tiks noslēgts iepirkuma līgums, tas līdz iepirkuma līguma noslēgšanai iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikas reglamentētajā profesijā. Pretendents nākošajā darba dienā pēc deklarācijas par īslaicīgu profesionālo pakalpojumu sniegšanu Latvijas Republikas reglamentētajā profesijā iesniegšanas atzīšanas institūcijā, iesniedz Pasūtītājam dokumentu, kas apliecina minētās deklarācijas iesniegšanas faktu. Pretendentam jāiesniedz Pasūtītājam informācija no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā.
* ārvalstu speciālistu, kura mītnes valsts nav Eiropas Savienības dalībvalsts vai Eiropas Brīvās tirdzniecības asociācijas dalībvalsts – pretendentam jāiesniedz atbilstoši attiecīgās valsts normatīvajiem aktiem izsniegts dokuments, kas apliecina speciālistu profesionālo kvalifikāciju sniegt nolikuma 17.2.1.-17.2.3. punktā norādītos pakalpojumus un apliecinājumu, ka gadījumā, ja pretendents konkursā iegūst tiesības slēgt līgumu, līdz iepirkuma līguma noslēgšanai tie iesniegs dokumentu, kas apliecina, ka ārvalstu speciālistu profesionālā kvalifikācija atbilst Latvijas Republikā noteiktajām prasībām un ir atzīta atbilstoši likuma „Par reglamentētajām profesijām un profesionālās kvalifikācijas atzīšanu” prasībām.

Par speciālistu būvprakses sertifikātu esamību atbilstoši nolikuma 17.2.1.-17.2.3.punktiem, kuri būvprakses sertifikātu saņēmuši Latvijas Republikā, Pasūtītājs pārliecinās attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv))).

* 1. pretendenta apliecinājums, ka tā rīcībā ir tehniskais personāls un aprīkojums (iekārtas, instrumenti u.c.), kas nepieciešams kvalitatīvai un sekmīgai iepirkuma līguma izpildei;
	2. nolikuma 17.4.punktā minētās vienošanās kopija, ja pretendents darbu izpildē plāno piesaistīt apakšuzņēmēju, kura sniedzamo pakalpojumu vērtība ir vismaz 10% no kopējās iepirkuma līguma vērtības, pievienojot informāciju par apakšuzņēmēja paraksta tiesīgajām amatpersonām. Ja apakšuzņēmējs ir ārvalstu persona, tam jāiesniedz reģistrācijas apliecības kopija, kas apliecina atbilstību nolikuma 15.1.punktam. Attiecībā uz Latvijas Republikā Komercreģistrā reģistrētiem apakšuzņēmējiem Pasūtītājs par šo apakšuzņēmēju atbilstību 15.1.punktam pārliecinās attiecīgo informāciju iegūstot publiskajā datubāzē. Ja apakšuzņēmējs ir ārvalstu persona un nav reģistrēts Latvijas Republikas Būvkomersantu reģistrā, jāiesniedz atbilstoši attiecīgās valsts normatīvajiem aktiem izsniegts dokuments, kas apliecina tiesības veikt būvuzraudzības darbus vai, piemēram, jānorāda publiski pieejams reģistrs, kur Pasūtītājs varētu pārliecināties par attiecīgās personas reģistrāciju un tiesībām veikt attiecīgos būvuzraudzības darbus, ja attiecīgie valsts normatīvie akti paredz šādu ziņu publisku reģistru un apliecinājums, ka gadījumā, ja pretendents tiks atzīts par konkursa uzvarētāju, tad apakšuzņēmējs apņemas reģistrēties Latvijas Republikas Būvkomersantu reģistrā līdz iepirkuma līguma noslēgšanai. Attiecībā uz Latvijas Republikas Būvkomersantu reģistrā reģistrētiem apakšuzņēmējiem Pasūtītājs par šo apakšuzņēmēju atbilstību nolikuma 17.6.punkta prasībai pārliecinās attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv)).

 Ņemot vērā, ka Sabiedrisko pakalpojumu sniedzēju iepirkumu likuma izpratnē apakšuzņēmējs ir arī pretendenta apakšuzņēmēja piesaistīta vai nolīgta persona, kura sniedz pakalpojumus, kas nepieciešami Pasūtītāja noslēgtā pakalpojuma līguma izpildei, neatkarīgi no tā, vai šī persona pakalpojumu sniedz pretendentam vai citam apakšuzņēmējam (turpmāk nolikuma tekstā - apakšuzņēmēja apakšuzņēmējs), šajā punktā minētos dokumentus ir jāiesniedz arī attiecībā uz apakšuzņēmēja apakšuzņēmēju, ja tā sniedzamo pakalpojumu vērtība ir vismaz 10% no kopējās iepirkuma līguma vērtības.

 Lai izvērtētu, vai apakšuzņēmēja sniedzamo pakalpojumu vērtība ir vismaz 10% no kopējās iepirkuma līguma vērtības, jāņem vērā, ka saskaņā ar Sabiedrisko pakalpojumu sniedzēju iepirkumu likumu apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā.

* 1. nolikuma 17.5.punktā minētā apliecinājuma vai vienošanās kopiju par sadarbību konkrētā līguma izpildē vai par nepieciešamo resursu nodošanu pretendenta rīcībā, ja pretendents, lai apliecinātu tā kvalifikācijas atbilstību nolikumā noteiktajām prasībām, balstās uz citas personas iespējām. Ja pretendents, lai apliecinātu savu kvalifikāciju, balstās uz ārvalstu personas spējām, kura nav reģistrēta Latvijas Republikas Būvkomersantu reģistrā, jāiesniedz minētās personas reģistrācijas apliecības kopija, kas apliecina atbilstību nolikuma 15.1.punktam un atbilstoši attiecīgās valsts normatīvajiem aktiem izsniegts dokuments, kas apliecina tiesības veikt attiecīgus būvuzraudzības darbus vai, piemēram, norādot publiski pieejamu reģistru, kur Pasūtītājs varētu pārliecināties par attiecīgās personas reģistrāciju un tiesībām veikt attiecīgos būvuzraudzības darbus, ja attiecīgie valsts normatīvie akti paredz šādu ziņu publisku reģistru un apliecinājums, ka gadījumā, ja pretendents tiks atzīts par konkursa uzvarētāju, tad minētā persona apņemas reģistrēties Latvijas Republikas Būvkomersantu reģistrā līdz iepirkuma līguma noslēgšanai. Attiecībā uz Latvijas Republikas Būvkomersantu reģistrā reģistrētajām personām Pasūtītājs par šo apakšuzņēmēju atbilstību nolikuma 17.6.punkta prasībai pārliecinās attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv)).
	2. dokuments, kas apliecina piedāvājuma nodrošinājumu nolikuma 7.1.punktā paredzētajā apmērā un kārtībā;
	3. pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām.
	4. Ja pretendents ir apvienība, tad katram no apvienības dalībniekiem jāiesniedz visa nolikuma 18.1., 18.3., 18.4.punktā paredzētā informācija. Savukārt, nolikuma 18.5., 18.6., 18.7., 18.8., 18.9., 18.13.punktā paredzēto informāciju var iesniegt viens vai vairāki no apvienības dalībniekiem atbilstoši šajos punktos noteiktajām prasībām, savukārt, 18.2., 18.10., 18.11., 18.12., 18.14.punktā paredzēto informāciju (vai apliecinājumu) apvienības dalībnieki iesniedz kopā.
	5. Kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām (nolikuma IV. sadaļa) Pretendents ir tiesīgs iesniegt Eiropas vienoto iepirkuma procedūras dokumentu, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, IV daļu “Atlases kritēriji”, VI daļu “Noslēguma apliecinājumi”. Pretendents iesniedz Eiropas vienoto iepirkuma procedūras dokumentu par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, IV daļu “Atlases kritēriji”, VI daļu “Noslēguma apliecinājumi”. Pretendents iesniedz Eiropas vienoto iepirkuma procedūras dokumentu par katru tā norādīto apakšuzņēmēju, kura sniedzamo pakalpojumu vērtība ir vismaz 10% no iepirkuma līguma vērtības, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, VI daļu “Noslēguma apliecinājumi”. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienotais iepirkuma procedūras dokuments ir pieejams Elektronisko iepirkumu sistēmas tīmekļvietnē: [espd.eis.gov.lv](http://espd.eis.gov.lv/filter?lang=lv). Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām.
	6. Nolikuma 14.1., 14.2., 14.3. un 14.4.punktā norādīto izslēgšanas nosacījumu esamību iepirkuma komisija pārbauda attiecībā uz pretendentu, kuram būtu piešķiramas līguma slēgšanas tiesības, rīkojoties saskaņā ar [Sabiedrisko pakalpojumu sniedzēju iepirkumu likuma](https://likumi.lv/ta/id/288730-sabiedrisko-pakalpojumu-sniedzeju-iepirkumu-likums) [48.](https://likumi.lv/ta/id/288730-sabiedrisko-pakalpojumu-sniedzeju-iepirkumu-likums#p48) panta nosacījumiem un Starptautisko un Latvijas Republikas nacionālo sankciju likuma 11.1 panta nosacījumiem. Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas gadījumi netiek pārbaudīti 14.4.punktā norādītajām personām, uz kuru iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām un apakšuzņēmējiem.
	7. Pasūtītājs pieprasa, lai pretendents nomaina apakšuzņēmēju, kura sniedzamo pakalpojumu vērtība ir vismaz 10% (desmit procenti) no kopējās iepirkuma līguma vērtības, ja tas atbilst nolikuma 14.1., 14.2. un 14.4.punktā norādītajiem izslēgšanas nosacījumiem, izņemot [Sabiedrisko pakalpojumu sniedzēju iepirkumu likuma](https://likumi.lv/ta/id/288730-sabiedrisko-pakalpojumu-sniedzeju-iepirkumu-likums) [48.](https://likumi.lv/ta/id/288730-sabiedrisko-pakalpojumu-sniedzeju-iepirkumu-likums#p48) panta pirmās daļas 1.punktā minēto izslēgšanas nosacījumu, un personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, ja tā atbilst nolikuma 14.1., 14.2. un 14.4.punktu izslēgšanas nosacījumiem. Ja pretendents 10 darbdienu laikā pēc pieprasījuma izsniegšanas vai nosūtīšanas dienas neiesniedz dokumentus par jaunu paziņojumā par līgumu vai iepirkuma procedūras dokumentos noteiktajām prasībām atbilstošu apakšuzņēmēju vai personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, Pasūtītājs izslēdz pretendentu no dalības iepirkuma procedūrā.
	8. Ja uz pretendentu, apvienības biedru, ja pretendents ir apvienība, vai personālsabiedrības biedru, ja pretendents ir personālsabiedrība, ir attiecināmi Sabiedrisko pakalpojumu sniedzēju iepirkumu likuma 48.panta pirmajā daļā 1., 3., 4., 5., 6., vai 7.punktā vai otrās daļas 1.punktā minētie izslēgšanas nosacījumi, pretendents kopā ar pieteikumu iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.Pasūtītājs šajā punktā minētajā gadījumā rīkojas atbilstoši Sabiedrisko pakalpojumu sniedzēju iepirkumu likuma 49.panta trešajā, ceturtajā vai piektajā daļā noteiktajam.

**VI PIEDĀVĀJUMS**

1. Piedāvājumu veido tehniskais piedāvājums un finanšu piedāvājums.
	1. **Tehniskais piedāvājums** pretendentam jāizstrādā kā veicamo darbu apraksts, ņemot vērā Būvuzraudzības darbu uzdevuma (nolikuma pielikums Nr.5), iepirkuma līguma (projekts nolikuma pielikumā Nr.6) un būvdarbu līguma (projekts nolikuma pielikumā Nr.7) nosacījumus un ievērojot spēkā esošo normatīvo aktu prasības.
	2. **Finanšu piedāvājums** jāsagatavo saskaņā ar Finanšu piedāvājuma formu (3.pielikums).
		1. Attiecībā uz finanšu piedāvājuma sagatavošanu pretendentam jāievēro šādi nosacījumi:
			1. Finanšu piedāvājumā norāda cenu, par kādu atbilstoši būvuzraudzības darba uzdevumam tiks veikti iepirkuma priekšmetā noteiktie būvuzraudzības darbi;
			2. Finanšu piedāvājumā jābūt iekļautām visām būvuzraudzības izmaksām, tajā skaitā, transporta, apdrošināšanas izmaksām, kā arī izmaksām par darbiem, kas nav tieši norādīti, bet kuru izpildes vai pielietojuma nepieciešamība izriet no būvdarbu rakstura un/vai apjoma, un kuru izpilde var būt nepieciešama, lai Objektu nodotu ekspluatācijā, tajā skaitā pretendenta administratīvajiem izdevumiem un citiem izdevumiem, lai par piedāvāto cenu pretendents varētu veikt kvalitatīvu Objekta būvuzraudzību, kā arī normatīvajos aktos noteiktiem nodokļiem, izņemot PVN.
			3. Piedāvājuma cena jānorāda ar precizitāti 2 (divas) zīmes aiz komata.

**VII PIEDĀVĀJUMU VĒRTĒŠANAS KĀRTĪBA**

1. Pēc piedāvājumu atvēršanas iepirkuma komisija bez pretendentu klātbūtnes veic iesniegto piedāvājumu vērtēšanu – pretendentu piedāvājumu noformējuma pārbaudi, pretendentu atlases, tehnisko un finanšu daļu atbilstības pārbaudi.
2. Ja piedāvājuma dokumenti nav noformēti atbilstoši nolikuma prasībām, iepirkuma komisija, ņemot vērā iesniegto dokumentu trūkumu būtiskumu un/vai trūkumu ietekmi uz iespēju izvērtēt pretendenta atbilstību kvalifikācijas prasībām un piedāvājumu pēc būtības, ir tiesīga piedāvājumu nevērtēt.
3. Ja pretendents neatbilst nolikumā izvirzītajām kvalifikācijas prasībām vai pretendenta finanšu vai tehniskais piedāvājums neatbilst nolikumā noteiktajām prasībām, tā piedāvājums tiek noraidīts.
4. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības, visiem piedāvājumiem pirms tam pārbaudot aritmētisko kļūdu neesamību (kļūdu labojumi tiek veikti, uzskatot, ka pareizi ir norādīta vienības cena).
5. Iepirkuma komisija pārbauda vai nav iesniegti nepamatoti lēti piedāvājumi un nepieciešamības gadījumā pieprasa skaidrojumu par piedāvāto cenu vai izmaksām saskaņā ar Sabiedrisko pakalpojumu sniedzēju iepirkumu likuma 59.pantu.
6. **Piedāvājuma izvēles kritērijs**
	1. Piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot vērā cenu un kvalitātes kritēriju.
	2. Saimnieciski visizdevīgākā piedāvājuma vērtēšanas kritēriji un to skaitliskās vērtības:

|  |  |
| --- | --- |
| **Saimnieciski visizdevīgākā piedāvājuma novērtēšanas kritēriji** | **Maksimālā skaitliskā vērtība** |
| **CE** | Pretendenta piedāvātā **kopējā** **līgumcena** (bez PVN). | **85** |
| **K1** | **Kvalitātes kritērijs** – pretendenta rīcībā ir speciālists, kuram ne vairāk kā iepriekšējo 7 (septiņu) gadu laikā ir pieredze tramvaja sliežu izbūves, pārbūves vai atjaunošanas darbu būvuzraudzībā vismaz vienā objektā, ar nosacījumu, ka būvdarbi, kuriem veikta būvuzraudzība, ir pilnībā pabeigti un objekts ir nodots ekspluatācijā.  | **15** |
|  | Maksimālais iespējamais kopējā novērtējuma (**N**) punktu skaits | 100 |

* 1. Katra iesniegtā piedāvājuma kopējais novērtējums (N) tiks aprēķināts pēc formulas:

N = CE + K1

* 1. Punkti kritērijā CE „Pretendenta piedāvātā kopējā līgumcena (bez PVN)” tiks aprēķināti saskaņā ar šādu formulu:

**CE** = **85 x (ZCE / PCE)**, kur: **ZCE** - zemākā piedāvātā cena *euro* bez PVN būvuzraudzības darbu veikšanai;

**PCE** - vērtējamā pretendenta piedāvātā cena *euro* bez PVN būvuzraudzības darbu veikšanai.

* 1. Par kritērija **K1** „Kvalitātes kritērijs” izpildi tiks piešķirti 15 punkti. Ja pretendenta rīcībā nav speciālists ar **K1** kritērijā norādīto pieredzi, pretendents saņem 0 punktus.
		1. Pretendentam jāiesniedz informācija, kas apliecina nolikuma 25.2.punktā **K1** kritērijā norādītā speciālista pieredzi, norādot darbu pasūtītāju, objekta nosaukumu, darbu veidu, darbu izpildes vietu, darbu izpildes periodu, norādot arī datumu, kad objekts nodots ekspluatācijā (būvuzraudzības darba saraksta paraugs nolikuma pielikumā Nr.3), obligāti pievienojot darbu pasūtītāju izziņu (atsauksmi) par norādīto objektu, kurā tiek apliecināta pretendenta piedāvātā speciālista pieredze minēto darbu veikšanā (ja pretendents objektīvu iemeslu dēļ nevar iesniegt darbu pasūtītāja izziņas, jāiesniedz citi dokumenti, kas apliecina speciālista pieredzes atbilstību nolikuma prasībām), kā arī pievienojot speciālista apliecinājumu par gatavību piedalīties būvuzraudzības iepirkuma līguma ietvaros, ja pretendents tiek atzīts par konkursa uzvarētāju. Tāpat pretendentam jānorāda, kāds būs tiesisko attiecību veids (darba līgums, uzņēmuma līgums, vai tml.) starp pretendentu un norādīto speciālistu.
	2. Katrs piedāvājums tiek vērtēts saskaņā ar nolikuma 25.2.punktā noteiktajiem kritērijiem, piešķirot katram piedāvājumam atbilstošu punktu skaitu – piedāvājuma cenai būvuzraudzībai saskaņā ar nolikuma 25.4.punktu un kvalitātes kritērijam – saskaņā ar nolikuma 25.5punktu.
	3. Par saimnieciski visizdevīgāko piedāvājumu iepirkuma komisija atzīst piedāvājumu, kurš kopsummā ieguvis visaugstāko novērtējumu, un kurš atbilst nolikuma prasībām. Ja vairāki piedāvājumi iegūst vienādu punktu skaitu, iepirkuma komisija izvēlas tā pretendenta piedāvājumu, kurš norādījis zemāko cenu.
1. Komisija pieņem lēmumu par iepirkumu līguma slēgšanu vai pieņem lēmumu par konkursa izbeigšanu vai pārtraukšanu Ministru kabineta 2017.gada 28.marta noteikumos Nr.187 “Sabiedrisko pakalpojumu sniedzēju iepirkuma procedūru un metu konkursu norises kārtība” 4.nodaļā minētajos gadījumos.
2. Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu konkursā, informāciju nosūtot pa pastu, faksu vai elektroniski, izmantojot drošu elektronisko parakstu, vai pievienojot elektroniskajam pastam skenētu dokumentu, vai nododot personīgi.

**VIII IEPIRKUMA LĪGUMS, TĀ SAGATAVOŠANAS**

**UN NOSLĒGŠANAS KĀRTĪBA**

1. Iepirkuma līguma projekts par būvuzraudzības veikšanu ir pievienots nolikuma 6.pielikumā.
2. Iepirkumu komisijas lēmums un paziņojums par konkursa uzvarētāju, ar kuru tiks slēgts iepirkuma līgums, ir pamats iepirkuma līguma sagatavošanai. Līgums tiek slēgts uz pretendenta piedāvājuma pamata.
3. Ja pretendents ir apvienība, apvienības dalībniekiem pirms iepirkuma līgumu noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija **vai** jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācija esamību. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
4. Ja Sabiedrisko pakalpojumu sniedzēju iepirkumu likuma 65.panta septītajā daļā norādītajā termiņā, kurš tiek skaitīts no dienas, kad visi pretendenti informēti par konkursa rezultātiem, Iepirkumu uzraudzības birojs nesaņem pretendentu iesniegumus par Pasūtītāja pieņemto lēmumu, Pasūtītājs var slēgt līgumu ar izraudzīto pretendentu – konkursa uzvarētāju.
5. Iepirkuma līgums ar konkursa uzvarētāju tiks noslēgts pēc uzaicinājuma parakstīt iepirkuma līgumu saņemšanas no Pasūtītāja. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc uzaicinājuma parakstīt iepirkuma līgumu saņemšanas no Pasūtītāja (līguma neparakstīšana šādā gadījumā tiek uzskatīta par atsacīšanos slēgt līgumus), iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu, vai pārtraukt konkursu, neizvēloties nevienu piedāvājumu.
6. 5 (piecu) darba dienu termiņš pēc pretendenta lūguma var tikt pagarināts, ja izraudzītajam pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība), ārvalstu uzņēmuma reģistrāciju Latvijas Republikas Būvkomersantu reģistrā vai Latvijas Republikas normatīvajos aktos noteikto dokumentu, kas apliecina ārvalstu speciālista tiesības sniegt attiecīgus profesionālus pakalpojumus Latvijas Republikā, iesniegšanu. Pirms lēmuma pieņemšanas par līguma noslēgšanu ar nākamo pretendentu, kurš piedāvājis saimnieciski visizdevīgāko piedāvājumu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu, bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
7. Ja noteiktajā termiņā tiek saņemts Iepirkumu uzraudzības biroja aizliegums slēgt līgumu, Pasūtītājs rīkojas saskaņā ar tā norādījumiem.
8. Līgums satur visas vienošanās starp Pasūtītāju un izvēlēto konkursa uzvarētāju, atbilstoši nolikumā paredzētajam līguma projektam.
9. Līgumā starp Pasūtītāju un konkursa uzvarētāju var paredzēt atsevišķu līgumu noteikumu maiņu, ievērojot Sabiedrisko pakalpojumu sniedzēju iepirkumu likuma prasības un principus, ja tam piekrīt abas puses.

**IX IEPIRKUMU KOMISIJA**

1. Iepirkuma komisija ir tiesīga:
	1. pieprasīt no pretendentiem, kas piedalās konkursā, rakstiskus precizējumus par iesniegtajiem dokumentiem un piedāvājumu, ja tas nepieciešams piedāvājumu vērtēšanai un salīdzināšanai (tajā skaitā iepirkuma komisija ir tiesīga pieprasīt atsevišķu darbu veidu izvērstu kalkulāciju, lai noteiktu, vai šo darbu veidu izmaksās iekļautas visas saprātīgi paredzamās ar konkrēta darba izpildi saistītās izmaksas);
	2. veikt labojumus pretendentu piedāvājumos, ja tajos konstatētas aritmētiskas kļūdas un informēt par kļūdu labojumu. Aritmētisko kļūdu labojumi tiek veikti izejot no fakta, ka piedāvājumā pareizi ir norādīta katras vienības cena;
	3. noteikt termiņu, līdz kuram pretendentam jāsniedz atbilde, ja komisija pieprasa, lai pretendents precizē informāciju par savu piedāvājumu;
	4. pieaicināt komisijas darbā speciālistus vai ekspertus ar padomdevēju tiesībām**;**
	5. neizskatīt un noraidīt piedāvājumus, ja pretendents nav iesniedzis šim nolikumam atbilstošus pretendenta novērtēšanas dokumentus vai piedāvājuma dokumenti neatbilst šajā nolikumā noteiktajām prasībām;
	6. lemt par konkursa termiņu pagarināšanu;
	7. normatīvajos aktos paredzētajos gadījumos izbeigt vai pārtraukt konkursu;
	8. noteikt konkursa uzvarētāju;
	9. citas tiesības saskaņā ar nolikumu un normatīvajiem aktiem.
2. Iepirkuma komisijai ir pienākumi:
	1. izskatīt un izvērtēt saskaņā ar konkursa nolikumu iesniegtos pretendentu piedāvājumus;
	2. Sabiedrisko pakalpojumu sniedzēju iepirkumu likumā paredzētajos gadījumos sniegt paskaidrojumus pretendentiem par nolikuma saturu un pieņemtajiem lēmumiem;
	3. citi pienākumi saskaņā ar nolikumu un normatīvajiem aktiem.

**X PRETENDENTA TIESĪBAS UN PIENĀKUMI**

1. Katram pretendentam Sabiedrisko pakalpojumu sniedzēju iepirkumu likumā paredzētajā kārtībā un termiņā ir tiesības pieprasīt Pasūtītājam un iepirkuma komisijai sniegt paskaidrojumus par konkursa nolikumu, pieprasīt izsniegt komisijas sēdes protokola, kurā atspoguļoti komisijas pieņemtie lēmumi, kopiju, pārsūdzēt Pasūtītāja un iepirkuma komisijas rīcību vai pieņemto lēmumu, kā arī citas tiesības un pienākumi saskaņā ar Sabiedrisko pakalpojumu sniedzēju iepirkumu likumu un citiem normatīvajiem aktiem.
2. Katrs pretendents, līdz ar piedāvājuma iesniegšanu, piekrīt visiem konkursa nolikumā minētajiem nosacījumiem un apņemas ievērot visus konkursa nolikumā minētos nosacījumus kā pamatu iepirkuma izpildei.
3. **PIELIKUMI**

1. pielikums – Garantijas vēstule (paraugs);

2. pielikums – Pieteikuma vēstule

3. pielikums – Finanšu piedāvājuma forma

4. pielikums – Būvuzraudzības darbu saraksts

5. pielikums – Būvuzraudzības darba uzdevums

6. pielikums – Līguma projekts

7. pielikums – Būvdarbu līguma projekts

8. pielikums – Objekta būvprojekts

Iepirkuma komisijas priekšsēdētāja

RP SIA “Rīgas satiksme”

Iepirkumu un līgumu nodaļas vadītāja

*/elektroniski parakstīts/* K.Meiberga

Rīgā, 2022. gada 22. septembrī

1.pielikums
Atklāta konkursa nolikumam
“Būvuzraudzības nodrošināšana objektā “11.novembra krastmalas

 un 13.janvāra ielas krustojuma pielāgošana zemās grīdas tramvaja parametriem””

identifikācijas Nr. RS/2022/62

**Garantijas paraugs**

Vieta, datums

Ievērojot to, ka **pretendents \_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Pretendents) ir iesniedzis piedāvājumu atklātā konkursā “Būvuzraudzības nodrošināšana objektā “11.novembra krastmalas un 13.janvāra ielas krustojuma pielāgošana zemās grīdas tramvaja parametriem””, identifikācijas Nr. RS/2022/62 (turpmāk – Piedāvājums),

**garantijas devējs \_\_\_\_\_\_\_\_\_\_\_\_\_\_\_\_**,reģistrācijas Nr. \_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Garantijas devējs) sniedz garantiju \_\_\_\_\_\_\_\_\_\_\_\_\_\_\_\_\_\_\_\_\_ *euro* **(summa cipariem un vārdiem)** apmērā.

Garantijas devējs apņemas samaksāt augstāk norādīto naudas summu 3 (trīs) darba dienu laikā pēc attiecīgas prasības no pasūtītāja **RP SIA “Rīgas satiksme”** (turpmāk – Pasūtītājs) saņemšanas, šādos gadījumos:

1. ja Pretendents piedāvājuma spēkā esamības periodā atsauc savu piedāvājumu;
2. ja Pretendents, kļūstot par atklāta konkursa uzvarētāju, neparaksta iepirkuma līgumu Pasūtītāja noteiktajā termiņā.

Pasūtītājam nav nepieciešams pierādīt vai dot pamatojumu, vai iemeslus savai prasībai, un Pretendentam nav tiesību apspriest šo prasību. Visus izdevumus, kas saistīti ar garantijas izsniegšanu un samaksu, Pasūtītājam sedz Pretendents.

Saskaņā ar šo garantiju Garantijas devējam ir pienākums, iestājoties iepriekš minētajiem gadījumiem, samaksāt Pasūtītājam pēc Pasūtītāja pirmā rakstiskā pieprasījuma (5 (piecu) darba dienu laikā no pieprasījuma saņemšanas), tādu summu, kādu Pasūtītājs pieprasa, taču nepārsniedzot augstāk norādīto pilno garantijas summu. Savā pieprasījumā Pasūtītājs norāda, kurš no augstāk minētajiem gadījumiem ir iestājies.

Garantijas devēja saistības ir negrozāmas un bezierunu, nekādas darbības vai nosacījumi nevar ietekmēt garantijas spēkā esamību.

Šī garantija ir spēkā līdz īsākajam no šādiem termiņiem:

1. piedāvājuma nodrošinājuma spēkā esamības termiņā – 6 (sešus) mēnešus, skaitot no atklāta konkursa nolikuma 6.4.punktā minētās piedāvājumu atvēršanas dienas;
2. līdz iepirkumu līgumu noslēgšanai.

Šai garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām („The ICC Uniform Rules for Demand Guaranties”, ICC Publication, No.758). Visus jautājumus, ko neregulē minētie noteikumi (URDG 758), regulē Latvijas Republikas likums.

Visus strīdus saistībā ar šo garantiju izskata Latvijas Republikas tiesas.

Garantija ir sastādīta 2 (divos) eksemplāros, to saņēmēji:

1. Garantijas devējs (1 eksemplārs);
2. RP SIA “Rīgas satiksme” (1 eksemplārs).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Garantijas devēja vārdā

 2.pielikums
Atklāta konkursa nolikumam
“Būvuzraudzības nodrošināšana objektā “11.novembra krastmalas

 un 13.janvāra ielas krustojuma pielāgošana zemās grīdas tramvaja parametriem””

identifikācijas Nr. RS/2022/62

**PIETEIKUMA IESNIEGŠANAI IETEICAMĀ FORMA***(uz pretendenta veidlapas)*

**Pieteikums par piedalīšanos atklātā konkursā**

“Būvuzraudzības nodrošināšana objektā “11.novembra krastmalas un 13.janvāra ielas

krustojuma pielāgošana zemās grīdas tramvaja parametriem”, identifikācijas Nr. RS/2022/62

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**

Iepazinušies ar atklāta konkursa nolikumu un tā pielikumiem, mēs atbilstoši nolikuma prasībām iesniedzam piedāvājumu un apliecinām savu atbilstību atklāta konkursa nolikuma prasībām.

Iesniedzot piedāvājumu, mēs apliecinām, ka esam iepazinušies ar atklāta konkursa dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus atklāta konkursa nolikumam pievienotā līguma projektā noteiktos nosacījumus.

Ar šo mēs apstiprinām, ka mūsu piedāvājums ir spēkā **6 (sešus) mēnešus**, skaitot no datuma, kas atklāta konkursa nolikumā ir noteikts kā piedāvājumu iesniegšanas pēdējais termiņš.

Ar šo apliecinām, ka visa dokumentācija, kas iesniegta kopā ar šo pieteikumu, ir patiesa un var tikt pārbaudīta attiecīgās institūcijās, bankās un pie uzņēmuma klientiem.

Pretendenta vai visu piegādātāju apvienības dalībnieku (gadījumā, ja pretendents ir personu apvienība) vai pretendenta piesaistītā apakšuzņēmēja atbilstība mazā vai vidējā uzņēmuma definīcijai atbilstoši Eiropas Komisijas 2014.gada regulas Nr.651/2014 1.pielikuma 2.pantam:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Jānorāda uzņēmuma nosaukums un vārds “atbilst” vai “neatbilst”.*

*Piemēram: Pretendents SIA “xxx” – atbilst. Pretendenta dalībnieks SIA “xxx” – neatbilst.)*

Informējam, ka uzņēmuma patiesais labuma guvējs ir - [[4]](#footnote-4)

Paraksta pretendenta pārstāvis ar pārstāvniecības tiesībām vai tā pilnvarotā persona:

|  |  |
| --- | --- |
| Vārds, uzvārds |  |
| Amats |  |
| Paraksts |  |
| Datums |  |

3.pielikums
Atklāta konkursa nolikumam
“Būvuzraudzības nodrošināšana objektā “11.novembra krastmalas

 un 13.janvāra ielas krustojuma pielāgošana zemās grīdas tramvaja parametriem””

identifikācijas Nr. RS/2022/62

**FINANŠU PIEDĀVĀJUMS**Atklāts konkurss “Būvuzraudzības nodrošināšana objektā “11.novembra krastmalas

un 13.janvāra ielas krustojuma pielāgošana zemās grīdas tramvaja parametriem””

identifikācijas Nr. RS/2022/62

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_(pretendenta nosaukums)

piedāvā veikt būvuzraudzību objektā “11.novembra krastmalas un 13.janvāra ielas krustojuma pielāgošana zemās grīdas tramvaja parametriem”, saskaņā ar atklāta konkursa nolikumu, par šādu cenu:

|  |
| --- |
| **Cena EUR bez PVN** |
|  |

Ar šo \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pretendenta nosaukums) apliecina, ka finanšu piedāvājumā ir iekļautas visas būvuzraudzības izmaksas atbilstoši atklāta konkursa nolikumā noteiktajam plānotajam būvdarbu termiņam, tajā skaitā, transporta, apdrošināšanas izmaksas, kā arī izmaksas par darbiem, kas nav tieši norādīti, bet kuru izpildes vai pielietojuma nepieciešamība izriet no būvdarbu rakstura un/vai apjoma, un kuru izpilde var būt nepieciešama, lai objektu nodotu ekspluatācijā, tajā skaitā pretendenta administratīvajiem izdevumiem un citiem izdevumiem, lai par piedāvāto cenu pretendents varētu veikt kvalitatīvu objektu būvuzraudzību, un normatīvajos aktos noteiktiem nodokļiem, izņemot PVN.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats, paraksts

4.pielikums
Atklāta konkursa nolikumam
“Būvuzraudzības nodrošināšana objektā “11.novembra krastmalas

 un 13.janvāra ielas krustojuma pielāgošana zemās grīdas tramvaja parametriem””

identifikācijas Nr. RS/2022/62

**Būvuzraudzības darbu saraksts**

(paraugs)

**Pretendenta**pieredze atbilstoši nolikuma 17.1.1.punktā noteiktajām prasībām:

|  |  |  |  |
| --- | --- | --- | --- |
| Nr. | Pasūtītājs (pasūtītāja kontaktpersona) | Objekta nosaukums, darbu veids, izpildes vieta | Darbu izpildes periods un datums, kad objekts nodots ekspluatācijā |
| 1. |  |  |  |
| 2. |  |  |  |

**Pretendenta**pieredze atbilstoši nolikuma 17.1.2..punktā noteiktajām prasībām:

|  |  |  |  |
| --- | --- | --- | --- |
| Nr. | Pasūtītājs (pasūtītāja kontaktpersona) | Objekta nosaukums, darbu veids, izpildes vieta | Darbu izpildes periods un datums, kad objekts nodots ekspluatācijā |
| 1. |  |  |  |
| 2. |  |  |  |

**Atbildīgā būvuzrauga *(vārds, uzvārds)* pieredze** atbilstoši nolikuma 17.2.1. punktā noteiktajām prasībām:

|  |  |  |  |
| --- | --- | --- | --- |
| Nr. | Pasūtītājs (pasūtītāja kontaktpersona) | Objekta nosaukums, darbu veids, izpildes vieta | Darbu izpildes periods un datums, kad objekts nodots ekspluatācijā |
| 1. |  |  |  |
| 2. |  |  |  |

**Būvuzrauga *(vārds, uzvārds)* pieredze** atbilstoši nolikuma 17.2.2.punktā noteiktajām prasībām:

|  |  |  |  |
| --- | --- | --- | --- |
| Nr. | Pasūtītājs (pasūtītāja kontaktpersona) | Objekta nosaukums, darbu veids, izpildes vieta | Darbu izpildes periods un datums, kad objekts nodots ekspluatācijā |
| 1. |  |  |  |
| 2. |  |  |  |

**Pretendenta**speciālista (**K1** kritērijā) pieredze atbilstoši nolikuma 25.5.1.punkta prasībām:

|  |  |  |  |
| --- | --- | --- | --- |
| Nr. | Pasūtītājs (pasūtītāja kontaktpersona) | Objekta nosaukums, darbu veids, izpildes vieta | Darbu izpildes periods un datums, kad objekts nodots ekspluatācijā |
| 1. |  |  |  |
| 2. |  |  |  |

Amatpersonas (vai pilnvarotās personas) paraksts

Vārds, uzvārds un amats

5.pielikums
Atklāta konkursa nolikumam
“Būvuzraudzības nodrošināšana objektā “11.novembra krastmalas

 un 13.janvāra ielas krustojuma pielāgošana zemās grīdas tramvaja parametriem””

identifikācijas Nr. RS/2022/62

**BŪVUZRAUDZĪBAS DARBA UZDEVUMS**

**Būvuzraudzības pakalpojumu nepieciešamības pamatojums** - Pasūtījums tiek veikts projekta Nr. 4.5.1.1/I/22/001 “Rīgas tramvaja infrastruktūras pielāgošana zemās grīdas tramvaja parametriem” / RTIP5.7 (turpmāk – Projekts) ietvaros, kas tiek īstenots Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.1. pasākuma “Attīstīt videi draudzīgu sabiedriskā transporta infrastruktūru (sliežu transporta)” ietvaros, saskaņā ar 2020.gada 28.jūlija Ministru kabineta noteikumu Nr. 467[[5]](#footnote-5) nosacījumiem, kā arī ar Centrālo finanšu un līgumu aģentūru noslēgtā līguma par Eiropas Savienības Kohēzijas fonda īstenošanu nosacījumiem, un arī citiem Projekta ieviešanu regulējošajiem normatīvajiem aktiem.

**Būvniecības ieceres īstenošanas mērķis -** uzlabot drošības līmeni sliežu pārmiju zonā un saīsināt krustojuma šķērsošanas laiku, kā arī nodrošināt nepārtrauktu tramvaja satiksmi un apbraukšanas iespējas avāriju un ilglaicīgu būvdarbu laikā. Mērķa sasniegšanai nepieciešams veikt sliežu ceļu pārbūvi 11.novembra krastmalas un 13.janvāra ielas krustojumā, paredzot esošo manuāli pārslēdzamo vienasmeņa pārmiju nomaiņu pret zemās grīdas tramvaja vagonu ekspluatācijas prasībām atbilstošām automātiski vadāmām divasmeņu pārmijām, nodrošinot pārmiju darbības kontroles iespēju ar tālvadību, kā arī paredzot citu ar tramvaju kustības un sliežu ceļu ekspluatācijas apstākļu uzlabošanu saistītu pasākumu īstenošanu.

**Vispārīgas ziņas par objektu**

1. Būvobjekta nosaukums: Tramvaja infrastruktūras pielāgošana zemās grīdas tramvaja parametriem. 11.novembra krastmalas un 13.janvāra ielas krustojums.
2. Objekta adrese: Rīga, 11.novembra krastmalas un 13.janvāra ielas krustojums.
3. Būves grupa, būves lietošanas veids: II grupa, 2122 – Pilsētas sliežu ceļi.
4. Būvatļaujas Nr.: BIS-BV-4.2-2021-837

**Vispārīgie nosacījumi**

1. Izpildītājam jānodrošina būvuzraudzības veikšana (turpmāk – Uzraudzība) tramvaja infrastruktūras pārbūves darbiem Rīgā, 11.novembra krastmalas un 13.janvāra ielas krustojumā (turpmāk – Objekts) *(orientējošais būvuzraudzības laiks – 10 mēneši no atzīmes par būvdarbu uzsākšanas nosacījumu izpildi saņemšanas būvatļaujā).*
2. Uzraudzība veicama saskaņā ar 2014.gada 19.augusta Ministru kabineta noteikumu Nr.500 “Vispārīgie būvnoteikumi” (turpmāk - VBN) prasībām, kā arī ievērojot citus būvniecību reglamentējošo normatīvo aktu prasības.
3. Izpildītājam jānodrošina atbilstoši Uzraudzības veikšanai pietiekamā skaitā kvalificēts personāls.
4. Izpildītājam katrā tekošajā nedēļā jāiesniedz nākamās nedēļas Uzraudzības plāns, norādot atbildīgā būvuzrauga, kā arī cita Uzraudzībai piesaistītā kvalificētā personāla (piemēram, lietus ūdens kanalizācijas tīklu pārbūves darbu, elektrotīklu pārbūves darbu būvuzraugu) darba laika grafiku un uzraugāmos būvdarbus objektā.
5. Izpildītāja prombūtnes (darbinieka slimība, atvaļinājums, u.c.) laikā vai darba līguma izbeigšanas gadījumā, Izpildītājam nekavējoties jānodrošina kvalifikācijā līdzvērtīgs vai augstāk kvalificēts aizvietotājs, par to pirms tam rakstveidā informējot Pasūtītāju saskaņā ar iepirkuma līguma noteikumiem.
6. Dokumentācijas aprite, kas saskaņā ar darba uzdevumu iesniedzama Pasūtītājam (atskaites u.c.), pēc iespējas tiek organizēta elektroniski, to nosūtot uz Pasūtītāja pārstāvja elektroniskā pasta adresi vai iesniedzot Pasūtītājam ar elektroniski parakstītu vēstuli, savukārt citas ar būvniecības procesu un tā progresu saistošas informācijas sniegšana notiek būvdarbu vadības sanāksmju laikā. Operatīvu jautājumu risināšana organizējama, ar Pasūtītāja pārstāvi sazinoties telefoniski, rakstot uz elektroniskā pasta adresi un/vai tiekoties Objektā.

**Būvdarbu apraksts**

1. Būvniecības iecere paredz tramvaja infrastruktūras un ar to saistīto infrastruktūras objektu pārbūvi atbilstoši būvprojekta “Tramvaja infrastruktūras pielāgošana zemās grīdas tramvaja parametriem. 11.novembra krastmalas un 13.janvāra ielas krustojums.” risinājumiem un būvdarbu apjomiem.
2. Būvniecības ieceres īstenošanu (būvdarbus) veiks divi būvdarbu veicēji – būvuzņēmējs un Pasūtītājs, līdz ar to būvatļaujā tiks reģistrēti divi būvdarbu veicēji.
3. Ņemot vērā būvprojekta risinājumus, būvniecības ieceres īstenošana tiks organizēta ciešā sadarbībā ar saistīto projektu būvdarbu veicējiem, tajā skaitā, savstarpēji un ar Pasūtītāju saskaņojot darbu veikšanas grafikus:
	1. projekta “Eiropas nozīmes dzelzceļa infrastruktūras Rail Baltica integrēšana Rīgas valstspilsētas centra infrastruktūrā” (iepriekš - “Priekšizpētes veikšana Eiropas dzelzceļa infrastruktūras Rail Baltica integrēšanai pilsētas centra infrastruktūrā”) būvdarbu veicēju pilnsabiedrību “RBBL”;
	2. projekta “Rail Baltica dzelzceļa infrastruktūras izbūve 1435 mm platuma sliežu ceļiem, posmā no Lāčplēša ielas līdz Jelgavas iela (t.sk. jaunā Dzelzceļa tilta pār Daugavu izbūve) (BP2)” būvdarbu veicēju pilnsabiedrību “BERERIX”.
4. Lai samazinātu risku neiekļauties plānotajā būvdarbu veikšanas termiņā un līdz ar to iekļautos kopējā Projekta noteiktajā termiņā, Pasūtītājs nodrošina atsevišķu materiālu - tramvaja kontakttīkla balstu, kontakttīklu barojošo zemsprieguma elektrokabeļu, sliežu, gulšņu ar sliežu stiprinājumiem un sliežu pārvedu komplektu, kas aprīkotas ar vadības sistēmu - iegādi.
5. Plānotais būvdarbu izpildes termiņš -8 (astoņi) mēneši, skaitot no Rīgas domes Pilsētas attīstības departamenta atzīmes izdarīšanas būvatļaujā par būvdarbu uzsākšanas nosacījumu izpildi dienas līdz akta par būvdarbu pabeigšanu objektā parakstīšanas dienai. Objekta nodošana ekspluatācijā (tajā skaitā, Rīgas domes Pilsētas attīstības departamenta parakstīts akts par objekta pieņemšanu ekspluatācijā) atbilstoši normatīvajiem aktiem nevar būt garāka par 2 (diviem mēnešiem) pēc akta par būvdarbu pabeigšanu objektā parakstīšanas dienas.

**Būvuzraudzības pienākumi**

1. Izpildītājam, veicot Uzraudzību, papildus VBN prasībām ir šādi pienākumi:
	1. kopā ar Pasūtītāju, autoruzraugu, būvuzņēmēju un/vai viņu pilnvarotiem pārstāvjiem piedalīties būvdarbu vadības sanāksmēs. Sanāksmes tiek organizētas attālināti vai klātienē. Sanāksmju protokoli tiek parakstīti ar elektronisko parakstu un tie ir saistoši visiem būvniecības dalībniekiem;
	2. sadarboties un tikties ar Pasūtītāju, autoruzraugu, apmeklēt būvuzņēmēja un Pasūtītāja organizētās sanāksmes, kā arī piedalīties Pasūtītāja noteiktās pārraudzības un kontroles vizītēs;
	3. nodrošināt, lai paveikto būvdarbu kvalitāte un apjomi tiktu pienācīgi pārbaudīti (t.sk., iekļaujot būvuzraudzības plānā kvalitātes pārbaužu grafiku) un dokumentēti. Izpildītājam jāseko, lai būvdarbi tiktu veikti plānotajā laikā un atbilstoši saskaņotajiem darbu veikšanas grafikiem;
	4. pārbaudīt būvdarbu vadītāja ierakstus būvdarbu žurnālā un parakstīt segto darbu un nozīmīgo konstrukciju pieņemšanas aktus;
	5. pārbaudīt un ar parakstu apstiprināt paveikto būvdarbu apjomus, tajā skaitā aktu par kalendārajā mēnesī faktiski izpildīto darbu apjomu un izmaksām;
	6. kontrolēt satiksmes organizācijas atbilstību būvdarbu vietā;
	7. kontrolēt un veicināt būvdarbu veikšanu saskaņā ar būvdarbu līguma noteikumiem;
	8. veikt visus mērījumus un pārbaudes, kas nepieciešamas, lai pārliecinātos par būvdarbu un būvdarbos pielietoto materiālu atbilstību būvniecības līguma prasībām;
	9. dot būvdarbu veicējam nepieciešamos rīkojumus, saskaņojumus un apstiprinājumus;
	10. dot būvdarbu veicējam norādījumus par būvdarbu izpildi un defektu novēršanu. Būvprojekta nepilnību gadījumā konsultēties ar autoruzraugu un Pasūtītāju, un sagatavot risinājumus par izmaiņām būvprojektā, kā arī novērtēt sagatavotos risinājumus un saskaņot tos;
	11. pirms iesniegšanas Pasūtītājam izskatīt un saskaņot būvdarbu veicēja iesniegtos konstatācijas aktus par:
		1. būvprojekta kļūdām;
		2. apjoma, materiālu un citām konstatētām izmaiņām, kas apdraud būvdarbu kvalitāti, termiņus, izmaksas un satiksmes drošību;
		3. projekta neatbilstību situācijai dabā, piemēram, inženierkomunikāciju izvietojuma vai inženierkomunikāciju parametru neatbilstība būvprojektā esošajam topogrāfiskajam plānam; būvprojektā neparedzēto slēpto konstrukciju konstatēšana būvniecības objektā; nepieciešamība realizēt sākotnējā būvprojektā neparedzētu inženierrisinājumu;
	12. kopā ar saskaņotiem būvuzņēmēja konstatācijas aktiem iesniegt situācijas vērtējumu un risinājumu, nepieciešamības gadījumā piesaistot autoruzraugu;
	13. nekavējoties ziņot un iesniegt Pasūtītājam konstatācijas aktus, ja būvdarbu laikā tiek konstatētas situācijas, kas apdraud būvdarbu kvalitāti, termiņus, izmaksas, satiksmes drošību un var atstāt negatīvu ietekmi uz turpmāku objekta ekspluatāciju. Kopā ar konstatācijas aktiem iesniegt situācijas vērtējumu un risinājumu, nepieciešamības gadījumā piesaistot autoruzraugu.
2. Pēc būvdarbu pabeigšanas Izpildītājam jāveic visi būvuzrauga kompetencē ietilpstošie pasākumi objekta nodošanai ekspluatācijā (atzīmes par būvdarbu pabeigšanu saņemšanai).

**Atskaites**

1. Izpildītājs sagatavo un iesniedz Pasūtītājam pārskatu par būvuzraudzības plānā norādīto pasākumu savlaicīgu izpildi saskaņā ar VBN.
2. Papildus minētajam, Izpildītājs 1 (vienu) reizi nedēļā elektroniski uz Pasūtītāja pārstāvja e-pasta adresi nosūta būvuzrauga iknedēļas atskaiti par iepriekšējo nedēļu un 1 (vienu) reizi mēnesī (mēneša pirmajā nedēļā) iesniedz elektroniski parakstītas būvuzrauga iknedēļas atskaites (kopsavilkumu) par iepriekšējo mēnesi kopā ar būvuzraudzības izpildīto darbu nodošanas - pieņemšanas aktu līgumā noteiktajā kārtībā.
3. Ja būvdarbu izpildes termiņš ir par 2 (diviem) kalendārajiem mēnešiem garāks nekā iepirkuma līgumā noteiktais sākotnēji paredzētais būvdarbu izpildes termiņš, Izpildītājs, sākot ar 2. (otro) kalendāro mēnesi, 5 darba dienu laikā pēc kalendārā mēneša beigām iesniedz:
	1. būvuzņēmēja precizētu būvdarbu kalendāro grafiku;
	2. precizētu būvuzraudzības plānu.

6.pielikums
Atklāta konkursa nolikumam
“Būvuzraudzības nodrošināšana objektā “11.novembra krastmalas

 un 13.janvāra ielas krustojuma pielāgošana zemās grīdas tramvaja parametriem””

identifikācijas Nr. RS/2022/62

**Līguma projekts**

BŪVUZRAUDZĪBAS LĪGUMS Nr. LIG-IEP/2022/\_\_\_

Rīgā *Datums skatām laika zīmogā*

**Rīgas pašvaldības sabiedrība ar ierobežotu atbildību “Rīgas satiksme”**, turpmāk – Pasūtītājs, tā personā, kura rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un

**\_\_\_\_\_\_\_\_\_\_\_\_\_\_\_** (turpmāk – Izpildītājs), tā \_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_\_\_\_\_\_, no otras puses,

abi kopā (turpmāk – Puses), pamatojoties uz iepirkuma “Būvuzraudzības nodrošināšana objektā “11.novembra krastmalas un 13.janvāra ielas krustojuma pielāgošana zemās grīdas tramvaja parametriem””, identifikācijas Nr. RS/2022/62, rezultātu, noslēdz šādu līgumu (turpmāk – Līgums):

1. **Definīcijas**

Līgumā lietotajiem terminiem ir normatīvajos aktos piešķirtā nozīme, ja šajā sadaļā nav noteikts savādāk:

* 1. **Apakšuzņēmēji** – Izpildītāja norādītās personas, ar kurām Izpildītājs ir stājies līgumiskās attiecībās, lai nodrošinātu ar Līgumu uzņemto saistību izpildi.
	2. **Būvdarbu līgums** – Pasūtītāja līgums ar trešo personu par Līgumā uzraugāmo būvdarbu veikšanu.
	3. **Būvuzraugs** – speciālists, kurš veic normatīvajos aktos un Līgumā noteiktās būvuzrauga funkcijas būvdarbu veikšanas laikā.
	4. **Darbi** – Būvuzraudzība 11.novembra krastmalas un 13.janvāra ielas krustojumā tramvaja infrastruktūras pielāgošanai zemās grīdas tramvaja parametriem.
	5. **Iepirkums** – atklāts konkurss “11.novembra krastmalas un 13.janvāra ielas krustojuma pielāgošana zemās grīdas tramvaja parametriem””, identifikācijas Nr. RS/2022/62.
	6. **Satiksmes organizācijas shēma** – normatīvajos aktos noteiktajā kārtībā būvuzņēmēja izstrādāts un saskaņots dokuments (darba vietas aprīkojuma shēma saskaņā ar Ministru kabineta 2001.gada 2.oktobra noteikumiem Nr.421 “Noteikumi par darba vietu aprīkošanu uz ceļiem”), kurš paredz Darbu veikšanas laikā nepieciešamos satiksmes organizēšanas pasākumus, kā arī satiksmes organizēšanai pielietojamos Satiksmes organizācijas tehniskos līdzekļus.
	7. **Satiksmes organizācijas tehniskie līdzekļi –** ceļa zīmes, luksofori, signālstabiņi, aizsargbarjeras, gājēju barjeras, vertikālie un horizontālie ielu apzīmējumi un citi tehniskie līdzekļi.
	8. **Būvnormatīvs –** Ministru kabineta 2014.gada 14.oktobra noteikumi Nr.633 „Autoceļu un ielu būvnoteikumi”.
	9. **Vispārīgie būvnoteikumi –** Ministru kabineta 2014.gada 19.augusta noteikumi Nr.500 “Vispārīgie būvnoteikumi”.

1. **Līguma priekšmets**
	1. Pasūtītājs pasūta un Izpildītājs apņemas veikt Darbus objektā “11.novembra krastmalas un 13.janvāra ielas krustojuma pielāgošana zemās grīdas tramvaja parametriem” (turpmāk – Objekts) saskaņā ar Līguma noteikumiem, tā pielikumu Nr.1 „Būvuzraudzības darba uzdevums” un būvprojektu.
	2. Atbildīgās personas, kuras Pasūtītāja vārdā veic Darbus Objektā ir:
		1. **Atbildīgais būvuzraugs** \_\_\_\_\_\_\_\_\_\_, būvprakses sertifikāts\_\_\_\_\_\_\_, mob.: \_\_\_\_\_\_, e-pasta adrese: \_\_\_\_\_.
		2. **Ūdensapgādes un kanalizācijas (ieskaitot ugunsdzēsības) sistēmu būvuzraugs** \_\_\_\_\_\_\_\_\_\_, būvprakses sertifikāts\_\_\_\_\_\_\_, mob.: \_\_\_\_\_\_, e-pasta adrese: \_\_\_\_\_.
		3. **Elektroietaišu (spriegums līdz 1 kV) izbūves darbu būvuzraugs** \_\_\_\_\_\_\_\_\_\_, būvprakses sertifikāts\_\_\_\_\_\_\_, mob.: \_\_\_\_\_\_, e-pasta adrese: \_\_\_\_\_.
		4. **Speciālists K1** kritērijā (atbilstoši nolikuma 25.5.punkta prasībām) \_\_\_\_\_\_\_\_\_\_, būvprakses sertifikāts\_\_\_\_\_\_\_, mob.: \_\_\_\_\_\_, e-pasta adrese: \_\_\_\_\_.
	3. Pasūtītāja pārstāvis, kurš Pasūtītāja vārdā veic Līguma izpildes kontroli ir \_\_\_\_\_\_\_\_\_\_\_\_\_\_, tālr.: \_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_.
2. **Līguma summa un samaksas kārtība**
	1. Līguma summa ir  **\_\_\_\_\_\_\_*****euro*** (\_\_\_\_\_\_ *euro* un \_\_\_ centi), pievienotās vērtības nodoklis (turpmāk – PVN) 21% (divdesmit viena procenta) apmērā ir **\_\_\_\_\_\_ *euro***(\_\_\_\_\_\_\_\_\_\_\_ *euro* un \_\_\_\_ centi). Līguma summa, ieskaitot PVN, ir **\_\_\_\_\_\_\_ *euro*** (\_\_\_\_\_\_\_\_\_\_\_ *euro* un \_\_\_ centi).
	2. Samaksas kārtība par veiktajiem Darbiem:
		1. Samaksu, kas nepārsniedz 90% (deviņdesmit procentu) apmēru no Līguma summas, Pasūtītājs veic vienu reizi mēnesī proporcionāli veiktajiem un Pasūtītāja pieņemtajiem būvdarbiem Objektā. Samaksu par attiecīgajā mēnesī veiktajiem darbiem Pasūtītājs veic 30 (trīsdesmit) kalendāra dienu laikā no ikmēneša darbu nodošanas – pieņemšanas akta abpusējas parakstīšanas un rēķina saņemšanas no darbu izpildītāja.
		2. Atlikušo Līguma summas samaksu Pasūtītājs veic 30 (trīsdesmit) kalendāra dienu laikā pēc Objekta nodošanas ekspluatācijā (atzīmes par būvdarbu pabeigšanu saņemšanas), darbu nodošanas – pieņemšanas akta abpusējās parakstīšanas un darbu izpildītāja rēķina saņemšanas.
	3. Objekta būvdarbu apjoma izmaiņas neietekmē Darbu izmaksas.
	4. Ja Darbu laiks pārsniedz Līguma 4.1. punktā norādīto būvdarbu izpildes termiņu, kurā netiek ieskaitīts būvdarbos noteiktā tehnoloģiskā pārtraukuma laiks un būvdarbu apturēšanas laiks:
		1. par Darbu veikšanu pirmajās 14 (četrpadsmit) dienās (neskaitot tehnoloģiskā pārtraukuma un būvdarbu apturēšanas laiku), Pasūtītājs samaksu par nostrādātajām dienām neveic;
		2. ja Darbi nav pabeigti Līguma 4.1.punktā norādītajā būvdarbu izpildes termiņā un Pasūtītājs uzdod Izpildītājam veikt papildu Darbus pēc Līguma 3.4.1. punktā minētā termiņa, Pasūtītājs veic papildu apmaksu par Izpildītāja kvalitatīvi veiktajiem Darbiem sākot ar nākamo dienu pēc Līguma 3.4.1. punktā noteiktā termiņa beigām. Darbu papildus apmaksas apmērs tiek aprēķināts proporcionāli (1/Līgumā paredzētais izpildes termiņš dienās) no Līguma 3.1.punktā norādītās summas, neieskaitot dienas, kad tiek noteikts tehnoloģiskais pārtraukums vai darbu veikšana Objektā ir apturēta. Šādā gadījumā Puses slēdz vienošanos pie Līguma. Šajā punktā noteiktās papildus samaksas apjoms nevar pārsniegt 30% no Līguma 3.1.punkta noteiktās Līguma summas.
		3. samaksu Līguma 3.4.2.punktā norādītajā gadījumā Pasūtītājs veic 30 (trīsdesmit) kalendāro dienu laikā no ikmēneša Darbu nodošanas-pieņemšanas akta abpusējas parakstīšanas un no Izpildītāja rēķina saņemšanas dienas, ieturot no izmaksājamas summas 10 (desmit) %.
		4. saskaņā ar Līguma 3.4.3.punktu ieturētā summa tiek samaksāta 30 (trīsdesmit) kalendāro dienu laikā pēc Objekta nodošanas ekspluatācijā, abpusēja darbu nodošanas-pieņemšanas akta parakstīšanas un rēķina saņemšanas no Izpildītāja dienas.
	5. Ja Būvdarbu līgums tiek izbeigts pirms termiņa no Izpildītāja neatkarīgu iemeslu dēļ un faktiskais Objekta būvdarbu laiks ir mazāks nekā Būvdarbu līgumā noteiktais termiņš, un Darbi Objektā netiek turpināti, Pasūtītājs samaksu Izpildītājam par Darbiem veic proporcionāli Pasūtītāja pieņemtajiem būvdarbiem Objektā 30 (trīsdesmit) kalendāro dienu laikā pēc Darbu nodošanas-pieņemšanas akta abpusējas parakstīšanas un rēķina saņemšanas dienas.
	6. Ja Objekta būvdarbu izpildei tiek noteikts tehnoloģiskais pārtraukums (būvdarbi netiek veikti) un Darbi Objektā netiek veikti, samaksu, kas nepārsniedz 90 (deviņdesmit) % no Līguma summas, Pasūtītājs veic proporcionāli Pasūtītāja pieņemtajiem būvdarbiem Objektā 30 (trīsdesmit) kalendāro dienu laikā pēc akta par tehnoloģisko pārtraukumu abpusējas parakstīšanas dienas un rēķina saņemšanas.
	7. Nosakot samaksas kārtību un apmēru, tiek ņemti vērā Līguma 3.5. un 3.6.punkta nosacījumi, kā arī ieturēti aprēķinātie līgumsodi, ja tādi Izpildītājam ir aprēķināti saskaņā ar Līguma noteikumiem.
	8. Darbi tiek līdzfinansēti no Eiropas Savienības Kohēzijas fonda – projekta Nr.4.5.1.1/22/I/001 “Rīgas tramvaja infrastruktūras pielāgošana zemās grīdas tramvaja parametriem” ietvaros.
3. **Termiņi**
	1. Darbi jāuzsāk pēc Līguma abpusējas parakstīšanas dienas un jāveic visā būvdarbu periodā līdz Objekta nodošanai ekspluatācijā *(provizoriskais būvdarbu izpildes termiņš - 10 mēneši no atzīmes izdarīšanas būvatļaujā par būvdarbu uzsākšanas nosacījumu izpildi).*
	2. Izpildītājam **5 (piecu) darba dienu** laikā pēc Darbu veikšanas projekts (turpmāk – DVP) saņemšanas no Būvdarbu līguma izpildītāja jāpārbauda un jāsaskaņo DVP vai nepieciešamības gadījumā jāuzdod Būvdarbu līguma izpildītājam veikt DVP precizēšanu, informējot par to Pasūtītāju.
	3. Izpildītājam **5 (piecu) darba dienu** laikā no Līguma parakstīšanas un DVP saņemšanas no Būvdarbu līguma izpildītāja vai Būvuzrauga maiņas gadījumā – **3 (trīs) darba dienu** laikā no Pasūtītāja saskaņojuma saņemšanas dienas, jāiesniedz Pasūtītājam nepieciešamā dokumentācija Būvuzrauga reģistrācijai Rīgas domes Pilsētas attīstības departamentā:
		1. Būvuzraudzības civiltiesiskās apdrošināšanas polise un apdrošinātāja apliecinājums, ka polise attiecas uz konkrēto Objektu;
		2. Izpildītāja rīkojums par Būvuzrauga norīkošanu;
		3. Darbu plāns, kas ietver kvalitātes novērtēšanas pasākumus, kontroles izbraukumus un citu informāciju atbilstoši Vispārīgo būvnoteikumu prasībām;
		4. būvuzraudzības līguma apstiprināta kopija;
		5. saskaņotais Būvdarbu līguma izpildītāja DVP.
	4. Ja Pasūtītājs ir konstatējis, ka Līguma 4.3.punktā minētajos dokumentos jāveic labojumi, tad Izpildītājam ne vēlāk kā **1 (vienas) darba dienas** laikā no Pasūtītāja pieprasījuma saņemšanas dienas jāiesniedz labotie dokumenti.
	5. Ja Līgumā noteiktais būvdarbu izpildes termiņš ir garāks par 2 (diviem) kalendārajiem mēnešiem no sākotnēji paredzētā būvdarbu izpildes termiņa, Būvuzraugs, sākot ar 2. (otro) kalendāro mēnesi **5 (piecu) darba dienu** laikā pēc kalendārā mēneša beigām, iesniedz:
		1. Būvdarbu līguma izpildītāja precizētu būvdarbu kalendāro grafiku;
		2. precizētu Darba plānu.
	6. Pasūtītājs var noteikt būvdarbu tehnoloģisko pārtraukumu, kura laikā būvdarbi Objektā un Darbi Objektā netiek veikti.
4. **Izpildītāja darbinieki**
	1. Izpildītājs ir atbildīgs par Būvuzrauga un Būvuzrauga palīga, ja Līguma ietvaros Darbu izpildē tiek piesaistīts Būvuzrauga palīgs, un citu Izpildītāja speciālistu drošību, kuri atrodas Objektā.
	2. Izpildītājs nodrošina, ka Līguma izpildē tiek iesaistīts/-i, saskaņā ar Iepirkuma nolikuma 25.5.punktu Iepirkuma piedāvājumā norādītais/-ie speciālists/-i\_\_\_\_\_\_\_\_\_\_\_\_\_\_\_\_\_(vārds, uzvārds).
	3. Izpildītājs nodrošina, ka Objektā esošajam personālam ir dokumenti (nodarbinātā apliecība, darba apliecība), kas norāda personāla darba devēju un pamato darbinieka atrašanos Objektā, un tie tiek uzrādīti pēc Pasūtītāja pārstāvja vai kompetentu institūciju pieprasījuma.
	4. Izpildītājam ir pienākums **3 (trīs) darba dienu** laikā pēc Līguma abpusējas parakstīšanas dienas iesniegt Pasūtītājam Būvuzrauga profesionālās civiltiesiskās atbildības apdrošināšanas līgumu ar atbildības limitu 100% (viens simts procenti) apmērā no Līguma summas uz Objekta būvdarbu un garantijas laiku, atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Izpildītājs nodrošina, ka apdrošināšanas līgums ir spēkā (pirms esošās polises termiņa beigām tiek pagarināts) visā būvdarbu izpildes un garantijas termiņa laikā.
	5. Ja Izpildītājs kā darba devējs ir apdrošinājis atbildīgā Būvuzrauga profesionālo civiltiesisko atbildību, kā arī citu darbinieku profesionālo civiltiesisko atbildību, apdrošināšanas polisei jāpievieno apdrošināto personu saraksts. Ja apdrošināšanas līgums par atbildīgā Būvuzrauga profesionālo civiltiesisko atbildību noslēgts uz noteiktu laiku, apdrošināšanas polisei jāpievieno apdrošinātāja izziņa (kopija), kas apliecina apdrošināšanas aizsardzības esamību attiecībā uz konkrēto Objektu.
	6. Izpildītājs Būvuzrauga maiņu drīkst ierosināt, iesniedzot rakstisku pieteikumu Pasūtītājam, norādot pamatojumu, piemēram, Būvuzrauga darba nespēja, Būvuzrauga darba attiecību izbeigšana ar Izpildītāju, Būvuzrauga nāve un citi gadījumi, kad Būvuzraugs nevar pildīt Līgumā noteiktos pienākumus.
	7. Ja nepieciešama Būvuzrauga maiņa, Izpildītājam par to nekavējoties – **1 (vienas) darba dienas** laikā, jāpaziņo Līguma 2.3.punktā norādītajam Pasūtītāja pārstāvim un, cik ātri vien iespējams, bet ne vēlāk kā **3 (trīs) darba dienu** laikā, jāiesniedz Būvuzrauga maiņas pieteikums. Līdz Būvuzrauga maiņas saskaņošanai, Izpildītāja pienākums ir nodrošināt Līguma izpildi pilnā apmērā, nodrošinot promesošā Būvuzrauga aizvietošanu ar tādu darbinieku, kuram ir tiesības veikt būvuzraudzību.
	8. Pasūtītāja pārstāvis saskaņo vai noraida Būvuzrauga maiņu, izvērtējot katru gadījumu atsevišķi.
	9. Izpildītājs nedrīkst veikt Būvuzrauga maiņu pirms Pasūtītāja rakstveida apstiprinājuma saņemšanas.
	10. Izpildītājam ir pienākums nomainīt ikvienu Darbu izpildē iesaistīto darbinieku **10 (desmit) darba dienu** laikā, ja to pieprasa Pasūtītājs un pamato ar kādu no šādiem iemesliem:
		1. Pasūtītājs ir konstatējis, ka Izpildītāja iesaistītais darbinieks nav uzsācis darbu Objektā;
		2. Izpildītāja iesaistītajam darbiniekam Pasūtītājs atkārtoti ir konstatējis paviršu (nepienācīgu) savu pienākumu veikšanu;
		3. Izpildītāja iesaistītajam darbiniekam Pasūtītājs ir konstatējis nekompetenci vai nolaidību;
		4. Pasūtītājs ir konstatējis Līgumā noteikto saistību vai pienākumu nepildīšanu;
		5. Pasūtītājs ir konstatējis atkārtotu darbību veikšanu, kas kaitē drošībai, veselībai vai vides aizsardzībai.
	11. Pasūtītājs pieņem lēmumu atļaut vai atteikt darbinieku nomaiņu iespējami īsā laikā, bet ne vēlāk kā **5 (piecu) darba dienu** laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma šīs nodaļas noteikumiem.
	12. *Izpildītāja rīcībā jābūt tehniskajam personālam un aprīkojumam, kas nepieciešams kvalitatīvai un sekmīgai Līguma izpildei. Nepieciešamības gadījumā Izpildītājs piesaista papildus jomas speciālistus (Būvuzraugus) Līguma izpildei.*
	13. *Izpildītājam pēc Līguma noslēgšanas jāiesniedz Pasūtītājam informāciju par tiesisko attiecību nodibināšanu ar konkursa nolikuma 17.2 punktā norādītajiem piesaistītajiem speciālistiem, ja tie nav Izpildītāja darbinieki.*

*(Ar 2022. gada 29. septembra grozījumiem, kas stājas spēkā 2022. gada 29. septembrī.)*

1. **Sadarbība**
	1. Par apstākļiem, kas var ietekmēt Darbu kvalitāti, termiņus vai izmaksas, Izpildītājam nekavējoties – **1 (vienas) darba dienas** laikā, jābrīdina Pasūtītāja pārstāvis un jāiesniedz ietekmes novērtējums saskaņā ar Būvuzraudzības darbu uzdevuma 6.12. un 6.13.punktu.
	2. Izpildītājam jāveic visas iespējamās darbības, kā arī jāsadarbojas ar Pasūtītāja pārstāvi, lai samazinātu zaudējumus vai izvairītos no sekām, ko var radīt Līguma 6.1.punktā minētie apstākļi.
	3. Pasūtītājam jāatbild uz Izpildītāja iesniegtajiem dokumentiem, tai skaitā samaksas dokumentiem, ja Līgumā nav norādīts cits termiņš, cik ātri vien iespējams, bet ne vēlāk kā **5 (piecu) darba dienu** laikā pēc dokumentu saņemšanas.
	4. Ja Pasūtītāja pārstāvis konstatē, ka Darbi netiek veikti atbilstoši Līgumam, tas jādokumentē un nekavējoties – **1 (vienas) darba dienas** laikā, jāinformē Izpildītājs.
	5. Pasūtītāja pārstāvis pirms būvdarbu uzsākšanas Objektā, iesniedz Izpildītājam būvprojektu, Būvdarbu līguma kopiju.
	6. Būvdarbu kvalitātes garantijas termiņā konstatēto defektu labošanu Izpildītājs uzrauga par saviem līdzekļiem.
	7. Ja Izpildītājs neveic vai atsakās veikt defektu novēršanas būvuzraudzību, Pasūtītājs ir tiesīgs nolīgt citu personu defektu novēršanas būvuzraudzībai, un Izpildītājam jāsedz defektu būvuzraudzības izmaksas. Par lēmumu nodot defektu novēršanas būvuzraudzību citai personai Pasūtītājs informē Izpildītāju vismaz **5 (piecas) darba dienas** iepriekš.
2. **Apakšuzņēmēju un personāla nomaiņa**
	1. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu, kā arī papildu apakšuzņēmēja iesaistīšanu Līguma izpildē.
	2. Izpildītāja Iepirkuma piedāvājumā norādīto personālu un Apakšuzņēmējus pēc Līguma noslēgšanas drīkst nomainīt tikai ar Pasūtītāja rakstveida piekrišanu. Pasūtītājs nepiekrīt personāla un Apakšuzņēmēju nomaiņai, ja pastāv kāds no šādiem nosacījumiem:
		1. piedāvātais personāls neatbilst Iepirkuma nolikumā noteiktajām prasībām, kas attiecas uz personālu vai tam nav vismaz tādas pašas kvalifikācijas un pieredzes kā personālām, kas tika vērtēts;
		2. piedāvātais apakšuzņēmējs neatbilst Iepirkuma nolikumā izvirzītajām prasībām, kas attiecas uz apakšuzņēmējiem;
		3. tiek nomainīts Apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām un piedāvātajam apakšuzņēmējam nav vismaz tāda pati kvalifikācija, uz kādu Iepirkumā Izpildītājs atsaucies, apliecinot savu atbilstību Iepirkuma nolikumā noteiktajām prasībām, vai tas atbilst Iepirkuma nolikuma 14.1., 14.2.punktā minētajiem izslēgšanas nosacījumiem. Iepirkuma nolikuma 14.1., 14.2. punktā minēto izslēgšanas nosacījumu pārbaude tiek veikta attiecībā uz to datumu, kad Pasūtītājs ir saņēmis Izpildītāja lūgumu apakšuzņēmēja nomaiņai;
		4. piedāvātais Apakšuzņēmējs, kura veicamo darbu cena ir vismaz 10% no Līguma kopējās summas, atbilst Iepirkuma nolikumā minētajiem izslēgšanas nosacījumiem, izņemot Sabiedrisko pakalpojumu sniedzēju iepirkumu likuma 48.panta pirmās daļas 1.punktā minēto izslēgšanas nosacījumu.
		5. Apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu iekļauti piedāvājumā, ietekmētu piedāvājuma izvēli atbilstoši Iepirkumā noteiktajiem piedāvājuma izvērtēšanas kritērijiem.
	3. Izpildītājs drīkst veikt jauna apakšuzņēmēja, kura veicamo darbu cena ir vismaz 10% no Līguma kopējās summas, iesaistīšanu Līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja iesaistīšanai Līguma izpildē. Pasūtītājs nepiekrīt jauna apakšuzņēmēja iesaistīšanai Līguma izpildē, ja pastāv kāds no šādiem nosacījumiem:
		1. uz piedāvāto apakšuzņēmēju attiecas Iepirkuma nolikuma 14.1., 14.2.punktā minētie izslēgšanas nosacījumi, izņemot Sabiedrisko pakalpojumu sniedzēju iepirkumu likuma 48.panta pirmās daļas 1.punktā minēto izslēgšanas nosacījumu. Iepirkuma nolikuma 14.1., 14.2.punktā minēto izslēgšanas nosacījumu pārbaude tiek veikta attiecībā uz to datumu, kad Pasūtītājs ir saņēmis Izpildītāja lūgumu apakšuzņēmēja piesaistei;
		2. gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkumā noteiktajiem piedāvājuma izvērtēšanas kritērijiem.
	4. Pasūtītājs pieņem lēmumu atļaut vai atteikt Izpildītāja personāla vai Apakšuzņēmēja nomaiņu vai jauna apakšuzņēmēja iesaistīšanu Līguma izpildē Līguma 7.2. un 7.3.punktā minētajos gadījumos **5 (piecu) darba dienu** laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 7.2. un 7.3.punktu.
	5. Pēc Līguma noslēgšanas, bet ne vēlāk kā uzsākot Līguma izpildi, Izpildītājs iesniedz Pasūtītājam būvuzraudzības sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu. Sarakstā norāda arī apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām izmaiņām apakšuzņēmēju sarakstā, kā arī papildina sarakstu ar informāciju par apakšuzņēmēju, kas tiek vēlāk iesaistīts būvuzraudzības pakalpojumu sniegšanā. Informāciju par izmaiņām apakšuzņēmēju sarakstā vai par jauna apakšuzņēmēja piesaistīšanu Izpildītājs iesniedz Pasūtītājam rakstveidā, nosūtot to uz Pasūtītāja juridisko adresi vai pa elektronisko pastu 2 (divu) darba dienu laikā no attiecīgu izmaiņu iestāšanos.
3. **Līgumsodi**
	1. Ja Pasūtītājs kavē Līguma 3.2., 3.4., 3.5. un 3.6.punktos noteiktos maksājumu termiņus, Izpildītājam ir tiesības aprēķināt un Pasūtītājam ir pienākums maksāt Izpildītājam līgumsodu 0,05% (nulle, komats, nulle piecu procentu) apmērā no Līgumā noteiktajā termiņā neveiktā maksājuma par katru nokavēto dienu, bet ne vairāk kā 10% (desmit procentu) apmērā no Līgumā noteiktajā termiņā nesamaksātās summas, neieskaitot PVN.
	2. Ja Izpildītājs nenodrošina Līguma pielikumā Nr.1 noteikto prasību izpildi, Pasūtītājam ir tiesības aprēķināt un Izpildītājam ir pienākums apmaksāt Pasūtītājam līgumsodu 300,00 *euro* (trīs simti *euro* un 00 centi) apmērā par katru konstatēto gadījumu.
	3. Ja Izpildītājs nesniedz Pasūtītāja pārstāvim savā rīcībā esošu informāciju par situāciju Objektā vai sniedz nepatiesu informāciju, tad Pasūtītājam ir tiesības aprēķināt un Izpildītājam ir pienākums apmaksāt Pasūtītājam līgumsodu 500,00 *euro* (pieci simti *euro* un 00 centi) apmērā par katru Pasūtītāja konstatēto gadījumu.
	4. Ja Izpildītājs nepilda Līguma 4.1.punkta nosacījumus, tad Pasūtītājam ir tiesības aprēķināt un Izpildītājam ir pienākums maksāt Pasūtītājam līgumsodu 0,05% (nulle, komats, nulle piecu procentu) apmērā no Līguma summas par katru nokavēto dienu, bet ne vairāk kā 10% (desmit procentu) apmērā no Līguma summas.
	5. Ja Izpildītājs neievēro Līgumā paredzētos termiņus (izņemot Līguma 4.1.punktu) Pasūtītājam ir tiesības aprēķināt un Izpildītājam ir pienākums maksāt Pasūtītājam līgumsodu 0,03% (nulle, komats, nulle trīs procentu) apmērā no Līguma summas par katru nokavēto dienu, bet ne vairāk kā 10% (desmit procentu) apmērā no Līguma summas.
	6. Ja atbildīgais Būvuzraugs kavē atskaites iesniegšanas termiņu Izpildītājs maksā Pasūtītājam līgumsodu 100,00 *euro* (viens simts *euro* un 00 centi) par katru gadījumu.
	7. Ja Izpildītājs saskaņo vai apstiprina neatbilstošus Objekta būvdarbu apjomus (piemēram, aktā par izpildītajiem darbiem (forma 2), segto darbu aktā) vai Objekta būvprojektam neatbilstošus parametrus vai tehnoloģiju, Izpildītājs maksā Pasūtītājam līgumsodu 500,00 *euro* (pieci simti *euro* un 00 centi) par katru gadījumu.
	8. Līgumsoda pamatojums ir Pasūtītāja rakstiski sastādīts akts, ar kuru ir iepazīstināts Izpildītājs.
	9. Izpildītājam ir jāsedz tās Pasūtītāja izmaksas, kas Objekta būvniecības procesa laikā radušās no Izpildītāja prettiesiskas (normatīvajiem aktiem un Līguma noteikumiem neatbilstošas) darbības vai bezdarbības. Atbildības limits ir 100% (viens simts procenti) no Līguma 3.1.punktā noteiktās Līguma summas, neieskaitot PVN.
4. **Līguma termiņš un Līguma izbeigšana**
	1. Līgums stājas spēkā tā abpusējas parakstīšanas dienā un ir spēkā līdz Pušu saistību pilnīgai izpildei.
	2. Ja Objekta būvdarbi netiek pabeigti Būvdarbu līgumā noteiktajā termiņā, Pasūtītājam ir tiesības uzdot Izpildītājam veikt Darbus līdz būvdarbu faktiskajam pabeigšanas laikam tādā apjomā, kāds nepieciešams Līguma pielikumā Nr.1 noteikto pienākumu veikšanai.
	3. Pasūtītājam ir tiesības vienpusēji izbeigt Līgumu šādos gadījumos:
		1. Izpildītājs ir patvaļīgi pārtraucis Līguma izpildi;
		2. Izpildītājs nav sasniedzams juridiskajā adresē;
		3. Izpildītājs atkārtoti (vairāk kā vienu reizi) nenodrošina Līguma 4.sadaļā noteikto prasību izpildi;
		4. Izpildītāja vainas dēļ ir radušās būtiskas Objekta būvdarbu neatbilstības;
		5. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
		6. Izpildītājs saistībā ar Līguma noslēgšanu vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
		7. Izpildītājs saistībā ar Līguma noslēgšanu vai izpildi ir veicis prettiesisku darbību;
		8. Izpildītājs pārkāpj vai nepilda citu būtisku Līgumā paredzētu pienākumu, t.sk., ja par Līguma noteikumu pārkāpumiem Izpildītājam piemēroto līgumsodu skaits ir pieci vai vairāk, vai piemēroto līgumsodu kopsumma ir 2 500,00 *euro* (divi tūkstoši pieci simti *euro* un 00 centi) vai vairāk;
		9. Izpildītājs Līgumā noteiktajos termiņos un kārtībā neiesniedz Pasūtītājam Būvuzrauga obligātās profesionālās civiltiesiskās apdrošināšanas līgumu un citus atzīmes par būvdarbu uzsākšanu saņemšanai nepieciešamos dokumentus.
		10. Sabiedrisko pakalpojumu sniedzēju iepirkumu likuma 69.panta pirmajā daļā noteiktajos gadījumos.
		11. Ja tiek konstatēts, ka saskaņā ar Starptautisko un Latvijas Republikas nacionālo sankciju likuma 11.1 pantā noteikto Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
		12. Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenas apmērā, kas noteikta Līguma 3.1.punktā, apmērā.
		13. Ja saskaņā ar Līguma 9.9.punktu tiek konstatēts, ka Līguma izpildi nav mērķtiecīgi turpināt vai Pasūtītājam nav pieejams finansējums Darbu uzsākšanai vai turpināšanai.
	4. Izpildītājam ir tiesības vienpusēji izbeigt Līgumu šādos gadījumos:
		1. Pasūtītājs neveic maksājumu un līgumsods sasniedz 10% (desmit procentus) no neapmaksātās summas, neieskaitot PVN;
		2. Pasūtītājs pārkāpj vai nepilda citu būtisku Līgumā paredzētu pienākumu.
	5. Līguma darbība tiek izbeigta, ja turpmāku Līguma izpildi padara neiespējamu vai apgrūtina nepārvarama vara.
	6. Ja Līgums tiek izbeigts pirms Objekta būvdarbu pabeigšanas, Izpildītājam **14 (četrpadsmit) kalendāro dienu** laikā jāiesniedz Pasūtītājam atskaite par Darbu izpildi un visa Darbu izpildes dokumentācija. Līguma izbeigšanas gadījumā samaksa par Darbu izpildi tiek veikta saskaņā ar Līguma 3.5.punkta noteikumiem.
	7. Līgums tiek izbeigts paziņojuma kārtībā. Līgums ir uzskatāms par izbeigtu ar dienu, kad adresāts ir saņēmis paziņojumu, kas ierakstītā pasta sūtījumā ir nosūtīts uz adresāta juridisko adresi vai elektroniski pa e-pastu.
	8. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, kā arī izpildes grūtības un citi līdzīgi apstākļi nav pamats Līguma izbeigšanai no Izpildītāja puses.
	9. Ja Līguma izpildes gaitā noskaidrojas, ka objektīvu iemeslu dēļ Līguma izpildi nav mērķtiecīgi turpināt vai Pasūtītājam nav pieejams finansējums Darbu turpināšanai, Pasūtītājam jāaptur Līguma izpilde, par to rakstiski brīdinot Izpildītāju. Šajā gadījumā Puses pienākums ir 10 (desmit) darba dienu laikā izskatīt jautājumu par Līguma izpildes turpināšanas lietderību un nosacījumiem. Pasūtītājs apmaksā to Darba apjomu, kas paveikts un ir Pasūtītāja pieņemts līdz Līguma apturēšanas brīdim, par ko Puses savstarpēji rakstveidā vienojas.
5. **Nepārvarama vara**
	1. Puses nav atbildīgas par savu saistību izpildi, ne arī par saistību neizpildes vai nepienācīgas izpildes rezultātā otrai Pusei radītiem zaudējumiem, ja tas noticis nepārvaramas varas apstākļu, tādi kā ugunsgrēks, dabas stihijas, jebkura rakstura karadarbības, teroristu uzbrukums, normatīvo aktu izmaiņas vai citu tamlīdzīgu apstākļu rezultātā, kurus Puses nevarēja ne paredzēt, ne novērst.
	2. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām (veicamajiem darbiem, sniedzamajiem pakalpojumiem), kuru izpilde tiek tādējādi kavēta.
	3. Gadījumā, ja rodas nepārvaramas varas apstākļi, kas ietekmē šī Līguma atsevišķu darbu izpildes termiņus, bet netraucē izpildīt Līgumu kopumā, Puses saskaņo savu turpmāko rīcību attiecībā uz Līguma izpildi un tā termiņiem.
	4. Pusei, kuras darbību apgrūtina nepārvaramas varas apstākļi, nekavējoties jāinformē par to otra Puse, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
	5. Ja nepārvaramas varas apstākļi turpinās ilgāk par **2 (diviem) mēnešiem**, Pusēm ir tiesības vienpusēji izbeigt Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienai no Pusēm nav tiesību uz zaudējumu atlīdzību un tiek veikts norēķins par faktiski padarītajiem darbiem, kuri ir nodoti Līgumā noteiktajā kārtībā.
6. **Strīdu risināšana**
	1. Visus strīdus, kas izriet no Līguma, Puses risina savstarpējās pārrunās. Ja strīds pārrunās netiek atrisināts, to izskata Latvijas Republikas vispārējās instances tiesā saskaņā ar Latvijas Republikas normatīvajiem aktiem.
7. **Papildu noteikumi**
	1. Pasūtītājam ir tiesības sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto uzdevumu vai funkciju izpildi.
	2. Ja Izpildītājs nepilda Līgumā noteiktās saistības, tas apmaksā Pasūtītājam visus ar tā parāda piedziņu saistītos izdevumus (tajā skaitā, izdevumus par brīdinājumu nosūtīšanu ierakstītā pasta sūtījumā, jurista darba atlīdzību, jebkāda veida izziņu izsniegšanu un saņemšanu utt.), tie ir 250,00 euro (divi simti piecdesmit euro).
	3. Gadījumā, ja Izpildītājs nepilda vai nepienācīgi pilda ar Līgumu uzņemtās saistības, Pasūtītājam ir tiesības bez Izpildītāja īpašas informēšanas publiskot un nodot trešajām personām informāciju par tā neizpildītajām vai nepilnīgi izpildītajām saistībām. Šajā sakarā Izpildītājs atsakās no jebkurām pretenzijām par minētās informācijas publiskošanu un/vai nodošanu trešajām personām.
	4. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	5. Izpildītājam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā <https://www.rigassatiksme.lv/lv/par-mums/publiskojama-informacija/>. Gadījumā, ja Izpildītājs neievēro šos pamatprincipus, Pasūtītājs ir tiesīgs izbeigt Līgumu.
	6. Visi no Līguma izrietošie paziņojumi, brīdinājumi, sarakste, saskaņojumi un cita informācija un dokumentācija ir noformējama rakstveidā latviešu valodā un nododama otrai Pusei personīgi pret parakstu vai nosūtāma pa e-pastu vai ierakstītā vēstulē ar pasta vai ar kurjerpasta starpniecību uz Līgumā norādīto vai Puses Līgumā noteiktajā kārtībā paziņoto juridisko adresi.
	7. Visi Līguma pielikumi pēc Līguma abpusējas parakstīšanas kļūst par tā neatņemamu sastāvdaļu un ir grozāmi tikai rakstveidā un pēc abpusējas saskaņošanas. Nekādi mutiski papildinājumi un vienošanās netiek uzskatīti par Līguma sastāvdaļu.
	8. Līgumam tā noslēgšanas brīdī ir pievienots pielikums Nr.1 “Būvuzraudzības darba uzdevums” un pielikums Nr.2 “Būvuzrauga iknedēļas atskaites forma”, kas ir Līguma neatņemamas sastāvdaļas.
	9. Līguma neatņemama sastāvdaļa ir Pasūtītāja noslēgts Būvdarbu līgums un būvprojekts, kura 1 (viens) eksemplārs tiek nosūtīta elektroniski Izpildītājam pēc Būvdarbu līguma noslēgšanas.
	10. Līgums ar pielikumu sagatavots latviešu valodā un parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katram Līdzējam ir pieejams abpusēji parakstīts Līgums elektroniskā formātā.
8. **LĪDZĒJU REKVIZĪTI UN PARAKSTI**

|  |  |  |
| --- | --- | --- |
| PASŪTĪTĀJS: |  | IZPILDĪTĀJS: |
| **RP SIA “Rīgas satiksme”**Jurid. adrese: Kleistu iela 28, Rīga, LV-1067biroja adrese: Vestienas iela 35, Rīga, LV-1035Tālr.: 671048, fakss: 67104802Vien. reģ. Nr. 40003619950Banka: A/S “Citadele banka”Konts: LV56PARX0006048641565Kods: PARXLV22*\*/paraksts/* |  | Jurid. adrese: Biroja adrese: Tālr.: Vien. reģ. Nr. Banka: Konts: Kods: *\*/paraksts/* |
|  |  |  |
|  |  |  |

Pielikums Nr.2

līgumam Nr. LIG-IEP/2022/\_\_\_

|  |
| --- |
| **Būvuzrauga iknedēļas atskaite Nr. ………** |
| Pārskata periods: no …………... līdz ….……….. |
| Objekta nosaukums: |   |   |
| Būvdarbu veicējs: |   | Būvdarbu līguma Nr.: |
| Būvuzraugs: |   |   | Būvuzraudzības līguma Nr.: |
|  |  |  |  |
| **1. Pārskats par veiktajām pārbaudēm pārskata periodā** (t.i. veiktie mērījumi un pārbaudes, lai pārliecinātos par veikto būvdarbu un būvmateriālu kvalitāti, satiksmes organizācijas pārbaudes u.c.): |
| Datums | Pārbaudes veids |  Konstatējumi | Komentārs/veicamās darbības |
| 1 | 2 | 3 | 4 |
|   |   |   |   |
|   |   |   |   |
| **2. Būvdarbu statuss\* uz iknedēļas atskaites iesniegšanas brīdi:** |
|  |
|
| \*pēc Pasūtītāja pieprasījuma pievieno vizualizāciju, kas atspoguļo būvdarbu statusu |
| **3. Pārskata periodā sagatavotie/no būvuzņēmēja saņemtie Konstatācijas akti:** |
| Konstatējums | Veiktās/plānotās darbības | Konstatējuma akta Nr |
| 1 | 2 | 3 |
| **4. Atzīme par Vides aizsardzības, darba aizsardzības un ugunsdrošības prasību kontroli. Norāda konstatēto pārkāpumu un pārkāpuma novēršanai nepieciešamās darbības un novēršanas termiņu:** |
| Konstatēts: |
| **5. Atskaitei pievieno fotogrāfijas, kas apliecina:**  |
|  | 1) būvuzraudzības plānā noteikto būvdarbu posmu pabeigšanu |  |
|  | 2) konstatētos pārkāpumus |  |  |
|  |  | Būvuzrauga paraksts: | Datums: |
| **Atskaites iesniegšanas kārtība:** Izpildītājs 1 (vienu) reizi nedēļā elektroniski uz Pasūtītāja pārstāvja e-pasta adresi nosūta būvuzrauga iknedēļas atskaiti par iepriekšējo nedēļu un 1 (vienu) reizi mēnesī (mēneša pirmajā nedēļā) iesniedz elektroniski parakstītas būvuzrauga iknedēļas atskaites (kopsavilkumu) par iepriekšējo mēnesi kopā ar būvuzraudzības izpildīto darbu nodošanas - pieņemšanas aktu līgumā noteiktajā kārtībā. Ja Būvuzraugs kavē atskaites iesniegšanas termiņu, Izpildītājs maksā Pasūtītājam līgumsodu 100.00 EUR (viens simts *euro* un 00 centi) par katru gadījumu |

7.pielikums
Atklāta konkursa nolikumam
“Būvuzraudzības nodrošināšana objektā “11.novembra krastmalas

 un 13.janvāra ielas krustojuma pielāgošana zemās grīdas tramvaja parametriem””

identifikācijas Nr. RS/2022/62

**Būvdarbu līguma projekts**

Līgums Nr.\_\_\_\_\_\_\_\_\_

**Rīgas pašvaldības sabiedrība ar ierobežotu atbildību “Rīgas satiksme”**, turpmāk – Pasūtītājs, tā personā, kura rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_**, turpmāk – Būvuzņēmējs, tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_\_\_\_\_\_, no otras puses,

abi kopā, turpmāk – Puses, ņemot vērā, ka saskaņā ar slēgta konkursa “Tramvaja infrastruktūras pielāgošana zemās grīdas tramvaja parametriem. 11.novembra krastmalas un 13.janvāra ielas krustojums.”, identifikācijas Nr.RS/2022/13, rezultātiem Būvuzņēmējs ir ieguvis tiesības noslēgt šo līgumu un, ņemot vērā, ka pirms piedāvājuma iesniegšanas slēgta konkursa “Tramvaja infrastruktūras pielāgošana zemās grīdas tramvaja parametriem. 11.novembra krastmalas un 13.janvāra ielas krustojums.”, identifikācijas Nr.RS/2022/13 Būvuzņēmējs ir iepazinies ar Pasūtītāja rīcībā esošajiem dokumentiem un informāciju, kas varētu attiekties uz darbu veikšanu, un Būvuzņēmējs, pamatojoties uz šo informāciju, ir iesniedzis piedāvājumu, Puses noslēdz šo līgumu ar tālāk minētajiem noteikumiem, turpmāk – Līgums:

1. **Definīcijas**

Līgumā lietotajiem terminiem ir normatīvajos aktos piešķirtā nozīme, ja šajā sadaļā nav noteikts savādāk.

* 1. **Apakšuzņēmēji** – Būvuzņēmēja norādītās personas, ar kurām Būvuzņēmējs ir stājies līgumiskās attiecībās, lai nodrošinātu ar Līgumu uzņemto saistību izpildi;
	2. **Būvuzņēmējs** – komercreģistrā un būvkomersantu reģistrā reģistrēta komercsabiedrība, kura, piedaloties Konkursā, ir ieguvusi tiesības veikt Līgumā minētos būvdarbus. Ja attiecīgā komercsabiedrība ir personālsabiedrība, tad būvkomersantu reģistrā jābūt reģistrētiem tās biedriem;
	3. **Būvuzraugs** – Pasūtītāja nolīgta persona, kura veic normatīvajos aktos un Līgumā noteiktās būvuzrauga funkcijas darbu veikšanas laikā;
	4. **Darbi** – tramvaja infrastruktūras pielāgošana zemās grīdas tramvaja parametriem 11.novembra krastmalas un 13.janvāra ielas krustojumā, kurus veic Būvuzņēmējs;
	5. **Konkurss** – iepirkuma procedūra “Tramvaja infrastruktūras pielāgošana zemās grīdas tramvaja parametriem. 11.novembra krastmalas un 13.janvāra ielas krustojums.”, identifikācijas Nr.RS/2022/13;
	6. **Līgums** – starp Pasūtītāju un Būvuzņēmēju noslēgtais Līgums par tramvaja infrastruktūras pielāgošanu zemās grīdas tramvaja parametriem 11.novembra krastmalas un 13.janvāra ielas krustojumā, kā arī visi tā pielikumi, grozījumi un papildinājumi;
	7. **Objekts** - Tramvaja infrastruktūras pielāgošana zemās grīdas tramvaja parametriem 11.novembra krastmalas un 13.janvāra ielas krustojumā, pamatojoties uz būvprojektu;
	8. **Pasūtītājs** – Rīgas pašvaldības sabiedrība ar ierobežotu atbildību “Rīgas satiksme”;
	9. **Satiksmes organizācijas shēma** – normatīvajos aktos noteiktajā kārtībā izstrādāts un saskaņots dokuments (darba vietas aprīkojuma shēma saskaņā ar Ministru kabineta 2001.gada 2.oktobra noteikumiem Nr.421 “Noteikumi par darba vietu aprīkošanu uz ceļiem”), kurš paredz Darbu veikšanas laikā nepieciešamos satiksmes organizēšanas pasākumus, kā arī satiksmes organizēšanai pielietojamos Satiksmes organizācijas tehniskos līdzekļus;
1. **Līguma priekšmets**
	1. Būvprojekta “Tramvaja infrastruktūras pielāgošana zemās grīdas tramvaja parametriem. 11.novembra krastmalas un 13.janvāra ielas krustojums.”, turpmāk – būvprojekts, realizāciju (būvdarbus) veiks divi būvdarbu veicēji – Būvuzņēmējs un Pasūtītājs, līdz ar to būvatļaujā tiks reģistrēti divi būvdarbu veicēji un Pasūtītāja veiktajiem būvdarbiem tiks reģistrēts atsevišķs būvdarbu vadītājs. Katrs būvdarbu veicējs ir atbildīgs par savu veicamo būvdarbu daļu. Pasūtītājs veic savus darbus saskaņā ar būvprojektu, informāciju par darba organizāciju un informāciju par kontakttīkla uzkarsistēmas pārbūvi.
	2. Noslēdzot Līgumu, Būvuzņēmējs apņemas veikt tramvaja infrastruktūras pielāgošanu zemās grīdas tramvaja parametriem 11.novembra krastmalas un 13.janvāra ielas krustojumā, ko saskaņā ar būvprojektu un Lokālo tāmi ir jāveic Būvuzņēmējam.
	3. Pasūtītājs apņemas pieņemt un apmaksāt no Būvuzņēmēja iepriekš minētos Darbus, ja tie būs veikti atbilstoši Līgumam, būvprojektam, Darbu daudzumu un izmaksu sarakstam, būvniecības noteikumiem, darba aizsardzības, satiksmes drošības un vides aizsardzības prasībām.
	4. Būvprojekta realizācija (būvdarbi) tiek līdzfinansēta Eiropas Savienības Kohēzijas fonda projekta Nr.4.5.1.1/22/I/001 “Rīgas tramvaja infrastruktūras pielāgošana zemās grīdas tramvaja parametriem” ietvaros.

**3. Līguma summa un norēķinu kārtība**

3.1. Līguma summa ir \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_) *euro* un PVN \_\_\_\_\_\_\_\_\_\_\_ ( \_\_\_\_\_\_\_\_\_\_\_) *euro*, Līguma kopējā summa \_\_\_\_\_\_\_\_\_\_\_\_\_\_\_\_\_\_ ( \_\_\_\_\_\_\_\_\_\_\_) *euro*. Līguma summa var tikt koriģēta saskaņā ar Līguma 3.9.punktā noteikto.

3.2. Pasūtītājs paredz avansa maksājumu.

3.3. Samaksa par Darbiem tiek veikta šādā kārtībā:

3.3.1.pēc iepirkuma līguma noslēgšanas un Būvuzņēmēja rēķina saņemšanas, Pasūtītājs 20 (divdesmit) dienu laikā samaksā būvuzņēmējam avansu 10 % (desmit procentu) apmērā no līguma summas, ar nosacījumu, ka Būvuzņēmējs iesniedz Pasūtītājam apdrošināšanas sabiedrības vai kredītiestādes izsniegtu avansa garantiju maksājamā avansa apmērā;

3.3.2. 1 (vienu) reizi mēnesī tiek veikta samaksa par faktiski padarīto darbu atbilstoši iepirkuma līgumā paredzētajām cenām, veicot ieturējumu no ikmēneša maksājuma proporcionāli izmaksātajam avansam, kā arī papildus ieturot 10% (desmit procentus). Gadījumā, ja būvuzņēmējs neiesniedz Līguma 3.3.1.punktā norādīto rēķinu un Pasūtītājs nemaksā avansu, tad samaksa par faktiski padarīto darbu tiek veikta 1 (vienu) reizi mēnesī atbilstoši iepirkuma līgumā paredzētajām cenām, veicot ieturējumu no ikmēneša maksājuma 10% (desmit procentu) apmērā;

3.3.3.atlikušo maksājumu atbilstoši faktiski izpildīto Darbu apjomam Pasūtītājs apmaksā pēc Objekta pieņemšanas ekspluatācijā ar nosacījumu, ka uz 5% no izpildīto darbu maksājuma summas Būvuzņēmējs uz Līgumā paredzēto Darbu garantijas termiņu (3 gadi Objektam un 2 gadi uzklātajam ceļa horizontālajam apzīmējumam) pēc akta par Objekta pieņemšanu ekspluatācijā parakstīšanas izsniedz bankas garantiju vai apdrošināšanas sabiedrības polisi, garantijas laikā radušos defektu novēršanai.

3.3.4.gadījumā, ja Objekta nodošana ekspluatācijā tiek kavēta Pasūtītāja vainas dēļ, Pasūtītājs izmaksā būvuzņēmējam Līguma 3.3.3.punktā norādīto atlikušo maksājumu atbilstoši faktiski izpildīto Darbu apjomam, ar nosacījumu, ka uz 5% no izpildīto darbu maksājuma summas Būvuzņēmējs uz Līgumā paredzēto Darbu garantijas termiņu (3 gadi Objektam un 2 gadi uzklātajam ceļa horizontālajam apzīmējumam) izsniedz bankas garantiju vai apdrošināšanas sabiedrības polisi, garantijas laikā radušos defektu novēršanai.

3.4. Rēķina apmaksas termiņš ir **30 (trīsdesmit) kalendāro dienu** laikā no dienas, kad Būvuzņēmējs iesniedzis Pasūtītājam rēķinu.

3.5. Visas papildus Darbu izmaksas, kas radušās Būvuzņēmēja aprēķinu kļūdu dēļ, nekvalitatīvi veiktu Darbu dēļ, kā arī trešo personu radītu bojājumu rezultātā, sedz Būvuzņēmējs;

3.6. Būvuzņēmējs Līguma izpildes laikā ir tiesīgs veikt darbu apjomu izmaiņas (tajā skaitā palielināt Lokālajā tāmē norādīto darbu apjomu),tikai tad, ja darbu apjomu izmaiņas pirms tam ir akceptējis Pasūtītājs. Gadījumos, kad Būvuzņēmējs ir veicis darbu apjomu izmaiņas, neparedzētus vai papildus darbus pirms vai bez Pasūtītāja akcepta, izpildītie darbi netiek apmaksāti.

3.7. Pasūtītājam ir tiesības veikt ieturējumus no Būvuzņēmējam veicamajiem maksājumiem šādos gadījumos:

3.7.1. ja tiek konstatēta rēķinā ietvertā maksājuma summas neatbilstība faktiski paveiktajiem darbiem, kas konstatēta, Līgumā noteiktajā kārtībā pieņemot darbus, vai arī ja Būvuzņēmējs nevar iesniegt attiecīgas izmaksas pamatojošus dokumentus;

3.7.2. ja Pasūtītājs konstatē, ka Būvuzņēmējs iekļāvis rēķinā izmaksas, kas tam radušās Pasūtītāja norādīto trūkumu novēršanas rezultātā;

3.7.3. ja Pasūtītājs saskaņā ar Līgumu ir pamatoti aprēķinājis Būvuzņēmējam līgumsodus;

3.7.4. ja Būvuzņēmējs nav atlīdzinājis Pasūtītājam zaudējumus, kas radušies Būvuzņēmēja vai tā piesaistīto personu, t. sk., Apakšuzņēmēju, rīcības (bezdarbības) rezultātā.

3.8. Par veicamo maksājumu samazināšanu un tā iemesliem Pasūtītājs iesniedz Būvuzņēmējam rakstveida paziņojumu, norādot maksājumu samazināšanas pamatojumu.

3.9. Līguma izpildes laikā ir pieļaujama cenu korekcija šādos gadījumos:

* + 1. var tikt koriģētas cenas, kuras Būvuzņēmējs ir norādījis iesniegtajā Lokālajā tāmē pie izmaksām, kas saistītas ar darba samaksu, ja tiek grozīts Būvniecības nozares ģenerālvienošanā, kas stājās spēkā 2019.gada 3.novembrī, noteiktās minimālās darba algas vai stundas likmes apmērs. Šādā gadījumā cenas tiek koriģētas ar nākamo mēnesi pēc Būvniecības nozares ģenerālvienošanās grozījumu stāšanās spēkā un cenas tiek koriģētas procentuāli tādā apjomā, kā ģenerālvienošanā noteikts palielinājums /samazinājums. Puse, kura vēlas veikt cenu korekciju, iesniedz otrai Pusei rakstisku lūgumu, kuram pievieno Būvniecības nozares ģenerālvienošanās attiecīgos grozījumus.
		2. vienu reizi Līguma darbības laikā – 6 (sešus) mēnešus pēc konkursa otrās kārtas piedāvājuma iesniegšanas, vadoties no LR Centrālās statistikas pārvaldes noteiktajiem būvmateriālu (būvizstrādājumu) izmaksu indeksiem (pārmaiņām) iepriekšējā pusgadā (6 mēnešos,) var tikt koriģētas cenas, kuras Būvuzņēmējs ir norādījis iesniegtajā Lokālajā tāmē pie būvmateriālu (būvizstrādājumu) izmaksām. Cenu indeksus (pārmaiņas) nosaka vadoties no iepriekšējā pilnā ceturkšņa pirms konkursa otrās kārtas piedāvājuma iesniegšanas datiem, salīdzinot ar attiecīgu pilno ceturksni pēc pusgada. Puse, kura vēlas veikt cenu korekciju, iesniedz otrai Pusei rakstisku lūgumu, kuram pievieno LR Centrālās statistikas pārvaldes izziņu.
		3. vienu reizi Līguma darbības laikā – 6 (sešus) mēnešus pēc piedāvājuma iesniegšanas var tikt koriģētas cenas, kuras Būvuzņēmējs norādījis iesniegtajā Lokālajā tāmē pie degvielas izmaksām (sadaļas “Mehānismi” apakšsadaļā “Degviela”). Puse, kura vēlas veikt cenu korekciju, iesniedz otrai Pusei rakstisku lūgumu, kuram pievieno objektīvus pierādījumus par degvielas cenu izmaiņām šajā punktā norādītajā 6 (sešu) mēnešu periodā.
	1. Līguma 3.9.2. un 3.9.3.punktā paredzētās cenu korekcijas tiek piemērotas ar nākamo mēnesi, kad pagājuši pilni 6 (seši) mēneši no piedāvājuma iesniegšanas termiņa. 3.9.punktā paredzētās cenu korekcijas tiek piemērotas tikai tad, ja cenu izmaiņas attiecīgajā sadaļā (3.9.1., 3.9.2. vai 3.9.3.punktā paredzētā izmaksu sadaļa) pārsniedz 5 (piecus) procentus.
	2. Puse, kura vēlas veikt cenu korekciju, 1 (viena) mēneša laikā no brīža, kad ir iestājušies Līguma 3.9.1., 3.9.2. vai 3.9.3.punktos norādītie apstākļi, kad var tikt koriģētas cenas, iesniedz otrai Pusei rakstisku lūgumu, pievienojot attiecīgajos Līguma punktos (3.9.1., 3.9.2. vai 3.9.3.punktos) norādītos dokumentus.
	3. Līguma 3.9.punktā norādītās cenu korekcijas apjoms nedrīkst pārsniegt 50 % no Līguma 3.1.punktā norādītās kopējās līgumcenas bez PVN. Par konkrētu cenu indeksācijas apmēru Puses noslēdz papildus vienošanos pie Līguma.
	4. Pasūtītājs, atbilstoši Sabiedrisko pakalpojumu sniedzēju iepirkumu likuma 66.panta piektajai daļai, atkarībā no Līguma izpildei piešķirtā finansējuma apjoma, darbu nepieciešamības vai citiem objektīviem apstākļiem var izmainīt plānoto darbu apjomu, ar nosacījumu, ka minēto izmaiņu apjoms nesasniedz 15% (piecpadsmit procentus) no iepirkuma līguma summas. Par darbu daudzumu izmaiņām Pasūtītājs savlaicīgi informē Būvuzņēmēju un Būvuzņēmējam šis paziņojums ir saistošs.

**4. Darbi**

* 1. Būvuzņēmējs apņemas veikt Darbus saskaņā ar Līguma noteikumiem, būvprojektu, lokālo tāmi, Darbu veikšanas kalendāro grafiku, kā arī normatīvo aktu prasībām ne ilgāk kā \_\_\_\_\_ (\_\_\_\_\_\_) mēnešu laikā.
	2. Būvuzņēmējam ir pienākums veikt visas nepieciešamās darbības, tajā skaitā, reģistrāciju Būvniecības informācijas sistēmā atzīmes par būvdarbu uzsākšanas nosacījumu izpildi būvatļaujā saņemšanai, reģistrējot tajā, atbilstoši normatīvajiem aktiem, divus būvdarbu veicējus – Būvuzņēmēju un Pasūtītāju un tā būvdarbu vadītāju.
	3. 10 (desmit) darba dienu laikā pēc Līguma noslēgšanas un dokumentu, kas saistīti ar būvuzraudzības un autoruzraudzības veikšanu saņemšanas un nepieciešamās informācijas no Pasūtītāja saņemšanas attiecībā par Pasūtītāja veicamajiem darbiem Objektā, Būvuzņēmējam jāiesniedz saskaņošanai būvuzraugam un autoruzraugam darbu veikšanas projekts (turpmāk – DVP) elektroniskā formātā, informējot par to Pasūtītāju, nosūtot paziņojumu uz Līguma 7.5.punktā norādītā Pasūtītāja pārstāvja e-pasta adresi. Ja būvuzraugs vai autoruzraugs pieprasa veikt precizējumus DVP, tos jāveic vienas darba dienas laikā. Pasūtītājs apņemas pēc Būvuzņēmēja pieprasījuma iesniegt tam visu nepieciešamo informāciju attiecībā par Pasūtītāja veicamajiem būvdarbiem darbu veikšanas projekta sagatavošanai vai tā precizēšanai.
	4. 3 (trīs) darba dienu laikā no Līguma parakstīšanas dienas un dokumentu, kas saistīti ar būvuzraudzības veikšanu Objektā, saņemšanas no Pasūtītāja, kā arī dokumentu, kas saistīti ar Pasūtītāja un tā atbildīgā būvdarbu vadītāja reģistrēšanu būvatļaujā saņemšanas no Pasūtītāja, būvuzņēmējam jāiesniedz Rīgas domes Pilsētas attīstības departamentā nepieciešamie dokumenti atzīmes izdarīšanai būvatļaujā par būvdarbu uzsākšanas nosacījumu izpildi. Būvdarbus uzsāk nākamajā darba dienā pēc Rīgas domes Pilsētas attīstības departamenta izdarīšanas par Būvdarbu uzsākšanas nosacījumu izpildi būvatļaujā.

Būvuzņēmējam patstāvīgi jāsaņem Līgumā paredzēto darbu veikšanai nepieciešamie saskaņojumi (atļaujas) no citām institūcijām un uzņēmumiem. Minēto saskaņojumu (atļauju) saņemšanas termiņi neietekmē būvdarbu uzsākšanas termiņu.

Ar Līgumu Būvuzņēmējs ir pilnvarots iesniegt Rīgas domes Pilsētas attīstības departamentā un Būvniecības informācijas sistēmā nepieciešamos dokumentus un veikt visas nepieciešamās darbības atzīmes veikšanai būvatļaujā par būvdarbu uzsākšanas nosacījuma izpildi, tajā skaitā, reģistrēt tajā Pasūtītāju un tā būvdarbu vadītāju, kā arī pieprasīt un saņemt no citām institūcijām saskaņojumus Līgumā paredzēto darbu veikšanai un atzinumus par Objekta gatavību pieņemšanai ekspluatācijā.

Dienā, kad būvatļaujā izdarīta Rīgas domes Pilsētas attīstības departamenta atzīme par Darbu uzsākšanas nosacījumu izpildi, Būvuzņēmējs informē par to Pasūtītāju, nosūtot paziņojumu uz Līguma 7.5.punktā norādītā Pasūtītāja pārstāvja e-pasta adresi.

* 1. Nākamajā darba dienā pēc tam, kad būvatļaujā tiek veikta atzīme par būvdarbu uzsākšanas nosacījumu izpildi, Pasūtītājs nodod Būvuzņēmējam būves vietu, par ko Puses paraksta Būves vietas nodošanas – pieņemšanas aktu, pamatojoties uz būvnormatīvu. Būvuzņēmējs par būves vietu ir atbildīgs līdz Objekta pieņemšanai ekspluatācijā. Būvuzņēmējs nav tiesīgs uzsākt Darbus, ja Puses nav parakstījušas Būves vietas nodošanas – pieņemšanas aktu. Būves vietas nodošanas – pieņemšanas akta neparakstīšana neietekmē darbu uzsākšanas termiņu, izņemot gadījumu, kad Būves vietas nodošanas – pieņemšanas akta neparakstīšanā ir vainojams Pasūtītājs.
1. **Būvuzņēmēja vispārīgie pienākumi, veicot Darbus**
	1. Būvuzņēmējs ir atbildīgs attiecībā uz savu veicamo Darbu sadaļu, savukārt, Pasūtītājs attiecībā uz savu veicamo darbu sadaļu par drošības pasākumu nodrošināšanu darbu teritorijā darbu veikšanas laikā, kā arī par darbu veikšanas teritorijā un tai pakļautajās teritorijās atrodošos personu drošību atbilstoši Darba aizsardzības likumam un ar to saistītājiem normatīvajiem aktiem.
	2. Ar Līgumu Būvuzņēmējs ir pilnvarots par darbiem visā Objektā norīkot darba aizsardzības koordinatoru un veikt Ministru kabineta 2003.gada 25.februāra noteikumos Nr.92 “Darba aizsardzības prasības, veicot būvdarbus” noteiktās projekta vadītāja funkcijas, tai skaitā veicot visus šo noteikumu 9., 11., 12., un 13.punktā minētos Pasūtītāja pienākumus. Pasūtītājs, veicot būvdarbus, apņemas ievērot Būvuzņēmēja norīkotā darba aizsardzības koordinatora noteiktās darba aizsardzības prasības, kā arī nepieciešamības gadījumā sniegt informāciju attiecībā uz Pasūtītāja veicamo darbu sadaļu.
	3. Būvuzņēmējam ir pienākums noslēgt līgumus par būvgružu nodošanu uzņēmumiem, kuriem ir tiesības apsaimniekot būvgružus, un Būvuzņēmējs ir pilnībā atbildīgs par attiecīgo normatīvo aktu prasību izpildi šajā jomā. Būvdarbu laikā radušos būvniecības atkritumus (t.sk. noņemto nederīgo asfaltbetonu un betonu, nereģenerētus būvniecības atkritumus saturošu grunti u.c. veida atkritumus) drīkst nodot tikai atkritumu apsaimniekotājam, kas Valsts vides dienestā ir saņēmis atbilstošu atļauju.
	4. Organizējot Darbus, Būvuzņēmējam attiecībā uz savu veicamo Darbu sadaļu ir jānodrošina un jāatbild par vides aizsardzības prasību, tajā skaitā, Rīgas domes saistošajos noteikumos paredzēto apstādījumu uzturēšanas un aizsardzības prasību izpildi, kā arī, lai nodrošinātu transportlīdzekļu un gājēju drošu kustību, jānodrošina ielu, kuras atrodas objekta robežās, Rīgas domes 2012.gada 31.janvāra iekšējiem noteikumiem Nr.13 “Par Rīgas pilsētas pašvaldības ielu ikdienas uzturēšanas prasībām” (pielikums \_\_\_\_) un Rīgas domes 2015.gada 28.aprīļa saistošajiem noteikumiem Nr.146 “Rīgas pilsētas teritorijas kopšanas un būvju uzturēšanas saistošie noteikumi” no Būves vietas nodošanas – pieņemšanas akta abpusējas parakstīšanas brīža līdz Objekta nodošanai ekspluatācijā. Lai nodrošinātu satiksmes drošību, Būvuzņēmējam jānodrošina un jāatbild par normatīvajos aktos noteikto Objekta uzturēšanas (tīrīšana, bedrīšu remonts u.c.) prasību ievērošanu visā Darbu izpildes laikā līdz Objekta nodošanai ekspluatācijā.

Pasūtītājs attiecībā uz savu veicamo darbu sadaļu nodrošinās vides aizsardzības prasību ievērošanu, tajā skaitā, Rīgas domes saistošajos noteikumos paredzēto apstādījumu uzturēšanas un aizsardzības prasību izpildi un ikdienas uzturēšana saskaņā ar Rīgas domes 2012.gada 31.janvāra iekšējiem noteikumiem Nr.13 “Par Rīgas pilsētas pašvaldības ielu ikdienas uzturēšanas prasībām”.

* 1. Būvuzņēmējs nodrošina elektroniskās darba laika uzskaites sistēmas (EDLUS) ieviešanu un uzturēšanu Objektā. Pasūtītājs, veicot būvprojekta savas sadaļas būvdarbus, apņemas ievērot Būvuzņēmēja ieviestās elektroniskās darba laika uzskaites sistēmas noteikumus.
	2. Būvuzņēmējs nodrošina visu izmantojamo materiālu un iekārtu nepieciešamo atbilstību normatīvo aktu prasībām. Darbu izpildē Būvuzņēmējam jāizmanto materiāli, kas ir saskaņoti ar Pasūtītāju*.* Ja nepieciešams izmantot materiālus, kuri nav saskaņoti, Būvuzņēmējs ir tiesīgs, saskaņojot ar Pasūtītāju un saņemot tā akceptu, izmantot šos materiālus.
	3. Būvuzņēmējam visi segtie darbi jānoformē ar aktu, ko paraksta Būvuzraugs un citas normatīvajos aktos norādītās personas, pārbaudot izpildīto darbu kvalitāti, darbu daudzumus un pielietotos materiālus (to atbilstību apliecinoši dokumenti). Segto darbu aktiem jāpievieno izpildshēmas, kurā norādīti parametri, pēc kuriem var noteikt darbu apjomus, un darbu atrašanās vieta (zona). Veikt nākošos darbus atļauts tikai pēc segto darbu aktu parakstīšanas.
	4. Būvuzņēmējam visi pārējie darbi, kas nav segtie darbi, jānoformē ar aktu, ko paraksta Būvuzraugs, pārbaudot izpildīto darbu kvalitāti, darbu daudzumus un pielietotos materiālus (to atbilstību apliecinoši dokumenti). Aktiem jāpievieno izpildshēmas, kurā norādīti parametri, pēc kuriem var noteikt darbu apjomus, un darbu atrašanās vietas (zonas).
	5. Būvuzņēmējam ir pienākums izpildīt inženierkomunikāciju īpašnieku izvirzītās prasības attiecībā uz inženierkomunikāciju pārbūves/izbūves darbu izpildi, kā arī pēc inženierkomunikāciju īpašnieku pieprasījuma slēgt līgumus ar inženierkomunikāciju īpašniekiem par jautājumiem, kas saistīti ar inženierkomunikāciju pārbūves/izbūves darbu izpildi (inženierkomunikāciju un ar izbūvi saistīto dokumentu nodošanu inženierkomunikāciju īpašniekam u.c. jautājumiem). Līgums jānoslēdz pirms inženierkomunikāciju pārbūves/izbūves darbu izpildes uzsākšanas un, organizējot darbu izpildi, jāvadās no šo līgumu nosacījumiem.
	6. Būvuzņēmējam ir pienākums Līguma ietvaros organizēt būvdarbu vadības sanāksmes ne retāk kā vienu reizi divās nedēļās, kuras tiek rīkotas valsts valodā. Nepieciešamības gadījumā Būvuzņēmējam pašam jānodrošina sanāksmes gaitas tulkojumu latviešu valodā. Par sanāksmi savlaicīgi, bet ne vēlāk, kā 2 darba dienas pirms, ir jāinformē Pasūtītājs un citi sanāksmes dalībnieki. Sanāksmju gaita tiek protokolēta. Protokolēšanu veic Būvuzņēmējs - latviešu valodā, nosūtot protokolu uz Pasūtītāja norādītu e-pastu 5 (piecu) darba dienu laikā pēc notikušās sanāksmes. Jebkādi iebildumi pret protokola saturu Pasūtītājam jāizvirza ne vēlāk kā 2 (divu) darba dienu laikā pēc protokola saņemšanas. Sanāksmju protokoli tiek parakstīti ar elektronisko parakstu un tie ir saistoši visiem būvniecības dalībniekiem. Sanāksmes tiek organizētas attālināti vai klātienē.
	7. Pasūtītājam ir tiesības organizēt sanāksmes Līguma ietvaros un Būvuzņēmējam ir pienākums tajās piedalīties.
	8. Līguma parakstīšanas dienā Būvuzņēmējs iesniedz Pasūtītājam būvdarbu veikšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu. Sarakstā norāda arī apakšuzņēmēju apakšuzņēmējus. Līguma izpildes laikā Būvuzņēmējs paziņo Pasūtītājam par jebkurām izmaiņām apakšuzņēmēju sarakstā, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā. Informāciju par izmaiņām apakšuzņēmēju sarakstā vai par jauna apakšuzņēmēja piesaistīšanu Būvuzņēmējs iesniedz Pasūtītājam rakstveidā, nosūtot to uz Pasūtītāja juridisko adresi vai pa elektronisko pastu 2 (divu) darba dienu laikā no attiecīgu izmaiņu iestāšanās.
	9. Būvuzņēmējam ir pienākums sadarboties ar saistītā projekta "Eiropas nozīmes dzelzceļa infrastruktūras Rail Baltica integrēšana Rīgas valstspilsētas centra infrastruktūrā" (iepriekš - “Priekšizpētes veikšana Eiropas dzelzceļa infrastruktūras Rail Baltica integrēšanai pilsētas centra infrastruktūrā”) būvdarbu veicēju – pilnsabiedrību “RBBL” un “Rail Baltica dzelzceļa infrastruktūras izbūve 1435 mm platuma sliežu ceļiem, posmā no Lāčplēša ielas līdz Jelgavas iela (t.sk. jaunā Dzelzceļa tilta pār Daugavu izbūve) (BP2)” būvdarbu veicēju - pilnsabiedrību “BERERIX”, tajā skaitā, savstarpēji un ar Pasūtītāju saskaņojot darbu veikšanas grafikus.
1. **Piekļuves nodrošināšana**
	1. Sākot no Darbu sākuma datuma, Pasūtītājam savas kompetences ietvaros ir pienākums nodrošināt Būvuzņēmējam netraucētu piekļuvi Darbu veikšanai nepieciešamajām teritorijām.
	2. Piekļuve Darbu veikšanas teritorijai tiek nodrošināta vienīgi ar mērķi, lai Būvuzņēmējs varētu veikt Līgumā minētos Darbus, un Būvuzņēmējam ir tiesības izmantot Darbu veikšanas teritoriju tikai un vienīgi Darbu veikšanai atbilstoši Līguma noteikumiem iepriekš ar Pasūtītāju saskaņotos laikos, ja vien Līgums nenosaka citādi.
	3. Līgumā noteiktajā kārtībā nodrošinātā piekļuve darbu veikšanas teritorijai nepiešķir tiesības izmantot šo teritoriju būvmateriālu, būvgružu, u.c., glabāšanai vai tamlīdzīgiem mērķiem.
	4. Pamatojoties uz Līgumu, Būvuzņēmējam netiek piešķirtas tiesības ierobežot tādu personu tiesības piekļūt objekta teritorijai, kuras šīs tiesības ieguvušas normatīvajos aktos, ar Pasūtītāju noslēgtajos līgumos noteiktajā kārtībā, vai arī uz Rīgas domes vai citu kompetento iestāžu izsniegtas cita veida atļaujas pamata.
	5. Ja Būvuzņēmējam darbu realizācijas nolūkā ir nepieciešams piekļūt citām teritorijām, kas atrodas ārpus Darbu veikšanas teritorijas robežām, šāda piekļuve ir saskaņojama ar attiecīgo teritoriju īpašniekiem.
	6. Būvuzņēmējam ir pienākums visā Darbu izpildes laikā nodrošināt piekļuvi objektam piegulošajiem īpašumiem, tajā skaitā nodrošinot piekļuvi cilvēkiem ar īpašām vajadzībām.

1. **Darbu veikšanas uzraudzība**
	1. Darbu veikšanas uzraudzībai Pasūtītājs norīko pārstāvi un nolīgst Būvuzraugu.
	2. Būvuzņēmējam jāļauj Pasūtītāja pārstāvjiem un Būvuzraugam bez iepriekšējas saskaņošanas apmeklēt Darbu veikšanas teritoriju un visas citas vietas, kur notiek vai notiks darbi, kas saistīti ar Līguma izpildi. Būvuzņēmējam ir jāizpilda visi Pasūtītāja un tā pārstāvju norādījumi, kas atbilst spēkā esošajiem normatīvajiem aktiem.
	3. Pasūtītāja un Būvuzrauga veiktās pārbaudes neatbrīvo Būvuzņēmēju no atbildības par veikto Darbu kvalitāti. Būvuzņēmējs garantē Darbu kvalitāti saviem veiktajiem Darbiem, savukārt, Pasūtītājs, uzņemas atbildību un garantē kvalitāti par saviem veiktajiem darbiem.
	4. Pasūtītājs nodrošina, ka tā pārstāvji, kuri veic Darbu uzraudzību, atrodoties objektā, ievēro Būvuzņēmēja noteiktos drošības pasākumus.
	5. Pasūtītāju Līguma izpildes ietvaros pārstāv, tajā skaitā paraksta būves vietas pieņemšanas aktu, aktus par izpildīto Darbu apjomu un izmaksām, Darbu daudzumu un izmaiņu aktus (nepieciešamības gadījumā), būvmateriālu saskaņošanas dokumentus (nepieciešamības gadījumā), aktus par faktu konstatāciju (nepieciešamības gadījumā), aktu par darbu pabeigšanu objektā, \_\_\_\_\_\_\_\_ (vārds, uzvārds), tālr.\_\_\_\_\_\_\_\_\_\_, e-pasts: \_\_\_\_\_\_\_\_\_\_\_.

Būvuzņēmēju Līguma izpildes ietvaros pārstāv \_\_\_\_\_\_\_\_\_\_, tālr. \_\_\_\_\_\_\_\_\_,e-pasts: \_\_\_\_\_\_\_\_\_\_\_\_\_\_.

1. **Satiksmes ierobežošana**
	1. Satiksmes ierobežošana Darbu veikšanas laikā notiek Būvuzņēmēja sagatavotajā un normatīvajos aktos noteiktajā kārtībā saskaņotajā Satiksmes organizācijas shēmā noteiktajos laikos un kārtībā. Satiksmes organizēšanas tehniskos līdzekļus par saviem līdzekļiem izvieto Būvuzņēmējs. Būvuzņēmējs pēc Līguma noslēgšanas nodrošina pagaidu drošības barjeru uzstādīšanu un uzturēšanu objektā, ja šādu barjeru uzstādīšana ir paredzēta atbilstoši normatīvo aktu prasībām saskaņotajā satiksmes organizācijas shēmā un būvprojektā.
	2. Pasūtītājs, veicot būvdarbus, attiecībā uz saviem darbiem izstrādātā un saskaņo satiksmes organizācijas shēmu un satiksmes organizēšanas tehniskos līdzekļus izvieto par saviem līdzekļiem.
	3. Būvuzņēmējs attiecībā par savu Darbu sadaļu atbild par trešo personu dzīvībai, veselībai un īpašumam nodarīto kaitējumu, ja tas nav izpildījis Līguma 8.1. punktā paredzētos pienākumus.
	4. Pēc saskaņošanas ar Pasūtītāju, Būvuzņēmējam ir pienākums informēt sabiedrību, paziņojot masu informācijas līdzekļos, par plānotajiem satiksmes ierobežojumiem darbu veikšanas teritorijā vismaz 3 (trīs) darba dienas pirms Darbu uzsākšanas (ja paredzēta satiksmes slēgšana – 7 darba dienas pirms attiecīgo Darbu uzsākšanas).
2. **Darbu pieņemšana un objekta nodošana ekspluatācijā**
	1. Nododot un pieņemot Darbus, Pasūtītājs un Būvuzņēmējs vadās pēc spēkā esošajiem normatīvajiem dokumentiem un Līguma. Būvuzņēmējs, pēc visu darbu (gan Būvuzņēmēja, gan Pasūtītāja) pabeigšanas nodod Objektu ekspluatācijā.
	2. Būvuzņēmējs sastāda un iesniedz Pasūtītājam ikmēneša aktus par kalendārajā mēnesī Būvuzņēmēja izpildītajiem būvdarbiem mēneša pēdējā darba dienā, kurā ir norādīti faktiski paveiktie Darbi un izmaksas.
	3. Pasūtītājs 10 (desmit) darba dienu laikā pēc aktu par kalendārajā mēnesī izpildītajiem Darbiem saņemšanas veic iesniegtā akta Darbu apjomu un izmaksu pārbaudi, izskata Darbu kvalitātes rādītājus un iesniedz Būvuzņēmējam parakstītu aktu vai arī motivētu atteikumu pieņemt Darbus. Saņemot motivētu atteikumu, Būvuzņēmējam jānovērš atklātie trūkumi Pasūtītāja norādītajā termiņā un atkārtoti jāorganizē Darbu nodošana iepriekš minētajā kārtībā.
	4. Pēc Būvuzņēmēja veikto Darbu pabeigšanas objektā, Būvuzņēmējs sagatavo un iesniedz Pasūtītājam aktu par Darbu pabeigšanu objektā.
	5. Pēc akta par Darbu pabeigšanu objektā parakstīšanas Būvuzņēmējs pasūta sertificētam mērniekam izpildmērījumu attiecībā par visiem Objektā veiktajiem darbiem. Pēc tam, kad ir veikta uzmērīšana, Būvuzņēmējs sastāda un iesniedz Pasūtītājam galīgo aktu par izpildītajiem Darbiem, kurā ir norādīti visi faktiski paveiktie Darbi un to izmaksas.
	6. Pēc akta par Darbu pabeigšanu objektā parakstīšanas Būvuzņēmējs nodod Pasūtītājam izpilddokumentāciju par visā Objektā veiktajiem Darbiem. Par izpilddokumentācijas nodošanas faktu Būvuzņēmējs sastāda aktu, kurā jānorāda izpilddokumentācijas nodošanas datums, saturs, lappušu skaits un to paraksta Būvuzņēmēja un Pasūtītāja pārstāvji.
	7. Normatīvajiem aktiem un Līgumam atbilstošas izpilddokumentācijas iesniegšanas beigu termiņš tiek noteikts 60 (sešdesmit) kalendārās dienas no Darbu pabeigšanas brīža objektā. Pasūtītājs 20 (divdesmit) darba dienu laikā pēc izpilddokumentācijas saņemšanas veic Darbu apjomu pārbaudi, izskata Darbu kvalitātes rādītājus. Ja tiek konstatētas neatbilstības, Būvuzņēmējam jānovērš atklātie trūkumi 3 (trīs) darba dienu laikā.
	8. Būvuzņēmējs nodod ekspluatācijā visu Objektu. Pasūtītājs izsniedz Būvuzņēmējam dokumentāciju, kas nepieciešama Objekta nodošanai ekspluatācijā attiecībā uz būvprojekta sadaļas darbiem, ko ir veicis Pasūtītājs. Objekta pieņemšana ekspluatācijā notiek normatīvajos aktos paredzētajā kārtībā. Būvuzņēmējs iesniedz Rīgas domes Pilsētas attīstības departamentā, kā arī citās institūcijās visu nepieciešamo dokumentāciju Objekta pieņemšanai ekspluatācijā. Izpilddokumentāciju Būvuzņēmējs saņem pie Pasūtītāja. Būvuzņēmējs ir atbildīgs par Objekta nodošanu ekspluatācijā, tajā skaitā, par izpilddokumentācijas papildināšanu nepieciešamības gadījumā.
	9. Akta par darbu pabeigšanu parakstīšana, kā arī Objekta pieņemšana ekspluatācijā neatbrīvo Būvuzņēmēju no atbildības par saistībām, kuras ietvertas Līgumā un Latvijas Republikas normatīvajos aktos, tajā skaitā atbildību par Darbu un materiālu kvalitāti.
3. **Darbu kontrole**
	1. Informācijas dokumentēšana un uzglabāšana:
		1. Darbu veikšanas laikā Būvuzņēmējs attiecībā par saviem veiktajiem Darbiem, bet Pasūtītājs par saviem veiktajiem darbiem veic izpildīto darbu uzskaiti, tajā skaitā, aizpilda būvdarbu žurnālu, un sagatavo Līgumā un normatīvajos aktos paredzēto dokumentāciju;
		2. Darbu veikšanas laikā Būvuzņēmējs sagatavo Pasūtītāja pārstāvju pieprasītās atskaites un ziņojumus;
		3. Visi ar Darbu veikšanu saistītie dokumenti ir uzglabājami elektroniskā formā visu Līguma darbības laiku;
		4. Visā Darbu veikšanas laikā Būvuzņēmējam ir pienākums pēc Pasūtītāja vai tā pilnvaroto pārstāvju pieprasījuma tā norādītajos termiņos sniegt informāciju, sagatavot atskaites par darbu izpildes gaitu, iesniegt ar Darbu veikšanu saistīto dokumentus;
		5. Pasūtītājs, pēc Būvuzņēmēja pieprasījuma, sniedz informāciju par Pasūtītāja veikto darbu izpildes gaitu.
	2. Informācijas sniegšana un piekļuves informācijai nodrošināšana:
		1. Būvuzņēmējam ir pienākums paziņot Pasūtītajam par izmaiņām tā dalībnieku vai, personālsabiedrības gadījumā, tās biedru sastāvā, kā arī par izmaiņām tā amatpersonu sastāvā un pilnvarojuma apjomā;
		2. Būvuzņēmējam bez iepriekšējas saskaņošanas ir pienākums nodrošināt Pasūtītājam vai tā pilnvarotām neatkarīgām trešajām personām pieeju visai ar Darbu veikšanu saistītajai dokumentācijai, tai skaitā, arī finanšu dokumentācijai, audita veikšanas nolūkā. Pēdējā gadījumā Pasūtītājam jānodrošina, ka šādas pārbaudes tiek veiktas darba laikā un tādā veidā, lai netraucētu Būvuzņēmēja normālu darba gaitu.
	3. Kontaktēšanās, dokumentu saskaņošana un izskatīšana:
		1. Jebkura kontaktēšanās par Darbiem, to izpildes termiņiem vai kvalitāti un citiem jautājumiem Pušu starpā notiek rakstveidā, tajā skaitā pa elektronisko pastu, sanāksmēs;
		2. Gadījumos, kad Būvuzņēmējam Līgumā uzlikts paziņošanas pienākums, kā arī, kad Līgums paredz kādu dokumentu saskaņošanu, Būvuzņēmējs paziņojumus iesniedz un dokumentus izskatīšanai nodod Līgumā minētajiem Pasūtītāja pārstāvjiem, kuru pienākums, savukārt, ir organizēt saņemto dokumentu un informācijas nodošanu atbildīgajām Pasūtītāja amatpersonām;
		3. Pasūtītājs izskata Būvuzņēmēja iesniegtos dokumentus ne ilgāk kā 10 (desmit) darba dienu laikā, ja vien Puses nevienojas savādāk. Pēc dokumentu izskatīšanas Pasūtītājs sniedz rakstveida atbildi Būvuzņēmējam. Ja dokumentos ir nepieciešams izdarīt labojumus vai, ja no Būvuzņēmēja nepieciešams saņemt paskaidrojumus, Pasūtītājs par to paziņo Būvuzņēmējam, norādot iesniedzamo informāciju, kā arī termiņu atbildes sagatavošanai;
		4. Būvuzņēmējam ir pienākums atbildēt uz Pasūtītāja informācijas pieprasījumiem vai citiem iesniegumiem tās norādītajos termiņos;
		5. Būvuzņēmējam ir pienākums atbildēt arī uz trešo personu iesniegumiem, kas saistīti ar darbu veikšanu, atbildi sagatavojot ne ilgāk kā 5 (piecu) darba dienu laikā no iesnieguma saņemšanas un pirms atbildes nosūtīšanas saskaņojot atbildes projektu ar Pasūtītāju.
	4. Kvalitātes kontroles sistēma:
		1. Veicot Darbus, Būvuzņēmējam jāpielieto tehnoloģijas, kas garantē attiecīgajos būvnormatīvos un tehniskajā specifikācijā noteiktās kvalitātes prasības, kā arī jānodrošina kvalitātes kontroli objektā, atbilstoši kvalitātes nodrošināšanas plāna un standartu prasībām;
		2. Būvuzņēmējam ir pienākums nodrošināt Pasūtītājam un tā pārstāvjiem iespēju pārbaudīt jebkuru Darbu veikšanas procesu, kvalitāti un rezultātus. Veikto darbu kvalitāti novērtē pēc Līgumā noteiktajām prasībām, standartiem un būvnormatīviem.
4. **Darbu apjomu un veidu grozīšana**
	1. Pasūtītājs, atbilstoši Sabiedrisko pakalpojumu sniedzēju iepirkumu likuma 66.panta piektajai daļai, atkarībā no Darbu nepieciešamības, pieejamā finansējuma apjoma vai citiem objektīviem apstākļiem var izmainīt plānoto Darbu apjomu, samazinot vai palielinot Lokālajā tāmē iekļauto darbu apjomus, ar nosacījumu, ka minēto izmaiņu apjoms nesasniedz 15 % (piecpadsmit procentus) no Līguma summas. Par Darbu daudzumu izmaiņām Pasūtītājs savlaicīgi informē Būvuzņēmēju un Būvuzņēmējam šis paziņojums ir saistošs.
	2. Gadījumos, kad tas nepieciešams, lai nodrošinātu objekta atbilstību būvprojekta mērķim, Pasūtītājs drīkst papildināt Lokālo tāmi ar sākotnēji neparedzētiem darbu veidiem – darbiem, kas saistīti ar tramvaju sliežu ceļu pārbūvi, zem tramvaja sliedēm vai ielu seguma atrodošo inženierkomunikāciju pārbūvi (tajā skaitā darbiem, kuru rašanās iemesls ir dabā, būvniecības procesā, konstatētās situācijas, piemēram, inženierkomunikāciju izvietojuma vai inženierkomunikāciju parametru neatbilstība būvprojektā esošajam topogrāfiskajam plānam; būvprojektā neparedzēto slēpto konstrukciju konstatēšana būvniecības objektā; nepieciešamība realizēt sākotnējā būvprojektā neparedzēto inženierrisinājumu, piemēram, nomainīt inženierkomunikācijas, kuras saskaņā ar būvprojekta ietverto risinājumu sākotnēji bija paredzēts labot vai regulēt, bet elementa nolietojuma, bojājuma vai cita objektīva iemesla dēļ, tā nomaiņa ir tehnoloģiski nepieciešama), ievērojot sekojošus nosacījumus:
* par būvdarbu veikšanas laikā konstatētajām problēmām tiek sastādīts konstatācijas akts, kuru paraksta Pasūtītāja un Būvuzņēmēja pārstāvji, kā arī objekta būvuzraugs un autoruzraugs;
* autoruzraugs izstrādā konstatētās problēmas tehnisko risinājumu, kurā ir norādīti nepieciešamo darbu veidi un apjomi, un iesniedz Pasūtītajam izvērtēšanai;
* darbu veida vienības cenu nosaka Pasūtītājs, vadoties no līdzīga rakstura darbu cenām Līgumā, Būvuzņēmēja iesniegtās un Pasūtītāja saskaņotās cenas kalkulācijas, vai, ja līdzīga rakstura darbu cenas Līgumā nav, vadoties no Būvuzņēmēja iesniegtās un Pasūtītāja saskaņotās cenas kalkulācijas un līdzīga rakstura darbu cenām citos Pasūtītāja līgumos vai veicot tirgus izpēti;
* Pasūtītāja pilnvarotā persona, kas norādīta Līguma 7.5.punktā, izskata autoruzrauga iesniegto problēmas risinājumu, apstiprina papildus veicamo darbu veidus, apjomus un katra darba veida vienības cenu;
* par papildus veicamajiem darbiem un to izmaksām starp Pasūtītāju un Būvuzņēmēju tiek noslēgta papildus vienošanās pie Līguma, kurai tiek pievienota Lokālā tāme ar tajā norādītiem papildus veicamiem darbu veidiem, apjomiem un izmaksām;
* šajā punktā paredzēto papildus darbu izmaksas nevar pārsniegt 15 (piecpadsmit) % no Līguma 3.1.punktā paredzētās Līguma summas.
1. **Kavējumi un termiņu pagarinājumi**
	1. Ja Pasūtītājs konstatē, ka Būvuzņēmējs neiekļaujas Līgumā noteiktajos vai savstarpēji saskaņotajos Darbu veikšanas termiņos, tas nekavējoties pieprasa Būvuzņēmējam paskaidrojumus. Būvuzņēmējam pēc šāda iesnieguma saņemšanas Pasūtītāja norādītajā termiņā jāsniedz Pasūtītājam rakstveida paskaidrojumu, kurā tas norāda kavējuma iemeslus, kā arī kavējuma ietekmi uz plānoto darbu nodošanas datumu, norādot pasākumus, kuri būtu veicami, lai novērstu kavējuma iemeslus vai arī nepieciešamību pagarināt izpildes termiņus.
	2. Ja Būvuzņēmējam kļūst zināmi jebkādi apstākļi, kuru dēļ Būvuzņēmējs nespēs iekļauties Līgumā paredzētajos darbu veikšanas termiņos, tam nekavējoties jāiesniedz par minēto Pasūtītājam rakstveida paziņojums, kurā jānorāda kavējuma iemesls, kā arī kavējuma ietekme uz plānoto Būvdarbu nodošanas datumu, norādot pasākumus, kuri būtu veicami, lai novērstu kavējuma iemeslus vai arī nepieciešamību pagarināt izpildes termiņus.
	3. Pasūtītājs izskata iepriekš minētos Būvuzņēmēja paziņojumus un Līgumā noteiktajā kārtībā sniedz atbildi par tālāko rīcību, informējot par tā iespējām novērst kavējuma iemeslus, ja Būvuzņēmējs to ir lūdzis un tas ir Pasūtītāja kompetencē, vai arī par Līgumā paredzēto darbu veikšanas termiņu pagarināšanu.
	4. Būvdarbu izpildes laikā netiks piemēroti tehnoloģiskie pārtraukumi.
	5. Pasūtītājs var pagarināt noteiktos Darbu veikšanas termiņus, ja rodas objektīvi apstākļi (izņemot meteoroloģiskie), kas nepieļauj veikt darbus atbilstoši Pasūtītāja prasībām vai Līgumā norādītājos termiņos, kā arī, ja Būvuzņēmējs nevar veikt Darbus Pasūtītāja vainas dēļ.
2. **Apdrošināšana un garantijas nodrošinājums**
	1. Būvuzņēmējam jānodrošina, ka Darbu laikā tam un tā piesaistītajiem Apakšuzņēmējiem ir apdrošināta to civiltiesiskā atbildība par to darbības vai bezdarbības rezultātā nodarīto kaitējumu trešo personu dzīvībai un veselībai un nodarītajiem zaudējumiem trešo personu mantai atbilstoši Latvijas Republikas normatīvo aktu prasībām.
	2. Visā Darbu laikā Būvuzņēmējs ir pilnībā atbildīgs par tā un tā piesaistīto personu, t.sk., Apakšuzņēmēju, Darbu veikšanā nodarbināto darbinieku dzīvības apdrošināšanu, kā arī apdrošināšanu pret nelaimes gadījumiem.
	3. Būvuzņēmējam ir ieteicams nodrošināt tam piederošo Darbu veikšanai izmantojamo iekārtu, instrumentu, būvmateriālu un būvlaukuma aprīkojuma apdrošināšanu. Gadījumā, ja šāda apdrošināšana nav veikta un iepriekš minētās iekārtas, instrumenti, būvmateriāli Darbu veikšanas gaitā tiek bojātas vai iznīcinātas, Pasūtītājam nav pienākums atlīdzināt Būvuzņēmējam tādējādi radušos zaudējumus un papildus izmaksas, neatkarīgi no bojājumu vai iznīcināšanas cēloņa.
	4. Būvdarbu garantijas termiņa apdrošināšana:
		1. Pēc Objekta nodošanas ekspluatācijā vai arī gadījumā, ja Līgums jebkādu iemeslu dēļ tiek izbeigts pirms Objekta pabeigšanas, vai gadījumā, ja Objekta nodošana ekspluatācijā tiek kavēta Pasūtītāja vainas dēļ, Būvuzņēmējs iesniedz Pasūtītājam bankas garantiju vai apdrošināšanas sabiedrības polisi 5 (piecu) % apmērā no kopējās izpildīto Darbu maksājuma summas garantijas laikā radušos defektu un nepilnību novēršanai. Bankas garantijā vai apdrošināšanas sabiedrības polisē ir jābūt iekļautam nosacījumam par defektu vai nepilnību novēršanai nepieciešamās naudas summas (ne lielākas kā 5 (piecu) % apmērā no izpildīto Darbu maksājuma summas) izmaksāšanu Pasūtītājam gadījumā, kad Objektā garantijas termiņa laikā konstatēti defekti vai nepilnības, kuras radušās Būvuzņēmēja un/vai viņa apakšuzņēmēja vainas dēļ. Bankas garantijā vai apdrošināšanas sabiedrības polisē nedrīkst būt iekļauti Pasūtītāja tiesības saņemt minēto naudas summu ierobežojoši nosacījumi;
		2. Garantija vai polise jāiesniedz laika posmam uz 3 (trīs) gadiem Objektam un 2 (divi) gadiem uzklātajam ceļu horizontālajam apzīmējumam no Objekta pieņemšanas ekspluatācijā vai no Līguma izbeigšanas dienas vai no Pasūtītāja paziņojuma, ka Objekta nodošana ekspluatācijā tiek kavēta Pasūtītāja vainas dēļ, atkarībā, no tā, kas iestājas pirmais.
	5. Būvuzņēmējs dod 3 (trīs) gadu garantiju izpildītajiem Būvdarbiem un 2 (divi) gadi uzklātajam ceļu horizontālajam apzīmējumam un apņemas par saviem līdzekļiem novērst jebkurus defektus vai nepilnības šajā punktā norādītā garantijas termiņa laikā, ja defekti vai nepilnības radušās Būvuzņēmēja un/vai viņa Apakšuzņēmēja vainas dēļ. Garantija stājas spēkā no Objekta pieņemšanu ekspluatācijā vai no Līguma izbeigšanas dienas vai no Pasūtītāja paziņojuma, ka Objekta nodošana ekspluatācijā tiek kavēta Pasūtītāja vainas dēļ. Gadījumā, ja pēc Pasūtītāja pieprasījuma Būvuzņēmējs garantijas laikā vienu un to pašu defektu ir novērsis vairāk kā divas reizes, šajā punktā minētais 3 (trīs) un 2 (divu) gadu garantijas termiņš attiecībā uz Darbu daļu, kurai Būvuzņēmējs vairāk kā divas reizes novērsis defektus, automātiski tiek pagarināts vēl uz tādu pašu termiņu, kā sākotnējais garantijas termiņš (uz 3 (trīs) gadiem un 2 (diviem) gadiem), skaitot no brīža, kad Pasūtītājs trešo reizi konstatējis defektu).
	6. Būvuzņēmējam pēc Pasūtītāja pieprasījuma jebkurā laikā jāsniedz visa Pasūtītāja pieprasītā informācija par tā uzturētajām apdrošināšanām, veiktajām apdrošināšanas iemaksām, u.tml.
	7. Būvuzņēmējs Līguma 3.3.1.punktā paredzētā avansa saņemšanai iesniedz Pasūtītājam apdrošināšanas kompānijas, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, Pasūtītāja akceptētu apdrošināšanas polisi par visu avansa maksājuma summu (avansa maksājuma garantiju) vai iesniedz Pasūtītājam Latvijas Republikā vai citā Eiropas Savienības vai Eiropas Ekonomiskās zonas dalībvalstī, vai Pasaules Tirdzniecības organizācijas dalībvalstī reģistrētas bankas, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, beznosacījumu neatsaucamu pirmā pieprasījuma ekspromisorisku, Pasūtītāja akceptētu avansa maksājuma garantiju. Minimālais avansa maksājuma garantijas spēkā esamības termiņš ir 202\_\_.gada \_\_\_\_ (9 (deviņi) mēneši no Līguma noslēgšanas dienas).
	8. Pasūtītājam ir tiesības izmantot avansa maksājuma garantiju un pieprasīt no tās izsniedzēja avansa maksājuma summas (vai tās daļas) samaksu, ja Būvuzņēmējs neizmanto saņemto avansa maksājumu Līgumā paredzēto Darbu veikšanai un/vai Līgums tiek lauzts (izbeigts) unPasūtītāja samaksātā avansa summa pārsniedz faktiski veikto un Pasūtītāja pieņemto Darbu summu.
3. **Apakšuzņēmēju, speciālistu un darbinieku piesaistīšana**
	1. Līguma izpildē iesaistītais Konkursa piedāvājumā norādītais personāls:

Atbildīgais būvdarbu vadītājs - \_\_\_\_\_\_\_\_\_\_\_\_\_\_\_\_\_\_\_\_ sertifikāta Nr.\_\_\_\_\_\_\_\_\_\_\_;

Ūdensapgādes un kanalizācijas sistēmu būvdarbu vadītājs -\_\_\_\_\_\_\_\_\_\_\_, sertifikāta Nr.\_\_\_\_\_\_\_\_\_\_\_.

Elektroietaišu izbūves darbu vadītājs -\_\_\_\_\_\_\_\_\_\_\_, sertifikāta Nr.\_\_\_\_\_\_\_\_\_\_\_.

* 1. Būvuzņēmējs nav tiesīgs bez saskaņošanas ar Pasūtītāju veikt piedāvājumā norādītā personāla un Apakšuzņēmēju nomaiņu, kā arī papildu Apakšuzņēmēja iesaistīšanu Līguma izpildē.
	2. Būvuzņēmēja Konkursa piedāvājumā norādīto personālu un Apakšuzņēmējus, pēc Līguma noslēgšanas drīkst nomainīt tikai ar Pasūtītāja rakstveida piekrišanu. Pasūtītājs nepiekrīt personāla un Apakšuzņēmēju nomaiņai, ja pastāv kāds no šādiem nosacījumiem:
		1. piedāvātais personāls neatbilst Konkursa nolikumā noteiktajām prasībām, kas attiecas uz personālu vai tam nav vismaz tādas pašas kvalifikācijas un pieredzes kā personālām, kas tika vērtēts;
		2. piedāvātais Apakšuzņēmējs neatbilst Konkursa nolikumā izvirzītajam prasībām, kas attiecas uz Apakšuzņēmējiem;
		3. tiek nomainīts Apakšuzņēmējs, uz kura iespējām Konkursā Būvuzņēmējs balstījies, lai apliecinātu savas kvalifikācijas atbilstību Konkursa nolikumā noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Konkursā Būvuzņēmējs atsaucies, apliecinot savu atbilstību Konkursa nolikumā noteiktajām prasībām, vai tas atbilst Konkursa nolikuma 4.9.punktā minētajiem izslēgšanas nosacījumiem. Konkursa nolikuma 4.9..punktā minēto izslēgšanas nosacījumu pārbaude tiek veikta attiecībā uz to datumu, kad Pasūtītājs ir saņēmis Būvuzņēmēja lūgumu Apakšuzņēmēja nomaiņai;
		4. piedāvātais Apakšuzņēmējs, kura veicamo darbu vērtība ir vismaz 10 % no Līguma kopējās summas, atbilst Konkursa nolikuma 4.9.punktā minētajiem izslēgšanas nosacījumiem;
		5. Apakšuzņēmēja maiņas rezultātā tiktu izdarīti tādi grozījumi Būvuzņēmēja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
	3. Būvuzņēmējs drīkst veikt jauna Apakšuzņēmēja, kura veicamo darbu vērtība ir vismaz 10 % no Līguma kopējās summas, iesaistīšanu Līguma izpildē, ja Būvuzņēmējs par to paziņojis Pasūtītājam un saņēmis Pasūtītāja rakstveida piekrišanu Apakšuzņēmēja iesaistīšanai Līguma izpildē. Pasūtītājs nepiekrīt jauna Apakšuzņēmēja iesaistīšanai Līguma izpildē, ja pastāv kāds no šādiem nosacījumiem:
		1. uz piedāvāto Apakšuzņēmēju attiecas Konkursa nolikuma 4.9.punktā minētie izslēgšanas nosacījumi. Konkursa nolikuma 4.9.punktā minēto izslēgšanas nosacījumu pārbaude tiek veikta attiecībā uz to datumu, kad Pasūtītājs ir saņēmis Būvuzņēmēja lūgumu Apakšuzņēmēja piesaistei;
		2. gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
	4. Pasūtītājs pieņem lēmumu atļaut vai atteikt Būvuzņēmēja personāla vai Apakšuzņēmēja nomaiņu vai jauna Apakšuzņēmēja iesaistīšanu Līguma izpildē Līguma 15.3. un 15.4.punktā minētajos gadījumos 5 (piecu) darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 15.3. un 15.4.punktu.
	5. Gadījumā, ja Līguma izpildes gaitā notiek Līguma 15.1.punktā norādītā personāla nomaiņa, grozījumi Līgumā nav veicami, pieņemot, ka attiecīgais speciālists ir nomainīts ar brīdi, kad Pasūtītājs atbilstoši Līguma 15.5.punktam akceptējis speciālista nomaiņu.
1. **Līguma pirmstermiņa izbeigšana**
	1. Būvuzņēmējam ir tiesības vienpusēji lauzt Līgumu, ja Pasūtītājs neveic maksājumus, un šī iemesla dēļ uzkrātais līgumsods sasniedz 10% no kopējās Līguma summas.
	2. Pasūtītājam ir tiesības vienpusēji lauzt Līgumu šādos gadījumos:
		1. Būvuzņēmējs būtiski neievēro Līguma noteikumus - nepilda jebkuras no savām saistībām, pielieto neatbilstošas kvalitātes materiālus vai atsakās aizstāt bojātus materiālus, nenodrošina Līgumā paredzēto Darbu izpildes kvalitāti;
		2. Darbu veikšana Būvuzņēmēja vainas dēļ saskaņā ar eksperta atzinumu ir aizkavēta tik tālu, ka kļuvis skaidrs, ka Darbu pabeigšana Līgumā noteiktajos termiņos nav iespējama;
		3. pasludināts Būvuzņēmēja maksātnespējas process, apturēta vai pārtraukta tā saimnieciskā darbība, uzsākta tiesvedība par Būvuzņēmēja bankrotu vai tiek konstatēti citi apstākļi, kas liedz vai liegs Būvuzņēmējam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
		4. par Līguma noteikumu pārkāpumiem Būvuzņēmējam piemēroto līgumsodu skaits ir pieci un vairāk, vai piemēroto līgumsodu kopsumma ir 5 000,00 *euro* (pieci tūkstoši *euro* un 00 centi) un vairāk;
		5. Sabiedrisko pakalpojumu sniedzēju iepirkumu likuma 69.panta pirmajā daļā noteiktajos gadījumos;
		6. ja saskaņā ar Starptautisko un Latvijas Republikas nacionālo sankciju likuma 11.1 pantā noteikto Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
		7. Būvuzņēmējs vai Būvuzņēmēja amatpersonas, Līguma izpildē iesaistītie Būvuzņēmēja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar šī Līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Būvuzņēmēja līgumsodu EUR 1 000 000,00 (viens miljons euro 00 centi) apmērā.
		8. Ja atkārtoti (vairāk kā 1 reizi) tiek konstatēts, ka Būvuzņēmējs nenodrošina Objekta uzturēšanu atbilstoši Līguma un normatīvo aktu prasībām, tādējādi apdraudot satiksmes drošību un, ja par to ir sastādīts akts.
	3. Ja Līguma izpildes gaitā noskaidrojas, ka Pasūtītājam nav pieejams finansējums Darbu uzsākšanai vai turpināšanai, Pasūtītājam jāaptur Līguma izpilde, par to rakstiski brīdinot Būvuzņēmēju. Šajā gadījumā Pušu pienākums ir 10 (desmit) darba dienu laikā izskatīt jautājumu par Līguma izpildes turpināšanas lietderību un nosacījumiem. Pasūtītājs apmaksā to Darba apjomu, kas paveikts un ir Pasūtītāja pieņemts līdz Līguma apturēšanas brīdim, par ko Puses savstarpēji rakstveidā vienojas.
	4. Līgums var tikt lauzts Pusēm savstarpēji rakstiski vienojoties.
	5. Gadījumā, ja Puse konstatē, ka ir iestājies kāds no pamatiem Līguma laušanai, tas nekavējoties nosūta rakstveida paziņojumu otrai Pusei, norādot Līguma laušanas iemeslus un Līguma izbeigšanas kārtību un laiku.
	6. Pēc Līguma 15.5.punktā norādītā paziņojuma saņemšanas Būvuzņēmējs nodod Pasūtītājam visu ar Darbu izpildi saistīto dokumentāciju un informāciju, ko tam pieprasa Pasūtītājs, elektroniskā veidā, nepieciešamības gadījumā arī drukātā veidā.
	7. Pēc Līguma izbeigšanas Būvuzņēmējam ir pienākums atbrīvot Objektu no savām iekārtām, tehnikas, u.tml. Pasūtītāja norādītajos termiņos.
	8. Pasūtītājs neatlīdzina Būvuzņēmējam nekādus zaudējumus, kas saistīti ar Līguma pirmstermiņa laušanu.
	9. Ja Līgums tiek lauzts pēc Pasūtītāja iniciatīvas, Būvuzņēmēja vainas dēļ vai, ja Būvuzņēmējs lauž Līgumu ar Pasūtītāju, Pasūtītājs samaksā Būvuzņēmējam par faktiski kvalitatīvi veiktajiem Darbiem, kas nodoti Līgumā noteiktajā kārtībā, ieturot saskaņā ar Līgumu aprēķinātos līgumsodus un citus Būvuzņēmēja radītos zaudējumus.
	10. Ja Līgums tiek lauzts Pasūtītāja vainas dēļ, Pasūtītājam ir pienākums norēķināties ar Būvuzņēmēju par izpildītajiem un Līgumā noteiktajā kārtībā pieņemtajiem Darbiem pilnā apmērā, ieturot no atlīdzības saskaņā ar Līgumu aprēķinātos līgumsodus un citus Būvuzņēmēja radītos zaudējumus.
	11. Ja Līguma laušanas rezultātā tiek pārtraukti Darbi un ir nepieciešams veikt Objekta konservācijas darbus, to izmaksas sedz tā Puse, kura vainojama Līguma laušanā. Ja Līgums tiek izbeigts nepārvaramas varas apstākļu iestāšanās dēļ, ar Objekta konservācijas darbiem saistītās izmaksas sedz abas Puses līdzīgās daļās. Ja Līgums tiek izbeigts Pusēm vienojoties, Objekta konservācijas darbu izmaksas tiek segtas pēc Pušu vienošanās.
	12. Ja saskaņā ar Līguma nosacījumiem, Līgums tiek lauzts pirms termiņa, uz izpildīto Darbu daļu attiecas Līgumā noteiktie garantijas termiņi un Būvuzņēmējam ir pienākums iesniegt bankas garantiju vai apdrošināšanas sabiedrības polisi Līguma 14.4.punktā paredzētajā kārtībā.
2. **Pušu atbildība**
	1. Būvuzņēmējs, parakstot Līgumu, apliecina, ka pirms Līguma noslēgšanas ir iepazinies ar Objektu, būvprojektiem, Darbu veikšanas vietu dabā, tādējādi apzinājis visus iespējamos riskus, kas varētu rasties Darbu veikšanas laikā, un necels nekāda veida prasījumus pret Pasūtītāju par papildu samaksu vai arī neatteiksies no Līguma izpildes Līguma īpašās bardzības dēļ Darbu veikšanas gaitā.
	2. Pušu saistības pret otru Pusi vai trešajām personām ietver atbildību par visiem tiešajiem un netiešajiem zaudējumiem, kas nodarīti otrai Pusei vai trešajām personām. Zaudējumu atlīdzināšanas fakts neatbrīvo Puses no pārējo ar Līgumu uzņemto saistību izpildes pienākuma.
	3. Neatkarīgi no citiem Līguma noteikumiem Būvuzņēmējs atbild par tādiem trešo personu prasījumiem attiecībā uz tām nodarītiem kaitējumiem, kas tām radušies Darbu veikšanas laikā Būvuzņēmēja darbības vai bezdarbības rezultātā.
	4. Būvuzņēmējs ir atbildīgs par jebkura Apakšuzņēmēja, viņa pārstāvja, nodarbināto darbinieku un jebkuru citu Darbu izpildē iesaistīto trešo personu rīcību (arī bezdarbību), it kā tā būtu Būvuzņēmēja rīcība (bezdarbība). Būvuzņēmējam ir pienākums atlīdzināt visus zaudējumus, kā arī maksāt Līgumā paredzētos līgumsodus, kas radušies un ko ir pamats pieprasīt Būvuzņēmēja piesaistīto Apakšuzņēmēju un tā nodarbināto vai citādi būvniecībā piesaistīto personu rīcības (arī bezdarbības) rezultātā.
	5. Puses vienojas, ka Pasūtītājam ir tiesības bez atsevišķa saskaņojuma ar Būvuzņēmēju ieturēt no Būvuzņēmējam izmaksājamās atlīdzības naudas summas, kas atbilst Būvuzņēmēja un/vai viņa Apakšuzņēmēju, tā nodarbināto un citādi piesaistīto personu vainojamas rīcības (arī bezdarbības) rezultātā Pasūtītājam radīto zaudējumu summai vai kas atbilst Pasūtītāja pamatoti Būvuzņēmējam aprēķināto līgumsodu summai.
	6. Gadījumā, ja Būvuzņēmējs ir pilnsabiedrība vai piegādātāju apvienība, kura nodibināta Līguma izpildei, pilnsabiedrības biedri vai piegādātāju apvienības dalībnieki nav tiesīgi izstāties no pilnsabiedrības/ piegādātāju apvienības vai mainīt dibināšanas (sabiedrības) līgumā noteikto katra biedra/dalībnieka izpildāmo Darbu apjomu, bez iepriekšējas rakstiskas saskaņošanas ar Pasūtītāju.
	7. Gadījumā, ja Būvuzņēmējs nepilda vai nepienācīgi pilda ar Līgumu uzņemtās saistības, Pasūtītājam ir tiesības bez Būvuzņēmēja īpašas informēšanas publiskot un nodot trešajām personām informāciju par tā neizpildītajām vai nepilnīgi izpildītajām saistībām. Šajā sakarā Būvuzņēmējs atsakās no jebkurām pretenzijām par minētās informācijas publiskošanu un/vai nodošanu trešajām personām.
		1. Gadījumā, ja Pasūtītājs konstatē, ka Būvuzņēmējam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
		2. Būvuzņēmējam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā https://www.rigassatiksme.lv/lv/par-mums/. Gadījumā, ja Būvuzņēmējs neievēro šos pamatprincipus, Pasūtītājs ir tiesīgs lauzt Līgumu.
3. **Līgumsodi**
	1. Pasūtītājam ir tiesības piemērot līgumsodu šādos gadījumos un apmēros:
		1. par Līgumā paredzēto Darbu pabeigšanas termiņa neievērošanu – 0,1% no Līguma summas par katru nokavēto dienu, bet ne vairāk kā 10% no Līguma summas. Līgumsoda samaksa neatbrīvo Būvuzņēmēju no atbildības par Darbu pabeigšanu;
		2. par nepieciešamo dokumentu neiesniegšanu Rīgas domes Pilsētas attīstības departamentā Līgumā 4.4.punktā norādītajā termiņā - 0,1% no Līguma summas par katru nokavēto dienu, bet ne vairāk kā 10% no Līguma kopējās summas;
		3. par izpilddokumentācijas iesniegšanas Objekta nodošanai ekspluatācijā termiņa neievērošanu Būvuzņēmēja vainas dēļ – 0,1% no Līguma summas par katru nokavēto dienu, bet ne vairāk kā 10% no Līguma summas. Līgumsoda samaksa neatbrīvo Būvuzņēmēju no pienākuma par izpilddokumentācijas iesniegšanu saskaņā ar Līgumā paredzēto kārtību, kā arī no atbildības par Objekta nodošanu ekspluatācijā;
		4. par citu Līguma 18.1.1., 18.1.2., 18.1.3.punktā neminēto, bet Līgumā atrunāto termiņu neievērošanu - 0,1% no Līguma summas par katru nokavēto dienu, bet ne vairāk kā 10% no Līguma kopējās summas;
		5. par Līguma 15.3. un 15.4.punktā norādītā personāla vai apakšuzņēmēja nomaiņas vai piesaistes kārtības neievērošanu - 200,00 (divi simti) *euro* par katru konstatēto gadījumu;
		6. par satiksmes organizācijai (t.sk. saskaņotās Satiksmes organizācijas shēmas neievērošana, piekļuves nenodrošināšana īpašumiem u.c.), darba drošībai izvirzīto prasību vai citu Līguma nosacījumu nepildīšanu - 200,00 (divi simti) *euro* par katru konstatēto gadījumu.
		7. par satiksmes organizācijas tehnisko līdzekļu objektā neuzturēšanu atbilstošā kārtībā - 100 (viens simts) *euro* par katru konstatēto gadījumu;
		8. par normatīvajos aktos noteikto Darbu veikšanas dokumentu neatrašanos Darba veikšanas vietā - 200 (divi simti) *euro* par katru konstatēto gadījumu;
		9. par atkārtoti konstatētajiem Līguma 18.1.5.–18.1.8.punktos paredzētajiem pārkāpumiem Pasūtītājs ir tiesīgs aprēķināt Būvuzņēmējam Līgumsodu dubultā apmērā.

Lemjot par līgumsoda piemērošanu, Pasūtītājs katrā konkrētajā gadījumā izvērtē Būvuzņēmēja atbildību, darbību vai bezdarbību kopsakarā ar Pasūtītāja veiktajiem darbiem Objektā.

* 1. No Būvuzņēmējam izmaksājamās summas tiek ieturētas izmaksas, kas saistītas ar neplānotu un Būvuzņēmēja iesniegtajā būvdarbu veikšanas kalendārajā grafikā neparedzētu sabiedriskā transporta kustības slēgšanu vai ierobežošanu un kas ir veicama Būvuzņēmēja vainas dēļ.
	2. Pēc Būvuzņēmēja pieprasījuma Pasūtītājs maksā līgumsodu par Būvuzņēmējam pienākošos maksājumu neveikšanu Līgumā noteiktajā kārtībā – 0,1% no savlaicīgi neveiktā maksājuma par katru kavējuma dienu, bet ne vairāk kā 10% no laikus neapmaksātas summas.
	3. Ja Pasūtītājs lauž Līgumu Būvuzņēmēja vainas dēļ, Pasūtītājam ir tiesības prasīt no Būvuzņēmēja līgumsodu 10% apmērā no kopējās Līguma summas.
	4. Ja Būvuzņēmējs lauž Līgumu ar Pasūtītāju (izņemot 16.1. un 20.5.punktā paredzēto gadījumu), tad Pasūtītājam ir tiesības pieprasīt no Būvuzņēmēja līgumsodu 10% apmērā no kopējās Līguma summas.
	5. Ja Pasūtītājs Līguma 9.3.punktā noteiktajā termiņā neiesniedz Būvuzņēmējam parakstītu aktu vai motivētu atteikumu pieņemt Darbus, tad Būvuzņēmējam ir tiesības pieprasīt no Pasūtītāja līgumsodu 0,1 % apmērā no attiecīgajā kalendārajā mēnesī veiktajiem un aktā norādītajiem Darbiem par katru nokavēto dienu, bet ne vairāk kā 10% no aktā norādītās kopējās summas.
1. **Strīdu risināšana**
	1. Jebkuras pretenzijas Darbu veikšanas laikā tiek izteiktas, iesniedzot otrai Pusei rakstveida paziņojumu, kurš tiek izskatīts Līgumā noteiktajā kārtībā.
	2. Pretrunas tiek risinātas, Pusēm vienojoties.
	3. Gadījumā, ja Puses nespēj vienoties tādos jautājumos, kas saistīti ar izpildīto vai pieņemto darbu un Būvuzņēmēja darbības kvalitāti un atbilstību normatīvajiem aktiem, Līgumam un tā pielikumiem, jautājuma izvērtēšanai tiek pieaicināts neatkarīgs eksperts.
	4. Ekspertīzes izdevumus sedz tās pasūtītājs, taču, ja ekspertīzes rezultātā tiek konstatēta otras Puses vaina, šos izdevumus sedz vainīgā Puse.
	5. Ekspertīzes slēdziens nav galīgs. Ja Puses nespēj vienoties pēc ekspertīzes slēdziena saņemšanas, strīdi tiek nodoti izskatīšanai Latvijas Republikas tiesām.
2. **Nepārvarama vara**
	1. Puses nav atbildīgas par savu saistību izpildi, ne arī par saistību neizpildes vai nepienācīgas izpildes rezultātā otrai Pusei radītiem zaudējumiem, ja tas noticis nepārvaramas varas apstākļu, tādi kā ugunsgrēks, dabas stihijas, jebkura rakstura karadarbības, teroristu uzbrukums, normatīvo aktu izmaiņas vai citu tamlīdzīgu apstākļu rezultātā, kurus Puses nevarēja ne paredzēt, ne novērst.
	2. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām (veicamajiem darbiem, sniedzamajiem pakalpojumiem), kuru izpilde tiek tādējādi kavēta.
	3. Gadījumā, ja rodas nepārvaramas varas apstākļi, kas ietekmē šī Līguma atsevišķu darbu izpildes termiņus, bet netraucē izpildīt Līgumu kopumā, Puses saskaņo savu turpmāko rīcību attiecībā uz Līguma izpildi un tā termiņiem.
	4. Pusei, kuras darbību apgrūtina nepārvaramas varas apstākļi, nekavējoties jāinformē par to otra Puse, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
	5. Ja nepārvaramas varas apstākļi turpinās ilgāk par 2 (diviem) mēnešiem, Pusēm ir tiesības vienpusēji izbeigt Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienai no Pusēm nav tiesību uz zaudējumu atlīdzību un tiek veikts norēķins par faktiski padarītajiem darbiem, kuri ir nodoti Līgumā noteiktajā kārtībā.
3. **Citi noteikumi**
	1. Visi Līguma slēgšanas tiesību iegūšanas procedūras dokumenti ir uzskatāmi par Līguma neatņemamu sastāvdaļu. Pretrunu gadījumā starp Līgumu un Līguma slēgšanas tiesību iegūšanas procedūras dokumentiem prevalē šī Līguma nosacījumi.
	2. Visi Līguma pielikumi pēc Līguma abpusējas parakstīšanas kļūst par tā neatņemamu sastāvdaļu un ir grozāmi tikai rakstveidā un pēc abpusējas saskaņošanas. Nekādi mutiski papildinājumi un vienošanās netiek uzskatīti par Līguma sastāvdaļu.
	3. Līgums ir saistošs Pušu tiesību un saistību pārņēmējiem.
	4. Līguma nodaļu virsraksti ir paredzēti tikai ērtībai, nevis Līguma noteikumu interpretācijai.
	5. Ja kāds no Līguma noteikumiem ir vai kļūst spēkā neesošs, tas nekādā veidā neietekmē pārējo Līguma nosacījumu spēkā esamību.
	6. Līgums ir sastādīts un parakstīts elektroniski.
4. **Pušu rekvizīti un paraksti**

|  |  |
| --- | --- |
| PASŪTĪTĀJS:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_/  | BŪVUZŅĒMĒJS:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_/ |

8.pielikums
Atklāta konkursa nolikumam
“Būvuzraudzības nodrošināšana objektā “11.novembra krastmalas

 un 13.janvāra ielas krustojuma pielāgošana zemās grīdas tramvaja parametriem””

identifikācijas Nr. RS/2022/62

**Būvprojekts**

*(atsevišķā failā)*

1. Šeit un turpmāk - apdzīvotā vieta ir teritorija, kurā dzīvo cilvēki, ir izveidots ielu/ceļu tīkls, izveidota infrastruktūra un kurai piešķirts apdzīvotās vietas statuss attiecīgajā valstī. [↑](#footnote-ref-1)
2. Attiecībā uz laika posmu līdz 2018.gada 25.septembrim. [↑](#footnote-ref-2)
3. Attiecībā uz laika posmu no 2018.gada 26.septembra. [↑](#footnote-ref-3)
4. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-4)
5. 28.07.2020. MK Not. Nr. 467 “Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.1. pasākuma “Attīstīt videi draudzīgu sabiedriskā transporta infrastruktūru (sliežu transporta)” īstenošanas noteikumi” (ar grozījumiem 07.01.2021. un 07.09.2021.) [↑](#footnote-ref-5)